ועדת הכלכלה, כנסת 24, פרוטוקול מספר 125, 2021-12-26 10:00

מיכאל ביטון: שבוע טוב.

מיכאל ביטון: אנחנו מתחילים את ישיבת ועדת כלכלה לשבוע זה.

מיכאל ביטון: יום ראשון מוקדש לתיקונים בתקנות הטיס ועדכונים.

מיכאל ביטון: אבל יש לנו שבוע ארוך ועמוס בסוגיות דרמטיות ותעקבו אחר הלו"ז של הוועדה.

מיכאל ביטון: תקנות הטיס שמגיעות אלינו נובעות מפעולה של שני העשורים האחרונים להסדיר את עולם התעופה וגם להיראות טוב בעולם.

מיכאל ביטון: היו תקופות שישראל גם ננזפה על ידי רשויות תעופה אזרחיות אחרות ברמת הבקרה והרגולציה שלה.

מיכאל ביטון: וכך בעצם קמה רשות לתעופה אזרחית בחוק.

מיכאל ביטון: ואחד הדברים שהיא נדרשת לעשות בימים אלה להתאים את התקנות שלה גם לעולם התעופה שמשתנה, כלי הטיס החדשים, כטב"מים, רחפנים וכל אפשרות אחרת שמתפתחת.

מיכאל ביטון: התקנות הללו יאפשרו לה לעשות את עבודתה בפיקוח טוב יותר וגם לקיים את החוק וגם לאכוף איפה שהיא נדרשת לאכוף ולתת שירות כראוי לכל החברות והגופים.

מיכאל ביטון: יפתח מנהל רשות תעופה אזרחית יואל פלדשו.

מיכאל ביטון: ממש, דקות ספורות.

מיכאל ביטון: לאחריו, לפנים משורת הדין, אנחנו ניתן לסמנכ"ל אל על התייחסות כללית ולאחר מכן נעבור להקראה של התיקונים בחקיקת המשנה הזאת.

מיכאל ביטון: בבקשה יואל.

יואל פלדשו: תודה לך יושב הראש.

יואל פלדשו: תודה לכם על הארגון של הישיבה הזאת בפרקי זמן כאלה ועל כל הסיוע שקיבלנו מאיתי.

יואל פלדשו: התקנות האלה נכתבו לפני שהייתה ממשלה יציבה.

יואל פלדשו: ומן הסתם עברנו עליהם וחידדנו אותם ממש לאחרונה.

יואל פלדשו: וכתוצאה מזה ישנם שני תיקונים: תיקון 16(ג) ו-25, שלדעתי הם לא בשלים ולכן אנחנו לא נגיש אותם.

יואל פלדשו: למרות שהם אושרו, אנחנו במרץ ניכנס לעוד סשן ואנחנו נדון בהם.

יואל פלדשו: אז זה בפתח הדברים.

יואל פלדשו: דבר נוסף שאני רוצה לומר, התקנות האלה הן רוב הכסף שבעצם מקיים את רת"א.

יואל פלדשו: כלומר, אם אנחנו לא מקבלים את האגרות, קשה לנו מאוד להתקיים ומה שקורה זה מה שאתה דיברת.

יואל פלדשו: והמגמה, אתם תראו שברוב המקומות אנחנו בעצם הורדנו את האגרות והתאמנו אותן.

יואל פלדשו: יש מקומות שאנחנו הוספנו אגרות על שירות שאנחנו נותנים אותו ולא לקחנו אותו בעבר.

יואל פלדשו: וגם הן נעשו מתוך הבנה באיזה מצב נמצאת התעשייה היום.

יואל פלדשו: הן באמת לא גדולות ומכוונות בעיקר לשנות התנהגויות.

יואל פלדשו: עד כאן, תודה רבה.

מיכאל ביטון: תודה יואל.

מיכאל ביטון: שלומי עם שלום, סמנכ"ל אל על בבקשה.

מיכאל ביטון: איתנו בזום.

שלומי עם שלום: שלום אדוני.

שלומי עם שלום: אז קודם כל, גם אנחנו חושבים שרת"א זה גוף מאוד מאוד חשוב.

שלומי עם שלום: אנחנו גם חושבים שזה מאוד משמעותי לתעופה הישראלית.

שלומי עם שלום: והתעופה היא חלק מהביטחון הלאומי.

שלומי עם שלום: אנחנו רק רוצים לציין משהו בוועדת הכלכלה.

שלומי עם שלום: אנחנו דנים פה בסיוע, באישור אגרות לרת"א, אבל אנחנו טרם הסדרנו את נושא הפיצוי לחברות התעופה, שזה חלק מזה.

שלומי עם שלום: את המיסים, את האגרות, אנחנו משלמים.

שלומי עם שלום: אז אני מעדכן פה אתכם הבוקר שעדיין לא הושלם מתווה הסיוע כמו שהובטח.

שלומי עם שלום: היום יצביעו בממשלה על מתווה הסיוע לתיירות.

שלומי עם שלום: אני חושב שהתעופה זה חלק מהתיירות, אבל בעניין זה כנראה אנחנו ילדים חורגים.

שלומי עם שלום: וחשוב לי שאתה תכיר את זה.

שלומי עם שלום: אני יודע שיש איזה כוונה לקיים דיון על סוגיית הפיצוי.

שלומי עם שלום: יש גם מודל שרת"א בדקו ועשו.

שלומי עם שלום: ואני חושב שנכון, אפילו כאן, ותחת ההנחה הזאת ותחת הרוח הזאת שמאשרים את הדבר הזה, להגיד באותה שפה שיש פה איזה אולי ארון קבורה של התעופה הישראלית וכדאי שלא נתקע בו עוד מסמרים.

שלומי עם שלום: צריך לתת את הסיוע ומהר.

שלומי עם שלום: ואני קורא לכם, חברי הוועדה, שתכירו את המצב.

שלומי עם שלום: כל יום שעובר הוא יותר גרוע.

שלומי עם שלום: אין כמעט הזמנות, ביטולים, אין טיסות.

שלומי עם שלום: והפיצוי לא מגיע.

שלומי עם שלום: אז אני חושב שזה חלק חשוב מאוד, כדי שלרת"א יהיה על מי לפקח ולמי לעזור, שחברות התעופה הישראליות ישרדו.

שלומי עם שלום: ושוב אני אומר, אנחנו עובדים עם רת"א, זה חשוב להגיד כאן.

שלומי עם שלום: גוף מקצועי וטוב.

שלומי עם שלום: וזה זרוע ביצוע של מדינת ישראל.

מיכאל ביטון: אז בוא אני אתייחס לדברים הכלליים שלך ואז תיגש ישר לנושא הדיון.

מיכאל ביטון: אני אוחז בדעה שהקורונה משפיעה על הכלכלה הישראלית.

מיכאל ביטון: השפיעה על כל אזרח.

מיכאל ביטון: מדינת ישראל ידעה לגלות נדיבות עצומה כלפי השכירים והעצמאים והעסקים בגלגולים השונים של הסגרים.

מיכאל ביטון: כרגע מה שמסתמן זה שההשפעה המרכזית ביותר בקורונה היא על עולם התיירות, התעופה, עסקי המסעדנות והפנאי - שם יש ירידה בהכנסות.

מיכאל ביטון: והמדינה בוודאי נדרשת לפעול באופן נמרץ, מהר ולשמור על העולם הכלכלי הזה כעולם שיניב לה אחרי הקורונה, ביום שאחרי, פעילות כלכלית ומיסוי ולא להרוג ענפים שלמים.

מיכאל ביטון: אני חושב שהממשלה התמהמהה מידי במענה לעולם התיירות, גם הנכנסת וגם היוצאת.

מיכאל ביטון: התיירות היוצאת היא כמעט ללא אבא בממשלה, לא ברור מי אבא שלה.

מיכאל ביטון: בניגוד לתיירות הנכנסת, ששר התיירות מרגיש שהוא האבא והוא אחראי.

מיכאל ביטון: והיא צריכה אבא.

מיכאל ביטון: והאבא הזה צריך להיות שר האוצר.

מיכאל ביטון: ותיירות נכנסת ויוצאת בסופו של דבר היא חלק מעולם התעופה.

מיכאל ביטון: ואנחנו בוודאי שנדון בסוגיית התיירות, התעופה והפנאי והתכנית הכלכלית של הממשלה ומהירות הביצוע שלה.

מיכאל ביטון: בבקשה, תתייחס לגוף הדיון עכשיו, שלומי.

שלומי עם שלום: לגופו של עניין, אנחנו שלחנו מכתב.

שלומי עם שלום: התהליך פה הוא ארוך והוא מגיע לסיומו בכמה שנים.

שלומי עם שלום: אנחנו שלחנו מכתב עם תיקונים.

שלומי עם שלום: בגדול, אנחנו תומכים בנושא הזה, רק שיש איזה תיקונים שביקשנו והם לא נכנסו.

שלומי עם שלום: אבל לא בגלל זה אני מניח שאתם לא תצביעו.

שלומי עם שלום: הנושא החשוב והעקרוני שאני מדבר עליו, אני חושב שגם יואל יתמוך בזה, זה הסיוע, הפיצוי המיידי.

שלומי עם שלום: לא עוד הלוואות, לא עוד דברים שיתישו אותנו.

שלומי עם שלום: יש לנו פה עובדים שחזרו מחל"ת ואין מתווה חל"ת.

שלומי עם שלום: וזה הנושא המרכזי שאני חושב שצריכים להתמקד בו כרגע.

מיכאל ביטון: אנחנו נייחד לדברים דיון בפני עצמו, בהקדם.

מיכאל ביטון: ואנחנו ניגש לסוגיה שעל סדר היום.

מיכאל ביטון: וגם תבהיר, מנכ"ל רשות התעופה, איפה הלכת לקראתם במכתב שפנו אליך ואיפה מקומות שלא גיליתם גמישות.

מיכאל ביטון: ומה עוד ניתן לעשות שזה יהיה גם לשביעות חברות התעופה התיקונים הללו.

מיכאל ביטון: אז אנחנו נעבור סעיף סעיף ואיפה שאתה תראה מקום כזה, אז גם תאיר את עינינו.

מיכאל ביטון: נעבור להקראה בבקשה.

יבינה זכאי בראונר: עורכת הדין בראונר, מחלקה משפטית של רשות התעופה האזרחית.

יבינה זכאי בראונר: אני מקריאה קובץ שהוא כבר עם תיקוני נוסח מתואמים עם הייעוץ המשפטי של הוועדה.

יבינה זכאי בראונר: ישבנו בדיון פנימי מקדים.

יבינה זכאי בראונר: אם יש הערות נוספות אבל, כמובן היועץ המשפטי מוזמן להעיר לנו.

יבינה זכאי בראונר: הצעת תקנות הטיס (אגרות רישום, רישוי ותיעוד) (תיקון), התשפ"ב-2021.

יבינה זכאי בראונר: בתוקף סמכותי לפי סעיף 168(א)(4) ו-(ב) לחוק הטיס, התשע"א-2011 (להלן - החוק), ולפי סעיף 23 לחוק רישוי שירותי התעופה, התשכ"ג-1963, לפי הצעת רשות התעופה האזרחית (להלן - הרשות), בהתאם לסעיפים האמורים, באישור שר האוצר לפי סעיף 39ב לחוק יסודות התקציב, התשמ"ה-1985, בהסכמת שר האוצר ובאישור ועדת הכלכלה של הכנסת לפי סעיף 168(א)(4) לחוק ולפי סעיף 23(ב) לחוק רישוי שירותי התעופה, התשכ"ג-1963, אני מתקינה תקנות אלה: תיקון תקנה 1

יבינה זכאי בראונר: יש צורך להסביר, אדוני?

יבינה זכאי בראונר: או שפשוט נאמר שתקנה?

מיכאל ביטון: אני חושב שאחרי כל תיקון תני מילים כלליות לאדם הפשוט, להדיוט, מה מהות השינוי ונצביע.

יבינה זכאי בראונר: אחרי פסקה (2) יבוא: "2(א) לגבי מכון בדק, בנוסף לאמור בפסקה (2): "הגדר מנוע" כמשמעותו בתקנה 11(א)(2) לתקנות מכוני הבדק, לביצוע פעולות בדק במנוע מטיפוס מסוים, כאשר המנוע אינו מותקן בכלי הטיס.

יבינה זכאי בראונר: (2) "הגדר אחר" - הגדר לביצוע פעולות בדק בחלקים של כלי הטיס שאינם כלי הטיס או מנועו, ובכלל זה מדחף, רוטור, מערכות אוויוניקה, רדיו, מכשיר או אבזר כאמור בתקנות 11(א)(3) עד (7) לתקנות מכוני הבדק".

יבינה זכאי בראונר: רק נבהיר שעשינו פה תיקונים במונח הגדר בתקנות העיקריות.

יבינה זכאי בראונר: וגם בהמשך של תקנה (1) עדכון מונחים, משום כפי שאמר מנהל רת"א בתחילת דבריו, התקנות האלה הן משנת 2009.

יבינה זכאי בראונר: חוק הטייס הוא משנת 2011.

יבינה זכאי בראונר: היה פה צורך להשוות הרבה מאוד מונחים.

יבינה זכאי בראונר: גם לתיקוני תקנות נוספים שעשינו בדיני הטיס במהלך השנים.

יבינה זכאי בראונר: הלאה.

יבינה זכאי בראונר: אחרי פסקה (3) יבוא: "(4) לגבי רחפן - כמשמעותו בתקנה 4 לתקנות כלי רחיפה".

יבינה זכאי בראונר: שוב, השוואת מונחים.

יבינה זכאי בראונר: תקנות כלי הרחיפה הם משנת 2015.

יבינה זכאי בראונר: (ב) בהגדרת "טיפוס", בכל מקום אחרי "כלי טיס" יבוא "מנוע או מדחף".

יבינה זכאי בראונר: (ג) ההגדרה "כלי טיס" - תימחק.

יבינה זכאי בראונר: (ד) במקום ההגדרה "מפקח" יבוא: "מפקח" - מי שמונה למפקח לפי סעיף 94 לחוק.

יבינה זכאי בראונר: שוב, בעת כתיבת תקנות אלה לא היה חוק ולכן התיקון.

יבינה זכאי בראונר: (ה) במקום ההגדרה "משקל כלי הטיס" יבוא "משקל כלי הטיס - המסה המירבית של כלי הטיס המורשית להמראה לפי ספר הטיסה או מסמך מתאים אחר כמשמעותו בסעיף 63(ב)(3) לחוק.

יבינה זכאי בראונר: במקום הפניה לתקנות ההפעלה שהייתה במקור.

יבינה זכאי בראונר: (ו) אחרי הגדרה "עובד טיס" יבוא: ""פריט" - כל חומר, חלק, רכיב או תהליך, המיועדים לשימוש תעופתי או לציוד תעופתי".

יבינה זכאי בראונר: ה-ל' נמחקת, על פי הערתו של עו"ד עצמון.

יבינה זכאי בראונר: (ז) אחרי הגדרה "הרשות" יבוא, הייתה במקור הגדרה של שדה תעופה, היא נמחקה.

יבינה זכאי בראונר: שוב, להבנת היועץ המשפטי של הממשלה לא נחוץ והסכמנו איתו.

יבינה זכאי בראונר: "שדה תעופה בין-לאומי" - שדה תעופה שנקבע כתחנת גבול לפי צו הכניסה לישראל (תחנות גבול), התשמ"ז-1987.

יבינה זכאי בראונר: "שדה תעופה פנים ארצי" - שדה תעופה שאינו שדה תעופה בין-לאומי.

יבינה זכאי בראונר: הגדרות שנצרכות לצורך התיקון הזה, תקנה 34 בהמשך.

יבינה זכאי בראונר: (ח) בהגדרה "שינוי", המילים "למעט תחזוקת התעודות כגון service bulletins ומסמכים דומים" - יימחקו.

יבינה זכאי בראונר: (ט) אחרי ההגדרה "תעודת רישום לסחרן" יבוא: ""תקנות הבטיחות בשדות התעופה" - תקנות הטיס (בטיחות בשדות התעופה של רשות שדות התעופה), התשנ"ב-1992".

יבינה זכאי בראונר: (י) אחרי ההגדרה "תקנות מכוני ההסמכה" יבוא: ""תקנות המנחתים" - תקנות הטיס (מנחתים), התשל"ה-1975 ו-"תקנות נציגי המנהל" - תקנות הטיס (נציגי המנהל), התשמ"א-1981".

יבינה זכאי בראונר: בתקנת משנה (ב) שאומרת בעצם שכל מונח שאין לו משמעות מפורשת, המשמעות תהיה כמשמעותו בדיני הטיס.

יבינה זכאי בראונר: ויש לנו הרבה מאוד תקנות מכוח חוק הטיס.

יבינה זכאי בראונר: פשוט על מנת לא להלאות את הוועדה ואת הקורא, פשוט הפנינו.

יבינה זכאי בראונר: ובתקנת משנה (ב) במקום "השמיני" יבוא "השמיני - א", שהוא פרק שהתווסף לפי התיקון.

יבינה זכאי בראונר: עד כאן תקנה אחת.

מיכאל ביטון: קוראים לך יבינה.

מיכאל ביטון: לא טעו בשם הזה.

מיכאל ביטון: זה שחמט החקיקה הזאת, אבל בסדר.

מיכאל ביטון: אנחנו סומכים על היועצים המשפטיים.

יבינה זכאי בראונר: אנחנו נסביר הכל אדוני.

איתי עצמון: יש הערות לתקנה הזאת?

מיכאל ביטון: הערות?

מיכאל ביטון: אין הערות.

מיכאל ביטון: נצביע.

מיכאל ביטון: מי בעד?

מיכאל ביטון: אני בעד.

מיכאל ביטון: פה אחד.

מיכאל ביטון: תקנה 1 אושרה

איתי עצמון: תקנה 1 אושרה.

מיכאל ביטון: בואו נעבור ל-2.

יבינה זכאי בראונר: תיקון תקנה 2.

יבינה זכאי בראונר: תקנות שעוסקות באגרות רישום.

יבינה זכאי בראונר: הכוונה לרישום בפנקס כלי הטיס.

יבינה זכאי בראונר: בתקנה 2 לתקנות העיקריות, במקום הטבלה המובאת בה יבוא: טור א': משקל כלי הטיס בקילוגרם.

יבינה זכאי בראונר: טור ב': בשקלים חדשים.

יבינה זכאי בראונר: יותר מ-25 ועד 150 - 330 שקלים.

יבינה זכאי בראונר: יותר מ-700 ועד 2,000 - 540 שקלים.

יבינה זכאי בראונר: יותר מ-5,700 ועד 45,000 - 1,960 שקלים.

יבינה זכאי בראונר: נאמר רק שהדבר המרכזי שעשינו בתקנות הרישום זה פשוט הורדנו קטגוריות מבחינת משקלים וריווחנו מעט.

יבינה זכאי בראונר: ובכך גם יוצא איזה סוג של הנחה, זאת אומרת של סכום שהוא טיפה יותר נמוך למשקלים הקטנים.

יבינה זכאי בראונר: זו תקנה שבאה בעיקר לקראת הכטב"מים.

יבינה זכאי בראונר: ואולי בני, אתה רוצה לומר על זה מילה?

יבינה זכאי בראונר: מי שאמון על הכטמ"בים?

בנימין דוידור: כן, זו התאמה של עלות האגרה אל מול הכלים, הרחפנים מה שנקרא.

מיכאל ביטון: כן, זה הגיוני.

מיכאל ביטון: כלי קטן, עם עלויות ושווי קטן לא יכולים להעמיס עליו אגרה גבוהה.

מיכאל ביטון: הגיוני.

מיכאל ביטון: יש הערות?

מיכאל ביטון: אין הערות.

מיכאל ביטון: מי בעד סעיף 2?

מיכאל ביטון: אני בעד.

מיכאל ביטון: פה אחד.

מיכאל ביטון: תקנה 2 אושרה

איתי עצמון: תקנה 2 אושרה.

מיכאל ביטון: תקנה 3, בבקשה.

יבינה זכאי בראונר: החלפת תקנה 3.

יבינה זכאי בראונר: במקום תקנה 3 לתקנות העיקריות יבוא: "אגרת תעודות רישום לסחרן", תכף נסביר מה זה.

יבינה זכאי בראונר: "3(א) המבקש לקבל תעודת רישום לסחרן ישלם אגרה", המילה שנתית שהייתה במקור נמחקה.

יבינה זכאי בראונר: "בעת הגשת הבקשה לתעודה כאמור או לחידושה, כמפורט להלן: טור א': משקל כלי הטיס בקילוגרם.

יבינה זכאי בראונר: טור ב: בשקלים חדשים.

יבינה זכאי בראונר: יותר מ-150 ועד 700 - 5,440 שקלים.

יבינה זכאי בראונר: יותר מ-2,000 - 72,490 שקלים.

יבינה זכאי בראונר: "(ב) אגרה", המילה שנתית נמחקה, "כאמור בתקנת משנה (א) עבור כלי טיס בכמה קטגוריות משקל, תשולם לפי המדרגה הגבוהה ביותר, פעם אחת בשנה בלבד".

יבינה זכאי בראונר: נסביר מהו סחרן.

יבינה זכאי בראונר: סחרן הוא גורם במדינת ישראל שעוסק בסחר בכלי טיס.

יבינה זכאי בראונר: הוא מייצר אותם, מבצע בהן טיסות ניסוי.

יבינה זכאי בראונר: מראה ללקוח, מוכר בסופו של יום.

יבינה זכאי בראונר: יש מעט מאוד כאלה במדינה.

יבינה זכאי בראונר: אם זה התעשיות הביטחוניות, אם זה התעשייה האווירית.

יבינה זכאי בראונר: אולי בני, עוד אחד או שניים של כטב"מים.

יבינה זכאי בראונר: נכון?

יבינה זכאי בראונר: שבעצם עצם התעודה, עצם ההרשאה לייצר כלי טיס ולסחור בהם נדרשת להיות ברגולציה של רת"א.

יבינה זכאי בראונר: רת"א היא זו שמחלקת את התעודה.

יבינה זכאי בראונר: האגרה היא בעד התעודה.

יבינה זכאי בראונר: ואם במקור היה לנו שתי קטגוריות בלבד, נעשו פה שוב קטגוריה של עד 700 קילו ומעל 700 קילו.

יבינה זכאי בראונר: נעשו פה שוב דירוג וריווח יותר טוב של הקטגוריות, גם במשקלים, גם בסכומים.

יבינה זכאי בראונר: הקטנים הרוויחו.

יבינה זכאי בראונר: הייתה בקשה בשימועים המקדימים שנעשו עוד לפני כשנתיים מול התעשייה האווירית שיהיה בהיר שהאגרה כאמור בתקנת משנה (א) בכמה קטגוריות תשולם רק לפי המדרגה הגבוהה, כדי לבוא לקראתם, פעם אחת בשנה בלבד, לא לשגע אותם עם מספר אגרות, והסכמנו.

יבינה זכאי בראונר: וזה בעצם תקנת משנה.

איתי עצמון: איך זה מיושם בפועל?

איתי עצמון: כלומר, מגישים כמה בקשות ואז רואים האם יש אפשרות להפחית את האגרות?

יבינה זכאי בראונר: רשמת כלי הטיס עוסקת גם בזה.

יבינה זכאי בראונר: היא מחלקת תעודת סחר.

יבינה זכאי בראונר: שוב, אנחנו מדברים על בערך שלושה גופים במדינה שהיא נמצאת איתם בקשר קבוע, כבר הרבה שנים.

יבינה זכאי בראונר: זאת אומרת, זה לא גופים שמתחלפים ומשתנים, הם די קבועים פחות או יותר.

יבינה זכאי בראונר: אם כי הכטב"מים נכנסו לתמונה יחסית בעשור האחרון או מה שבני יגיד.

יבינה זכאי בראונר: בכל מקרה, בודקים, יושבים מולם, הם מגישים אגרה.

יבינה זכאי בראונר: הם מגישים בקשה, רואים מה הקטגוריות, רואים מה הגבוהה ביותר.

יבינה זכאי בראונר: מוציאים את שובר האגרה רק על הקטגוריה הגבוהה ביותר.

יבינה זכאי בראונר: פעם אחת בשנה בלבד, כאמור.

איתי עצמון: אם יש בקשות לאחר מכן?

איתי עצמון: או שלא קורה מצב כזה?

יבינה זכאי בראונר: אין דברים כאלה.

מיכאל ביטון: תודה.

מיכאל ביטון: הערות?

מיכאל ביטון: מי בעד תקנה 3?

מיכאל ביטון: פה אחד.

מיכאל ביטון: תקנה 3 אושרה

מיכאל ביטון: תקריאי את תקנות 4, 5 ו-6 ברצף ותגידי כמה מילים ונצביע על שלושתן.

יבינה זכאי בראונר: תיקון תקנה 5.

יבינה זכאי בראונר: בתקנה 5 לתקנות העיקריות: בכותרת השוליים, בסופה יבוא "וזמניים".

יבינה זכאי בראונר: במקום הרישא יבוא "בעל כלי טיס או מי שעומד להיות בעל כלי טיס, או מחזיק תעודת רישום לסחרן, ישלם אגרה של 200 שקלים חדשים בעת הגשת בקשה שהיא אחת מאלה".

יבינה זכאי בראונר: (3) אחרי פסקה (3) יבוא: "(4) להקצות סימני רישום זמניים לפי תקנה 45 לתקנות הרישום".

יבינה זכאי בראונר: (4) הסיפה החל במילים: "ישלם בעת הגשת הבקשה אגרה של 200 שקלים חדשים" תימחק.

יבינה זכאי בראונר: תקנה 5 זה תיקון תקנה 7.

יבינה זכאי בראונר: בתקנה 7 לתקנות העיקריות, בתקנת משנה (א):

יבינה זכאי בראונר: בטבלה - (א) פרט (1) ימחק.

יבינה זכאי בראונר: (ב) בפרט (2), המילים "יותר מ-200" יימחקו.

יבינה זכאי בראונר: תיקון תקנה 8.

יבינה זכאי בראונר: בתקנה 8 לתקנות העיקריות -

יבינה זכאי בראונר: במקום תקנת משנה (ג) יבוא: "(ג) נוסף על האמור בפרטים (1) עד (5) בתקנת משנה (א), המבקש תעודת כושר טיסה מיוחדת לכלי טיס לשימוש ניסיוני שמשקלו אינו עולה על 20,000 ק"ג, ישלם 360 שקלים חדשים בעד כל שעת עבודה של עובד הרשות או של מי שהסמיכה אשר הושקעה במתן השירות, מעבר לשעתיים הראשונות.

יבינה זכאי בראונר: ואולם, לגבי כלי טיס שבנה חובב כמשמעותו בתקנה 12(ב) בתקנות הרישום, שמשקלו אינו עולה על 700 ק"ג, יוגבל התשלום כאמור ל-10 שעות העבודה שהושקעו מעבר לשעתיים הראשונות".

יבינה זכאי בראונר: תקנה 5 בעצם עוסקת בסימני רישום זמניים שמעניקה רשמת כלי הטיס למטוסים.

יבינה זכאי בראונר: גם הם בעיקר אופייניים לתעשיות: תעשייה אווירית, תעשיות ביטחוניות.

יבינה זכאי בראונר: מטוסים שלמשל בוצעו עליהם התקנות מיוחדות.

יבינה זכאי בראונר: מטוסים דגם מסוג חדש כלשהו, שבעצם נעשות טיסות ניסוי, בשלב הניסוי ובשלב ההדגמה ללקוח.

יבינה זכאי בראונר: הם לא רוצים פוראיקסים קבועים, כי הם לא מתכוונים להפעיל אותם בארץ באופן קבוע.

יבינה זכאי בראונר: הם רוצים איזה שהוא סימן זמני.

יבינה זכאי בראונר: כי לפעמים למשל זה נמכר לגורם בחו"ל, ואחר כך הפוראיקס מתבטל.

יבינה זכאי בראונר: ועל השירות הזה רשמת כלי הטיס לא יכולה הייתה עד כה לגבות, למרות שזה שירות שהיא משקיעה בו די הרבה זמן, בודקת די הרבה ניירת.

יבינה זכאי בראונר: לא יכולה הייתה לגבות אגרה.

יבינה זכאי בראונר: כרגע מבוקש על זה אגרה.

יבינה זכאי בראונר: היא אגרה מאוד סמלית, אגב, של אותם 200 שקלים שמקצים גם לסימנים הקבועים.

יבינה זכאי בראונר: למרות שלהערכתנו יש פה לא מעט עבודה.

יבינה זכאי בראונר: בהחלט באו פה לקראת התעשייה, אם שואלים אותי.

יבינה זכאי בראונר: 7 ו-8 תקנות של תעודות כושר טיסה למטוסים.

יבינה זכאי בראונר: אם תשימו לב, יש נוסח משולב שצורף לאתר הוועדה.

יבינה זכאי בראונר: אפשר לפתוח את אתר הוועדה ולהוריד אותו.

יבינה זכאי בראונר: אם תראו באייקון עקוב אחר שינויים מה שונה, כמעט שום דבר לא שונה.

יבינה זכאי בראונר: זאת אומרת, הקטגוריות של תעודות כושר טיסה למטוסים, זה כמו לצורך העניין הטסט של האוטו, מתחדש מידי שנה.

יבינה זכאי בראונר: לא נגענו בהם.

יבינה זכאי בראונר: אוקיי?

יבינה זכאי בראונר: מה שנמחק זה הקטגוריה הקטנה של עד 200 ק"ג.

יבינה זכאי בראונר: ובקטגוריה 2 יותר מ-200 ועד 700 מחקנו את המילים יותר מ-200.

יבינה זכאי בראונר: מדוע?

יבינה זכאי בראונר: מפני שכלי טיס מאוישים, כשיש טייס בקוקפיט, אין לך במשקלים של משהו כמו 400 ק"ג זה בערך המטוס הכי קל שיש.

יבינה זכאי בראונר: מדוע עשינו זאת?

יבינה זכאי בראונר: אגב, אותו תיקון ב-8 שמדבר על תעודת כושר טיסה מיוחדת.

יבינה זכאי בראונר: היא סטנדרטית, היא רגילה.

יבינה זכאי בראונר: מיוחדת זה במקרה של ניסויים, של בנייה על ידי חובב, של התקנות מיוחדות וכו'.

יבינה זכאי בראונר: מדוע זה נעשה?

יבינה זכאי בראונר: זה נעשה משום שבעצם כלי הטייס הבלתי מאוישים נגרעו מהתקנות האלה והועברו, יוחדה להם תקנה ייעודית בתקנה 11, שנגיע אליה ונדבר איתה.

יבינה זכאי בראונר: זאת אומרת, לא נגענו בקטגוריות, לא נגענו בתעשיות.

יבינה זכאי בראונר: הורדנו מפה את הכטב"מים, זה הכל.

מיכאל ביטון: מה סיימת להקריא עד עכשיו?

יבינה זכאי בראונר: סיימתי להקריא, לבקשתך אדוני, את 4, 5 ו-6.

מיכאל ביטון: אבל דיברת גם על 7 ו-8.

יבינה זכאי בראונר: לא, 7 ו-8 זה משום ש-5 ו-6 מתקנות.

מיכאל ביטון: אז נתת הסבר עליהן.

מיכאל ביטון: כבר נתת את ההסבר על 7 ו-8.

יבינה זכאי בראונר: 7 ו-8 בקובץ המקורי.

מיכאל ביטון: זה לא פה?

מיכאל ביטון: כי אני רואה ב-8 פה.

מיכאל ביטון: תעודת כושר טיסה מיוחדת מופיע פה ב-8, זה דבר שדיברת עליו.

יבינה זכאי בראונר: מספר 6 בקובץ תבנית, אם תשים לב לכותרת שלו, הוא תיקון תקנה 8.

יבינה זכאי בראונר: בקובץ המקורי, בשילוב של התיקונים, בקובץ המקורי, אלה תקנות 7 ו-8 שעוסקות בתעודות כושר טיסה.

יבינה זכאי בראונר: אם תשים לב, כתוב "בתקנה 7 לתקנות העיקריות" וכו'.

יבינה זכאי בראונר: התיקון בתקנה 5 בתבנית הוא תיקון תקנה 7.

יבינה זכאי בראונר: ובתקנה 6 בתבנית הוא תיקון תקנה 8.

יבינה זכאי בראונר: עליהם דיברתי.

איתי עצמון: צריך בעצם להסביר כל תיקון.

איתי עצמון: כי בפני הוועדה נמצא הנוסח התקנות המתקנות.

איתי עצמון: על זה הוועדה מצביעה גם.

מיכאל ביטון: אז לא הבנתי.

מיכאל ביטון: אז על איזה קובץ עובדים?

מיכאל ביטון: על זה או על זה?

איתי עצמון: הקובץ שבו דנה הוועדה זה הקובץ של התיקונים, התיקון לתקנות הקיימות.

איתי עצמון: וכמסמך עזר רשות התעופה האזרחית צירפה גם מסמך שבו שולבו התיקונים, בעקוב אחר שינויים, על גבי התקנות הקיימות.

מיכאל ביטון: אז אנחנו נלך לקובץ הזה.

מיכאל ביטון: 4, 5 ו-6 הקראת.

מיכאל ביטון: יש הערות ל-4, 5 ו-6? אין הערות.

מיכאל ביטון: מי בעד? אני בעד.

מיכאל ביטון: תקנות 4, 5 ו-6 אושרו

מיכאל ביטון: נא להקריא את 7 ו-8.

יבינה זכאי בראונר: 7, כותרתו: תיקון תקנה 9.

יבינה זכאי בראונר: 9 הכוונה בקובץ המקורי דהיום.

יבינה זכאי בראונר: בתקנה 9 לתקנות העיקריות -

יבינה זכאי בראונר: בתקנת משנה (א) - (א) ברישה, המילים "חידוש תעודות סוג" - יימחקו.

יבינה זכאי בראונר: (ב) בפסקה (2), סיפה החל במילים "ניתנו השירותים" - תימחק.

יבינה זכאי בראונר: 8.

יבינה זכאי בראונר: מתקנת את תקנה 10 בתקנות המקוריות.

יבינה זכאי בראונר: תיקון תקנה 10.

יבינה זכאי בראונר: בתקנה 10 לתקנות העיקריות -

יבינה זכאי בראונר: האמור בה יסומן (א), ובה, בפסקה (2), הסיפה החל במילים "ניתנו השירותים" - תימחק.

יבינה זכאי בראונר: אוקיי, נסביר.

איתי עצמון: אני מבקש שתסבירי, ותתייחסי גם למונחים תעודת סוג ושינוי בתכן סוג.

איתי עצמון: כדי שהוועדה תבין מהם השירותים שבעדם אתם מבקשים לגבות אגרות.

בנימין דוידור: נתחיל במונחים: תעודת סוג זו תעודה שמגדירה את כלי הטיס.

בנימין דוידור: שמאחוריה יש את כל תהליך הרישוי של כלי הטיס.

בנימין דוידור: כמו דגם של רכב.

בנימין דוידור: שינוי בתעודת סוג זה כשמי שתכנן את כלי הטייס עכשיו מכניס בו שינויים ורוצה עכשיו להוסיף מערכת קשר חדשה, לשנות מנוע, לשנות משהו מהתכן המקורי שאושר.

איתי עצמון: אמרת שינוי בתעודה.

איתי עצמון: אתה מתכוון לשינוי בתכן הסוג.

בנימין דוידור: שינוי בתכן הסוג אחרי זה מתבטא בשינוי בתעודת הסוג.

בנימין דוידור: אלה המונחים.

איתי עצמון: ולגבי תיקון תקנה 10?

יבינה זכאי בראונר: ייצור, בני, תעודת יצרן.

בנימין דוידור: יצרן זה אחרי שאתה עושה תהליך רישוי ומקבל את תעודת הסוג, אתה מבצע תהליך רישוי לייצור.

בנימין דוידור: שאחרי זה בודקים שזה תהליך הייצור שלך משקף את תעודת הסוג.

בנימין דוידור: מה שמבוקש פה שאם יצרן עכשיו משנה את מתקני הייצור שלו, זאת אומרת מחליף עכשיו מפעל, עובר מהארץ לחוץ לארץ או מחוץ לארץ לארץ - יש פשוט עבודה שאנחנו צריכים להשקיע ולאשר מחדש את רישיון הייצור.

בנימין דוידור: אז יש פה תוספת לשעות עבודה של רשות.

איתי עצמון: ומה היחס בין התקנה הזאת שנוגעת למתקני יצור בחו"ל לבין תקנה 37?

יבינה זכאי בראונר: בתבנית, זה מופיע לכם כ-(8)(3), בסדר?

יבינה זכאי בראונר: ונאמר "היו מתקני הייצור של המבקש, כולם או חלקם, מחוץ לישראל - תתווסף לאגרה הקבוצה בתקנת משנה (א)(1) בלבד".

יבינה זכאי בראונר: (א)(1) זו אגרת בקשה של 2,180 שקלים.

יבינה זכאי בראונר: מה שמתווסף פה זה 50% מ-2,180.

יבינה זכאי בראונר: זאת אומרת 3,000 שקלים בערך, בסדר גודל.

יבינה זכאי בראונר: בנוסף, כאשר מוגשת בקשה לאשר מתקנים מחוץ לישראל.

יבינה זכאי בראונר: מתקני ייצור, שזו בקשה מאוד גדולה.

יבינה זכאי בראונר: כמובן שהערך השעתי כאשר מפקחים נוסעים לחו"ל, לבקשת הגורם המבקש, כי תקנה 37 שנגיע אליה לקראת הסוף, מדברת על מבקש שירותי רת"א בחו"ל.

יבינה זכאי בראונר: כאשר שולחים לשם אנשים, מפקחי רת"א שבודקים את המפעל, מרשיינים אותו או מעניקים לו כל מיני אישורים ותעודות מהתעודות המצוינות בתקנות התיעוד, הערך השעתי של 360 שקלים לשעה הוא הערך הגבוה.

יבינה זכאי בראונר: אבל הוא היה ונשאר.

יבינה זכאי בראונר: בו לא נגענו.

יבינה זכאי בראונר: גם היום כששולחים מפקחי רת"א לחו"ל למתקן ייצור גובים את זה.

מיכאל ביטון: והרציונל שעצם המתקן בחו"ל ומייקרים את האגרה ב-50%, למה?

בנימין דוידור: יש יותר עבודה.

בנימין דוידור: ברגע שאתה מקבל בקשה על מתקן בחו"ל זה לא עבודה רגילה בארץ.

בנימין דוידור: אתה צריך לבחון את ההסכמים עם המדינה הזאת.

בנימין דוידור: יש פה טיפה יותר עבודת הכנה.

יבינה זכאי בראונר: או תקנים של מדינה זרה.

מיכאל ביטון: אוקיי.

מיכאל ביטון: הערות על 7 ו-8?

מיכאל ביטון: יש הערות?

מיכאל ביטון: אתה מרים שם יד או שאני מדמיין?

מיכאל ביטון: תפתחו שם.

שי גיל: בוקר טוב.

שי גיל: אנחנו מתנגדים להעלאה ב-50% של אגרות על בקשות למתקנים בחו"ל.

שי גיל: הנושא זה כפל מול תקנה 37, שמטילה את התשלום על כל הוצאות הנסיעה והוצאות של עבודה למפקחים.

שי גיל: לא צריכה להיות שום הבדל בין עבודת אישור מתקן בארץ למתקן בחו"ל.

שי גיל: הסטנדרטים הם אותם סטנדרטים והעבודה אותה עבודה.

מיכאל ביטון: איזה חברה אתה מייצר?

שי גיל: ק.א.ל קווי אוויר ומטען.

מיכאל ביטון: מה אתם עושים?

שי גיל: מטיסים מטענים.

מיכאל ביטון: מה זה?

מיכאל ביטון: של אל על, לא?

שי גיל: לא, ק.א.ל.

מיכאל ביטון: חברה אחרת?

מיכאל ביטון: כן?

מיכאל ביטון: מה תשובת

מיכאל ביטון: כם לשי גיל?

בנימין דוידור: האגרה מדברת על מתקני ייצור, זה לא קשור לחברות תעופה.

מיכאל ביטון: זה על ייצור, שי.

מיכאל ביטון: על רישיונות שנובעים בתהליך הייצור.

יבינה זכאי בראונר: לא מכון בדק ולא חברת תעופה.

מיכאל ביטון: אז מה אתה אומר?

מיכאל ביטון: מניחה את דעתך התשובה?

שי גיל: אני עדיין, חלק מהתעשייה הזאת ועלויות שקשורות לתעשייה משפיעות גם על המפעילים ועל כל חברות התעופה.

שי גיל: מדובר גם על אישורים של פליטים אווירונטיים, שינויים בהם.

שי גיל: זה לא רק מכון בדק או יצרנים.

שי גיל: ולכן אני חושב שזה נוגע לכולנו.

מיכאל ביטון: אבל הטענה שאם מדובר בחוץ לארץ מתווספים מרכיבי עבודה שלא היו, כמו בדיקת ההסכמים עם חוץ לארץ וכו'?

שי גיל: אני לא מסכים לטענה הזאת, שכן מדינת ישראל מתעקשת להחיל את הרגולציה שלה ואת הסטנדרטים שלה על כל יצרן וכל מכון.

שי גיל: אני מצטער שאני לוקח ממכוני בדק.

שי גיל: אבל על כל גוף מרושיין.

שי גיל: היא לא מסכימה להכיר בעבודה שנעשתה על ידי רשות אחרת בנושא של רישוי מכונים או יצרנים או מתקנים לתיקון.

שי גיל: היא עדיין מחילה את כל הסטנדרטים בדיוק כמו שהיא מחילה אותם בארץ.

שי גיל: לכן ההבדל היחיד צריך להיות הוצאות הנסיעה לחו"ל במידה ויש.

שי גיל: וזה מכוסה בתקנה 37.

מיכאל ביטון: ואתה אומר את זה בשם כלל הענף, למרות שזה לא משפיע על הפעילות הישירה של הארגון שלך.

שי גיל: נכון.

שי גיל: כי בסוף העלויות של כלל הענף משפיעות על העלות של הארגון, משפיעות על המחיר לצרכן בקצה.

מיכאל ביטון: מה אתם אומרים על ההערות שלו?

יואל פלדשו: אני רוצה להתייחס.

יואל פלדשו: פה מדובר על מתקני ייצור.

יואל פלדשו: למשל, התעשייה האווירית עברה לייצר כנפיים בקוריאה ועכשיו היא עוברת לאיטליה.

יואל פלדשו: זה מתקני ייצור.

יואל פלדשו: זה בייצור, בבסיסי, לא באחזקה.

יואל פלדשו: הדבר השני שאני רוצה לומר זה לא שרת"א לא מוכנה להכיר בתקנים אחרים.

יואל פלדשו: החוק מחייב אותנו לאשר כל מכון בדק על פי התקנים הישראליים.

יואל פלדשו: ואנחנו בכל מקום שזה מקביל לתקנים הישראליים אנחנו מאמצים ומקום שאין, צריך להתיישר לפי החוק.

יואל פלדשו: כי זה החוק.

יואל פלדשו: זה לא עניין של רת"א.

מיכאל ביטון: אני מבין שבעצם זה תוספת של 1,000 שקלים.

מיכאל ביטון: וזה חד פעמי האגרה הזאת.

מיכאל ביטון: היא לא בשעות, אלא אגרה חד פעמית.

מיכאל ביטון: ואתם חושבים שזה ראוי ההחלטה הזאת והחקיקה הזאת?

בנימין דוידור: אנחנו חושבים שזה ראוי, לכן שמנו את זה.

מיכאל ביטון: אנחנו רוצים לשמוע את עמדתכם, בהמשך להערות.

מיכאל ביטון: אם אתם נחושים שכך זה צריך להישאר.

בנימין דוידור: אנחנו חושבים שזה ראוי, לכן שמנו את זה.

בנימין דוידור: אבל זה נוגע ממש, זה גם לא משליך על חברות התעופה, כי מדובר פה על ייצור בסיסי, לא על אחזקה.

מיכאל ביטון: בסדר, הוא אמר שהוא פועל למען כל הענף.

מיכאל ביטון: כי בסוף דברים מתגלגלים ללקוח.

מיכאל ביטון: אבל עזבו את העניין שהוא לא מייצג את גופי הייצור.

מיכאל ביטון: אבל לעצם הטיעון?

מיכאל ביטון: אתם רוצים לשקול את זה מחדש או שמבחינת

מיכאל ביטון: כם שקלתם והחלטתם וזה סביר?

בנימין דוידור: אנחנו שקלנו, אנחנו חושבים שזה סביר.

בנימין דוידור: אבל אם כבודו חושב שזה לא סביר, נוריד.

בנימין דוידור: אנחנו לא נתמוטט מזה, אבל אנחנו חושבים שזה סביר, בשביל זה הצגנו את זה.

מיכאל ביטון: לא, אני במקרה הזה רוצה לסמוך עליכם.

מיכאל ביטון: רק לדעת ששמעתם את הטיעונים ולמרות הטיעונים החלטתם שזה צריך להישאר ככה.

בנימין דוידור: זה מה שאני ממליץ.

מיכאל ביטון: אוקיי, אז זה יישאר ככה.

מיכאל ביטון: מי בעד סעיפים, תקנות 7 ו-8?

מיכאל ביטון: אני בעד.

מיכאל ביטון: פה אחד.

מיכאל ביטון: תקנות 7 ו-8 אושרו

מיכאל ביטון: נתי פרץ, שלא קיבל הזדמנות להגיד משהו כללי וביקש, מאגודת התעופה הכללית.

מיכאל ביטון: בבקשה נתי, בשתי דקות.

מיכאל ביטון: תפתחו לו את המיקרופון.

נתנאל פרץ: תודה רבה לך.

נתנאל פרץ: בתחילה אני רוצה לומר כמה מילים כלליות על ענף התעופה והתיירות.

נתנאל פרץ: זה הענף שנפגע הכי הרבה בתקופת הקורונה.

נתנאל פרץ: אני לא חושב שבזמן הזה ראוי להטיל רגולציה נוספת ואגרות נוספות על הענף.

נתנאל פרץ: לא ברור מתי הענף יתאושש ובאיזו מהירות.

נתנאל פרץ: הממשלה הנוכחית חרטה על דגלה הפחתת רגולציה ונטלים, בדיוק כאלה.

נתנאל פרץ: אז אני שואל את עצמי מה קורה פה עכשיו.

נתנאל פרץ: עכשיו, לדבר באופן כללי על בין אגרה למס.

מיכאל ביטון: קודם כל, יש פה תקנות שהוזילו לגופים רבים את האגרות.

מיכאל ביטון: ראיתי את זה בעיניים שיש הוזלה.

מיכאל ביטון: ו-ב', יש וואקום של בקרה על סוגי כלי טיס ופעילות חדשה והעולם לא מחכה לקורונה.

מיכאל ביטון: ואם יש רחפנים ומזל"טים וכטב"מים וכטמ"מים, אז צריך לוודא שיש תקנות שמטפלות בהם.

מיכאל ביטון: אז לאו דווקא לרעה מה שנעשה פה.

מיכאל ביטון: יש פה גם רצון להקל ולעשות סדר בעולם שמשתנה.

נתנאל פרץ: אני מבין אדוני.

נתנאל פרץ: אבל אם אנחנו מדברים על הבדל בין אגרה למס, מס זה תשלום שמגיע לעולם כדי לספק לרשות משאבים כספיים לקופה שלה.

נתנאל פרץ: ולעומת זאת, אגרה צריכה להיות תוצאה ישירה לשירות שהיא נותנת וצריך להתנהל כמשק סגור ואך ורק למטרה שזה יועד.

נתנאל פרץ: מה שראש רת"א אמר שהוא זקוק לכסף כדי לנהל את הרשות שהוא מנהל, האגרות האלה לא אמורות לבוא ולהיכנס לתקציב הרשות, אלא כמשק סגר.

נתנאל פרץ: ראינו את זה גם מהמכתב של שרת התחבורה שאומר שבעצם מכיוון שדה דב נסגר ובעתיד שדה התעופה הרצליה נסגר ונפגע תקציב הרשות הכללי, הרשות מבקשת לבוא ולקבל כסף עכשיו כדי לקדם את עצמה.

מיכאל ביטון: מה אומרת השרה במכתב?

מיכאל ביטון: מה השרה אומרת?

נתנאל פרץ: המכתב של השרה אומר שרשות התעופה האזרחית מנוהלת מתקציב שהמדינה מקבלת ומתקציב שהיא מקיימת מאגרות.

נתנאל פרץ: הפסיקה קובעת שצריך לנהל את התקציב הזה במשק סגור ולא לקיים הכנסות כתוצאה - - -

מיכאל ביטון: למי היא שלחה את המכתב?

נתנאל פרץ: המכתב הזה פורסם בבקשה לדעתי לוועדה או משהו כזה, לקיום הישיבה.

מיכאל ביטון: לא, לא ראיתי.

מיכאל ביטון: אבל מה בסוף?

מיכאל ביטון: אתה אומר שהיא הפנתה את התקנות האלו במכתב הנלווה?

נתנאל פרץ: כן.

נתנאל פרץ: הדבר הזה, שבעצם הרשות מבקשת לקיים את התקציב שלה ולא באופן של קשר ישיר בין האגרה לשירות, פוגש אותנו במספר פעמים בתקנות.

נתנאל פרץ: ברור לי שהשרה רוצה להיטיב עם הרשות ועם הציבור, אבל עדיין, התכלית של אגרה לעומת מס לא מתקיים במקרה הזה.

נתנאל פרץ: אגרה לא אמורה להיות חלק מהתקציב של הרשות.

מיכאל ביטון: כן.

מיכאל ביטון: הבנו את האמירה.

מיכאל ביטון: תגיד, מה זה הארגון שאתה מייצג?

מיכאל ביטון: תגיד עליו מילה, שנדע.

נתנאל פרץ: אגודת התעופה הכללית מייצגת טייסים ובעלי מטוסים.

נתנאל פרץ: זה רוב הענף של התעופה הכללית, שהוא לא המובילים האוויריים.

נתנאל פרץ: זאת אומרת, בעצם כל מה שמתחת לאל על, ארקיע, ישראייר ו-ק.א.ל, זה התעופה הכללית.

נתנאל פרץ: יש לנו מאות חברים ומאות מטוסים ובעלי מוסכים שאנחנו מייצגים.

נתנאל פרץ: אני יושב הראש של האגודה.

מיכאל ביטון: מה זה?

מיכאל ביטון: בעיקר מטוסי פנאי, מנהלים?

מיכאל ביטון: במה מדובר?

נתנאל פרץ: רוב העבודה שמתבצעת למשל בשדה התעופה הרצליה היא עבודה מסחרית ולימודי טיסה.

נתנאל פרץ: 90% ממכוני הבדק של ישראל, של התעופה הכללית, נמצאים בהרצליה.

נתנאל פרץ: ראינו גם אגרות שמוטלות על טכנאי בדק לכלי טיס של בחינה בעל פה.

נתנאל פרץ: אולי אני טועה, לא ראיתי בתקנות הישנות.

נתנאל פרץ: ראיתי גם אגרה של 90,000 שקלים שהרשות מבקשת.

מיכאל ביטון: טוב, אלו הערות ספציפיות, מר פרץ.

מיכאל ביטון: ואתה תתמיד איתנו בדיון, אם תהיה לך הערה נקודתית.

מיכאל ביטון: אני אומר כך, באופן כוללני זה מבורך שרשות תעופה אזרחית, קודם כל, שוקלת להוזיל אגרות ויש פה כמה מצבים כבר שאישרנו בתקנות.

נתנאל פרץ: זה זניח ביחס למה שהם מבקשים לקבל פה.

מיכאל ביטון: רגע, אבל קטעת אותי, סליחה אדוני.

נתנאל פרץ: סליחה, יש delay, סליחה.

מיכאל ביטון: אנחנו מברכים על זה שרשות תעופה אזרחית גם פועלת להוזיל אגרות ולהיות הגונה כלפי אותם בעלי כלי תעופה קטנים.

מיכאל ביטון: ושהאגרות לא יהיו גדולות ביחס לשווי הכלי וגודלו.

מיכאל ביטון: ושינתה את המדרג.

מיכאל ביטון: והדבר הזה זה דבר שאישרנו אותו כבר.

מיכאל ביטון: ושהיא עושה סדר בנושא הזה, בסוגיית תעופה אין פשרות ואין מה לשחק.

מיכאל ביטון: אני מסכים איתך שזה לא אמור להיות באר שאיבה של כסף מהציבור או מהגופים, ואנחנו נהיה מידתיים.

מיכאל ביטון: אנחנו פה עוברים תקנה תקנה ואם יש שינוי שהוא לא מידתי או לא סביר, שמגדיל את קופת הרשות ללא הצדקה, אז אנחנו גם נשקול אותו.

מיכאל ביטון: אבל בסך הכל נראה שמיום הקמתה של הרשות נעשית עבודה והשם שלנו בעולם השתפר כתוצאה מעבודה.

מיכאל ביטון: והמעמד שלנו מול גופים אחרים בעולם.

מיכאל ביטון: אז פעולתה מבורכת, אבל לא תהיה הגזמה בהיקף הכספים שנגבים מהחברות.

מיכאל ביטון: אבל את זה נעשה בסעיפים השונים ונראה ביחס לעבר מה השתנה והאם זה מידתי או לא מידתי.

מיכאל ביטון: ושם, אם יהיו לך הערות ספציפיות, אנחנו נאפשר לך להעיר אותן.

מיכאל ביטון: אנחנו הצבענו על תקנות 7 ו-8.

מיכאל ביטון: ואנחנו נקריא את תקנה 9, בבקשה.

יבינה זכאי בראונר: תקנה 9, החלפת תקנה 11.

יבינה זכאי בראונר: במקום תקנה 11 לתקנות העיקריות יבוא: "אגרה בעד תעודת כושר טיסה לכלי טיס בלתי מאויש.

יבינה זכאי בראונר: (א) המבקש תעודת כושר טיסה לכלי טיס בלתי מאויש, תיקונה או חידושה, ישלם בעדה -

יבינה זכאי בראונר: עד 25 - 440 שקלים.

יבינה זכאי בראונר: יותר מ-150 עד 2,000 - 9,140 שקלים.

יבינה זכאי בראונר: נוסף על האמור בפסקה (1), המבקש לכלי טיס בלתי מאויש תעודת כושר טיסה לשימוש ניסיוני כשמשמעותה בתקנה 68(2)(ב) לתקנות התיעוד, או הרשאה מיוחדת לטיסה כמשמעותה בתקנה 68(2)(ג) לתקנות האמורות, ישלם תוספת של 360 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות לכל שעת עבודה שמעבר לשעתיים הראשונות.

יבינה זכאי בראונר: (1) אגרה כמפורט בתקנה משנה (א)(1) פעם אחת בלבד לאותה שנה.

יבינה זכאי בראונר: (ג) המבקש שינוי או תיקון תעודת כושר טיסה לכלי טיס בלתי מאויש ישלם 360 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות.

בנימין דוידור: קודם כל נתחיל מזה שאני חושב שפה יש את הבשורה של ההקלה על בעלי העניין.

בנימין דוידור: ואם אפשר לראות מול התקנות הקודמות של תעודות כושר טיסה, עד כה שילמו 2,180 שקלים עד 25 ק"ג וירדנו ל-440 שקלים.

מיכאל ביטון: יפה.

מיכאל ביטון: אז אנחנו לפרוטוקול נציין הוזלה של 75% לגופים הספציפיים הללו.

מיכאל ביטון: אז יש פה גם נכונות לבוא לקראת גופים והעתיד שייך כנראה לכטב"מים ולכטמ"מים ולכל הפעילות העסקית שיבצעו.

מיכאל ביטון: בבקשה.

בנימין דוידור: הדבר השני, הפעילות של התעשיות הביטחוניות שהם מפתחים כלי טיס בלתי מאוישים לא לטובת מדינת ישראל, כולה מבוצעת תחת אישורים של רשות תעופה אזרחית.

בנימין דוידור: וכל התעודות הניסיוניות, אנחנו נותנים אותם.

בנימין דוידור: ויש פה השקעת שעות עבודה מאוד מאוד גדולה של רת"א.

בנימין דוידור: אז התקנה הזאת באה להסדיר את ההחזרים של שעות העבודה מהתעשיות.

בנימין דוידור: וגם פה אפשר לראות שאם חברה פונה לרת"א יותר מפעם אחת במהלך השנה לנושא של תעודות כושר טיסה ניסיוניות, הם לא צריכים לשלם את האגרה.

בנימין דוידור: זאת אומרת, אנחנו גובים רק פעם אחת בשנה וכל השאר זה שעות עבודה.

מיכאל ביטון: כן.

מיכאל ביטון: אני סקרן איך מחליטים על מחירים.

מיכאל ביטון: נניח, 9,140 זה יכול להיות 9,500.

מיכאל ביטון: המספרים מאוד ספציפיים.

מיכאל ביטון: איך זה קורה?

מיכאל ביטון: יש אלגוריתם, יש שיטה?

מיכאל ביטון: יש מתמטיקה בדבר הזה?

יבינה זכאי בראונר: ב-2009, כשכתבו את התקנות הללו בתחילת דרכן אדוני, ישב אגף תכנון כלכלי ויצר בעצם איזה שהן אגרות על סמך סטטיסטיקות.

יבינה זכאי בראונר: השווה מול אגרות של משרדי ממשלה אחרים.

יבינה זכאי בראונר: ישב עם האנשים והבין מה בפועל נעשה מבחינת תהליכי עבודה והתנהלות.

יבינה זכאי בראונר: אני מודה שאני לא הייתי ברת"א ב-2009 ואני לא יודעת איך בנו את התקנות האלה מלכתחילה.

מיכאל ביטון: אבל על בסיס העבודה הזאת והעדכון שלה.

בנימין דוידור: הסכומים התעדכנו לפי עלייה, לפי השינוי במדד.

מיכאל ביטון: אמרת האגף לחשיבה כלכלית?

יבינה זכאי בראונר: האגף לתכנון כלכלי במשרד התחבורה.

מיכאל ביטון: בתחבורה, הבנתי.

יבינה זכאי בראונר: כן.

יבינה זכאי בראונר: ישבה שם מנהל האגף דפנה עין דור ובנתה את התקנות האלה על סמך כל מיני מודלים מתמטיים.

יבינה זכאי בראונר: וכשישבנו לתקן, התבססנו בעצם בהרבה מאוד מקרים על אגרות דומות.

מיכאל ביטון: תודה.

מיכאל ביטון: הערות?

איתי עצמון: אני רציתי לשאול שאלת הבהרה.

איתי עצמון: יכול להיות שלא הבנו נכון.

איתי עצמון: אבל אם אני משווה למצב היום, לגבי תעודת כושר טיסה.

איתי עצמון: בתקנה 7 לתקנות הקיימות, אז כתוב שעד 200 ק"ג זה 440 שקלים.

איתי עצמון: יותר מ-200 ועד 700 זה 540.

איתי עצמון: כלומר, כטב"מ ששוקל למשל 70 ק"ג או 100 ק"ג כן ישלם יותר.

איתי עצמון: לפי התיקון שלכם.

בנימין דוידור: כן, אנחנו בכטב"מים היותר כבדים יש יותר עבודה מאשר הקלים.

בנימין דוידור: 80% מהשוק זה הכלים מתחת ל-25 ק"ג.

בנימין דוידור: משם עשינו את הצעד המשמעותי בהוזלת המחירים.

בנימין דוידור: הכלים היותר גדולים הם כלים שצריך להשקיע בהם יותר שעות עבודה באישורים.

איתי עצמון: ומה שיעור העלייה בסכומי האגרות לגביהם?

בנימין דוידור: אין פה שיעור עלייה.

בנימין דוידור: לדעתי זה אותו דבר.

איתי עצמון: לא, יש עלייה.

יבינה זכאי בראונר: לא, אני לא חושבת.

יבינה זכאי בראונר: בתקנה 7 בקטגוריה של עד 200 האגרה הייתה 440 שקלים.

יבינה זכאי בראונר: הקטנים כיום בכטב"מים בתקנה 11 שיועדה נשארו ב-440 שקלים.

יבינה זכאי בראונר: מבחינתם לא חל שינוי.

יבינה זכאי בראונר: חל שינוי בקטגוריות ביניים, אבל כמו שבני הסביר, מעל 25 ק"ג אם אני מבינה נכון, שוב, תקן אותי אם אני טועה.

בנימין דוידור: השינוי בתקנות הקודמות בין 15 ל-200 ק"ג זה היה 3,920 שקלים.

מיכאל ביטון: זאת אומרת על 80% מהשוק הוזלת דרמטית ועל כלים כבדים אתה צריך יותר בקרה, גם אם הם נופלים הם יותר מסוכנים, לא?

מיכאל ביטון: אם נופל לך על הראש 200 ק"ג זה לא כמו 25.

בנימין דוידור: אבל ההבדל הוא בתקנות החדשות זה בין 25 ל-150 הוזלה על 1,960, זה כמעט חצי.

בנימין דוידור: יש 50 ק"ג.

בנימין דוידור: בין 150 ק"ג ל-200 שנכנס כבר לקטגוריה היותר כבדה.

בנימין דוידור: יש פה גם יישור קו לסטנדרט בין-לאומי, שהתקנים הקיימים לרישוי כלי טיס הם עד 150 ק"ג.

מיכאל ביטון: התאמה לקטגוריות הבין-לאומיות.

בנימין דוידור: ולכן יש פה רק על ה-50 ק"ג.

מיכאל ביטון: נתי פרץ, הערה על תקנה 9.

נתנאל פרץ: תודה רבה אדוני יושב הראש.

נתנאל פרץ: החישוב של רת"א, גם בתקנה הזאת וגם בתקנות אחרות, מתבסס על עלות של שעת עבודה של עובד רת"א בסך של 360 שקלים.

נתנאל פרץ: אני חושב שהסכום זה הוא סכום מופקע.

נתנאל פרץ: לא מכיר עובד מדינה, בכיר ככל שיהיה, שזה עלות לשעת עבודה שלו.

נתנאל פרץ: אז אפשר לדעתי לתקן את כל התקנות בהתאם, לקבוע מחיר, השכר הממוצע במשק או משהו כזה.

נתנאל פרץ: או השכר הגבוה.

נתנאל פרץ: 360 שקלים, אנחנו רואים בכל התקנות, מחיר לשעת עבודה.

נתנאל פרץ: כאילו זה משרד עורכי דין של שותף בכיר.

נתנאל פרץ: זה נראה לי פה בעצם משהו מאוד מאוד מופרז.

מיכאל ביטון: מה השכר הממוצע של עובד רת"א?

יבינה זכאי בראונר: אני לא יודעת להשיב אדוני.

יבינה זכאי בראונר: אבל אני יודעת לומר איך בנו את ה-360 שקלים לשעה בזמנו.

מיכאל ביטון: אז תאירי את עינינו.

יבינה זכאי בראונר: כוח האדם של רת"א היה בזמנו מאוד שלדי.

יבינה זכאי בראונר: אגב, גם היום הוא די שלדי, בוא נודה על האמת, למרות שהתקנים גדלו.

יבינה זכאי בראונר: וחלק מהעבודה שנעשית באגף כשירות אווירית נעשית דרך מאגר יועצים של קרוב ל-40 יועצים חיצוניים, שכולם מהנדסים בכירים, עם תואר שני, שלישי.

יבינה זכאי בראונר: אנשים באמת מאוד רציניים.

יבינה זכאי בראונר: חלקם פנסיונרים של התעשיות.

יבינה זכאי בראונר: וההתקשרות איתם, ההתקשרות החיצונית, היא התקשרות הסכמית.

יבינה זכאי בראונר: כאשר התעריפים נקבעו על ידי משרד האוצר, אגף החשק"ל והוראת תק"ם שנקראת "תעריפי תשלום שעתיים ליועצים חיצוניים לממשלה".

יבינה זכאי בראונר: לא אנחנו קבענו.

מיכאל ביטון: זאת אומרת או שנותנים לאדם בחשבונית את הסכום הזה.

יבינה זכאי בראונר: 300 שקלים לשעה אדוני ואפילו יותר.

מיכאל ביטון: נותנים לו את ה-300.

מיכאל ביטון: או שאותו עובד יש לו עלויות מעביד.

מיכאל ביטון: מה?

נתנאל פרץ: זה לא נכון.

נתנאל פרץ: החברה שלי במקרה גם לפני כמה שנים עשתה הליך של רישוי מול מחלקת הנדסה.

נתנאל פרץ: רוב העבודה התבצעה על ידי מחלקת הנדסה, עובדי רת"א וחויבנו להערכתי משהו כמו 170,000 שקלים.

נתנאל פרץ: אני טועה, אולי 100,000 שקלים, 120,000.

מיכאל ביטון: לא, הם לא סותרים אותך.

מיכאל ביטון: הם אומרים שיש עובדים מבפנים ויש הסתמכות על 40 יועצים מבחוץ.

מיכאל ביטון: אני למשל רוצה לחשוב על יועץ שיקבל 300 שקלים לשעה, 8 שעות ביום, כפול 20 ימי עבודה.

מיכאל ביטון: מישהו יכול להגיד לי בערך כמה זה יוצא?

מיכאל ביטון: זה בחשבונית.

מיכאל ביטון: וזה כולל את הכל, את הרכב שלו, את ביטוח הבריאות, את הפנסיה.

נתנאל פרץ: אז אפשר להפריד בתקנות ליועצים חיצוניים או לעובדי רת"א.

נתנאל פרץ: הם כותבים שם עובדי רת"א.

נתנאל פרץ: יש בעוד מקומות בתקנות שמבקשים סכום של תשלום לשעת עבודה לעובד רת"א.

מיכאל ביטון: אז אתה לא חולק שעובד חיצוני עולה 360 שקלים לשעה.

מיכאל ביטון: ואתה שואל עם עובד פנימי גם עולה את המחיר הזה.

מיכאל ביטון: מה התשובה שלכם על השאלה הזאת?

בנימין דוידור: אנחנו לא משלמים, הסכום הזה הוא לא נועד לשלם את העלויות.

בנימין דוידור: הוא נקבע על פי יועצים, חלק מהדברים אנחנו צריכים יועצים וחלק אנחנו עושים.

בנימין דוידור: אני רק יכול לומר לך שכל העובדים ברת"א שעוסקים בזה, זה כולם מהנדסים תואר שני.

בנימין דוידור: שאנחנו מתקשים לגייס אותם, הם אנשים יקרים.

מיכאל ביטון: נכון.

מיכאל ביטון: שכר של מהנדס בכיר בשוק זה 30,000-40,000 שקלים לחודש.

מיכאל ביטון: אז אם תחלק את זה לשעות אתה תגיע.

מיכאל ביטון: אבל השאלה היא הסכום הזה שעכשיו יופיע פה בתקנות, כמה הוא היה בתקנות הקודמות?

בנימין דוידור: אותו דבר.

מיכאל ביטון: אותו דבר?

מיכאל ביטון: וכמה זמן הוא נשאר הסכום הזה?

בנימין דוידור: מ-2009.

מיכאל ביטון: מ-2009 אתם 360.

בנימין דוידור: לא העלינו.

יבינה זכאי בראונר: לא נגענו בזה אדוני.

מיכאל ביטון: אז נראה לי שזה מידתי, ביחס לעלויות.

מיכאל ביטון: יש לו התעדכנות או שהוא נשאר ככה?

יבינה זכאי בראונר: יש עדכוני מדד, אבל הם בשלב מסוים, זאת אומרת, ה-360 נשאר קבוע.

יבינה זכאי בראונר: אני אפילו לא יודעת להגיד למה.

יבינה זכאי בראונר: כי המדד היה כנראה, התנודות היו כל כך קטנות שהמחלקה הכלכלית לא עדכנה את הסכום הזה.

יבינה זכאי בראונר: הוא נשאר כך כבר שנים.

יבינה זכאי בראונר: ואני אגיד רק עוד משהו לאדוני, בתשובה למר פרץ.

יבינה זכאי בראונר: שיכול להיות מאוד שבפרויקטים שלו מול אגף כשירות אווירית, הנושא של הפעלת היועצים הוא שקוף לו.

יבינה זכאי בראונר: זאת אומרת, הוא לא יודע שיועצים הופעלו ברקע כממליצים, כי את ההחלטות כן מקבלים עובדי מדינה.

מיכאל ביטון: הוא לא יודע איך ביצעו את העבודה לגמרי.

נתנאל פרץ: אני מדבר גם על מקרים שבהם אך ורק עובדי רת"א נתנו את השירות.

מיכאל ביטון: בסדר, אבל אם זה 10 שנים הסכום הזה ולא יקרו אותו היום, זה נראה לי סביר מול השחיקה של הכסף הזה ותוספות שכר ודברים אחרים.

מיכאל ביטון: עליית מחירים, השחיקה של ה-360 לבדה אם שומרים על אותו סכום 10 שנים, זה כבר סוג של התחשבות.

נתנאל פרץ: 360 כפול משרה מלאה, 182 שעות זה 65,500 שקלים.

מיכאל ביטון: כן, אבל זה בן אדם שבחשבונית.

מיכאל ביטון: אז כמה עולה האוטו שלו במשרה הזאת?

נתנאל פרץ: אז שתיעשה הפרדה בין עובדי רת"א לבין מי שהוא עובד חיצוני.

מיכאל ביטון: אבל לפעמים הם משלבים.

מיכאל ביטון: אבל עצם זה שהם עשו את זה לאורך כל השנים בלי לשנות, ולא באו היום לייקר את השעה הזאת, זה נראה לי סביר ומידתי.

מיכאל ביטון: אז מי בעד סעיף 9?

מיכאל ביטון: אני בעד.

מיכאל ביטון: פה אחד.

מיכאל ביטון: תקנה 9 אושרה

מיכאל ביטון: נא להקריא תקנות 10, 11, 12.

יבינה זכאי בראונר: תיקון תקנה 12.

יבינה זכאי בראונר: תקנה 10 בתבנית.

יבינה זכאי בראונר: בתקנה 12 לתקנות העיקריות, בתקנת משנה (א), בטבלה, בפרט (1) ו-(2), בעמודה "משקל כלי הטיס בק"ג", בכל מקום, במקום "200" יבוא "150".

יבינה זכאי בראונר: 11, תיקון תקנה 13.

יבינה זכאי בראונר: בתקנה 13 לתקנות העיקריות -

יבינה זכאי בראונר: בתקנת משנה (א), במקום "מוצר או כמה מוצרים מקבוצה ב' או ג' כהגדרתם בתקנה 106 לתקנות התיעוד" יבוא "פריט", ובמקום "המוצר" יבוא "הפריט".

יבינה זכאי בראונר: 12.

יבינה זכאי בראונר: הוספת פרק שלישי א' ותקנה 13א.

יבינה זכאי בראונר: אחרי תקנה 13 יבוא: "פרק שלישי א': אגרות לפי תקנות נציגי המנהל.

יבינה זכאי בראונר: 13א.

יבינה זכאי בראונר: אגרות לפי תקנות נציגי המנהל.

יבינה זכאי בראונר: המבקש תעודת הרשאה כנציג המנהל לפי תקנה 2(3) לתקנות נציגי המנהל, ישלם בעדה, בעת הגשת הבקשה, אגרה של 5,000 שקלים חדשים.

יבינה זכאי בראונר: אני שוב אתן רק הסבר קצר ואעביר את השרביט למנהל האגף.

יבינה זכאי בראונר: תקנה 12 עוסקת באופן עקרוני באישור כושר אווירי לייצוא כלי טיס.

יבינה זכאי בראונר: בוצע שינוי בקטגוריות.

יבינה זכאי בראונר: עד 200 ובין 200 ל-700 זה יהיה לפי התיקון.

יבינה זכאי בראונר: עד 150 ובין 150 ל-700.

יבינה זכאי בראונר: ב-13 נעשה פשוט שינוי של מונח לפי תקנות התיעוד.

יבינה זכאי בראונר: לא קוראים לזה יותר מוצר אלא פריט, זה ממש שינוי סמנטי.

יבינה זכאי בראונר: ו-13א רבה, שזה אגרות לפי תקנות נציגי המנהל, מדובר בהכשרות לאנשים במפעלים שמשמשים כזרועה הארוכה של רת"א.

יבינה זכאי בראונר: רת"א מוציאה לא מעט כספים עבור ההכשרות האלה וגם קורסי רענון.

יבינה זכאי בראונר: ועל כן עד כה לא היו אגרות.

יבינה זכאי בראונר: מעתה מבוקש אגרות.

יבינה זכאי בראונר: ואולי יטיב להסביר את זה בני.

איתי עצמון: אם תוכל בהסבר גם להתייחס איך נקבעו הסכומים האלה, לגבי תקנות נציגי המנהל.

בנימין דוידור: כן.

בנימין דוידור: קודם כל, נציג מנהל זה נציג של רת"א שנמצא אצל יצרן כלי הטיס.

בנימין דוידור: במדינת ישראל יש היום רק בתעשייה אווירית ובאלביט נציגי המנהל.

בנימין דוידור: אלא שתי החברות היחידות שאנחנו מאפשרים לאנשים מתוך המפעל לשמש כנציגים שלנו.

בנימין דוידור: זה משמש א' לייעל את העבודה ולאפשר לתעשייה להגיב יותר מהר עם אנשים שלה.

בנימין דוידור: כי אנחנו מוגבלים בכמות כוח אדם.

בנימין דוידור: ובחלק מהמקומות, במקומות שאין לנו את הידע המקצועי הספציפי, הם נותנים מענה.

בנימין דוידור: התהליך של מתן אישור לנציג מנהל זה קורס שמבוצע ברת"א, קורס של שבוע שאנחנו מעבירים לאנשים האלו.

בנימין דוידור: ורענון שנתי שאנחנו מבצעים ברת"א.

מיכאל ביטון: יש שניים כאלה כרגע.

בנימין דוידור: יש שתי חברות, יש כ-40 נציגי מנהל.

מיכאל ביטון: בתוך החברות יש 40.

מיכאל ביטון: אוקיי.

בנימין דוידור: אז זה קורס של שבוע ורענון שנתי שאנחנו נותנים.

בנימין דוידור: בנוסף, אנחנו מפקחים על התוצרים שלהם.

בנימין דוידור: כל נציג מנהל צריך לדווח לנו על כל האישורים שהוא נותן במהלך השנה.

בנימין דוידור: ופעם בשנה אנחנו עושים review על כל התוצרים שהם נתנו.

בנימין דוידור: התהליכים האלה לוקחים שעות עבודה ומשאבים שלנו.

איתי עצמון: בעצם התיקון יחול הלכה למעשה כרגע רק על מי שמחדש את התעודות או אם יהיו חדשים שירצו.

בנימין דוידור: רק מי שמחדש או מישהו חדש, כן.

איתי עצמון: אז בעצם תיושם התקנה לגבי נציגי המנהל הקיימים היום?

בנימין דוידור: נציגי המנהל הקיימים היום, בבקשת חידוש הבאה.

איתי עצמון: שמתי?

איתי עצמון: יש מועד אחד?

בנימין דוידור: בדרך כלל בתחילת שנה עושים את החידוש.

מיכאל ביטון: ביום שיחודש ייכנסו לכללים החדשים.

איתי עצמון: ואז הם צריכים לשלם 1,000 שקלים.

בנימין דוידור: וכל אלה שכבר יש להם, אנחנו נותנים להם זכויות קודמות.

בנימין דוידור: לא לוקחים מהם הכשרה חדשה.

מיכאל ביטון: מי שהוכשר בעבר לא יחול עליו.

מיכאל ביטון: רק הכשרות חדשות.

בנימין דוידור: כן.

מיכאל ביטון: תודה.

מיכאל ביטון: הערות לסעיפים 10, 11, 12, 13.

איתי עצמון: 13 עוד לא הוקראה.

מיכאל ביטון: ראיתי אותה מקריאה את זה.

איתי עצמון: זה תיקון לתקנה 13.

איתי עצמון: אבל למעשה זה תקנות 10, 11 -12.

מיכאל ביטון: טוב.

מיכאל ביטון: מי בעד תקנות 10, 11, 12?

מיכאל ביטון: אני בעד.

מיכאל ביטון: פה אחד.

מיכאל ביטון: תקנות 10, 11, 12 אושרו

מיכאל ביטון: עוברים לפרק השלישי, בבקשה.

יבינה זכאי בראונר: תקנה 13 ו-14 בתבנית זה בעצם תיקונים לתקנות 14 ו-16 במקור, בקובץ המקורי.

יבינה זכאי בראונר: הן שתיהן קשורות למכוני הבדק.

יבינה זכאי בראונר: אז אני ברשותך אדוני אקריא אותן ביחד.

מיכאל ביטון: אז תקנה 13 ו-14 יחדיו.

יבינה זכאי בראונר: 13.

יבינה זכאי בראונר: תיקון תקנה 14.

יבינה זכאי בראונר: בתקנה 14 לתקנות העיקריות - (1) בתקנת משנה (א) - (א) במקום הרישה יבוא: "המבקש רישיון מכון בדק או המחזיק ברישיון מכון בדק המבקש תוספת הגדר ברישיון, ישלם בעת הגשת הבקשה בעד כל הגדר מן ההגדרים המבוקשים, אגרה כמפורט להלן: (ב) בטבלה - (1) בכותרת המילים "גוף מטוס" - יימחקו.

יבינה זכאי בראונר: (2) בפרטים (1) עד (6) בתחילת כל אחד מהם יבוא: גוף כלי טיס במשקל של".

יבינה זכאי בראונר: (3) בפרט (7) במקום "הגדר מנועים" יבוא "מנוע טורבינה".

יבינה זכאי בראונר: (4) אחרי פרט (7) יבוא: "הגדר גוף מטוס 7(א) מנוע בוכנה, בשקלים חדשים 2,350".

יבינה זכאי בראונר: (5) בפרט (8) המילה "הגדר" - תימחק.

יבינה זכאי בראונר: 14 מתקן את תקנה 16.

יבינה זכאי בראונר: תיקון תקנה 16 לתקנות העיקריות -

יבינה זכאי בראונר: בתקנת משנה (א) ברישה -

יבינה זכאי בראונר: בטבלה -

יבינה זכאי בראונר: בפרט (1), במילה "מטוסים" - תימחק.

יבינה זכאי בראונר: בטור שכותרתו "הגדר גוף מטוס", בפרט (6), בסופו יבוא "ק"ג".

יבינה זכאי בראונר: אחרי פרט (7) יבוא: (7א) מנוע בוכנה.

יבינה זכאי בראונר: מספר הגדרים מרבי לחידוש באגרה אחת: 6.

יבינה זכאי בראונר: בשקלים חדשים: 2,350.

יבינה זכאי בראונר: אחרי תקנת משנה (א) יבוא: "על אף האמור בתקנת משנה (א), המחזיק ברישיון מכון בדק לכלי טיס מסוג בלון מאויש בלבד שמשקלו עולה על 2,000 קילו, ישלם אחת לשנה, אגרה שנתית לפי פרט (2) בטבלה, כאמור בתקנת משנה (א)".

יבינה זכאי בראונר: הסבר כללי.

יבינה זכאי בראונר: שתי התקנות האלה עוסקות באופן עקרוני במכוני הבדק.

יבינה זכאי בראונר: מכוני הבדק זה המקום שבו מבצעים במטוסים שיפוץ, תיקון, חלקם גדולים, חלקם קטנים, חלקם שנתיים.

יבינה זכאי בראונר: יש כאן טייסים שידעו להסביר יותר טוב ממני.

יבינה זכאי בראונר: תקנה 14 עוסקת ברישוי המקורי, הראשוני, החד פעמי בעצם.

יבינה זכאי בראונר: בפעם הראשונה שמכון בדק נפתח ובאים ואומרים לרת"א אנחנו מבקשים רישיון לפעולה.

יבינה זכאי בראונר: תקנה 16 לעומת זאת, היא תקנה של חידוש מידי שנה של אגרה.

יבינה זכאי בראונר: שמגלמת את כל מה שכרוך ביחסים בין רת"א למכון הבדק.

יבינה זכאי בראונר: אם זה סיקורים ובדיקות ופיקוחים והתנהלויות ואישורים למיניהם ותוספת הגדר וכדומה.

יבינה זכאי בראונר: תשומת הלב שהייתה בקשה של מכוני בדק שעוסקים רק בבלונים מאוישים, מה שקוראים בלשון העם בלון פורח.

יבינה זכאי בראונר: אבל זה מטוס לכל דבר ועניין, שיכול לשאת 10 אנשים, 15?

יבינה זכאי בראונר: שבאו ואמרו לפעמים, בגלל שהמשקל שלנו עובר במעט את ה-2,000 קילו אנחנו נכנסים לפריט השלישי ונאלצים לשלם ברישוי במקום 1,600 סדר גודל של 3,000.

יבינה זכאי בראונר: ובחידוש, במקום 2,800 שזה כבר הבדל מאוד גדול.

יבינה זכאי בראונר: בבקשה תגבילו אותנו לקטגוריה השנייה בטבלאות.

יבינה זכאי בראונר: כלומר 1,600 ברישוי ו-2,180 באגרה מידי שנה, משום שאנחנו בלונים ואנחנו קטנים ואנחנו לא חברת תעופה של מטוסים שטסה באופן בין-לאומי ותבואו לקראתנו.

יבינה זכאי בראונר: והדבר הזה נעשה.

יבינה זכאי בראונר: זאת אומרת, התיקון פה הוא לקראתם ונאמר פה שמה שלא יהיה, מבחינת המשקל, אנחנו גובים לפי הפריט השני.

יבינה זכאי בראונר: ולדעתי זה רבע מהאגרה שהם משלמים היום ברמה השנתית.

איתי עצמון: למעשה אין אגרת חידוש, כי אין בעצם הליך כזה?

יבינה זכאי בראונר: זה כמעט נכון.

יבינה זכאי בראונר: קודם כל, התקנות המהותיות שמנחות את כל הסוגיה של מכוני הבדק הם תקנות הטיס, מכוני בדק.

יבינה זכאי בראונר: ויש שם הבהרות מאוד ברורות לגבי איך מוציאים את התעודה וחידושה ותוקפה וכו'.

יבינה זכאי בראונר: התוקף של תעודת רישיון מכון בדק בארץ היא ללא קציבת זמן.

יבינה זכאי בראונר: זאת אומרת, היא לכאורה for good, אבל כמובן שרת"א לא מעניקה את התעודה ובזה מסתיים תפקידה.

יבינה זכאי בראונר: יש כל הזמן דין ודברים עם המכון.

יבינה זכאי בראונר: מפקחים מגיעים לבדוק אותו וכו'.

יבינה זכאי בראונר: לגבי תעודת רישיון מכון בדק ישראלי בחו"ל, התקנות מכוני הבדק קובעות שקציבת הזמן תהיה לפי מה שמנהל רת"א הורה.

יבינה זכאי בראונר: מנהל רת"א הורה בנוהל, כמובן זה חייב להיות אחיד, רשות מנהלית כידוע.

יבינה זכאי בראונר: שתוקף זמן הוא לשנה.

יבינה זכאי בראונר: באופן שכאשר מכון בדק בחו"ל מבקש מידי שנה לחדש את הרישיון, הוא נכנס לגדרי מבקש את שירותי רת"א בחו"ל.

יבינה זכאי בראונר: אלמלא בקשת החידוש והתשלום המתאים כמובן, שאנחנו גם מפנים בהקשר הזה לתקנה 37, לא יהיה חידוש.

יבינה זכאי בראונר: זאת אומרת הפער פה בין תקנות מכוני בדק בארץ ובחו"ל נקבע כבר בתקנות מכוני הבדק.

יבינה זכאי בראונר: האגרות, כידוע, הן נלוות לתקנות המהותיות.

יבינה זכאי בראונר: הן לא קובעות הסדרים.

בנימין דוידור: זה נכון לגבי כל התקנות האלה.

יבינה זכאי בראונר: כן, הן לא קובעות הסדרים מהותיים.

יבינה זכאי בראונר: ולכן אני כפופה פה להסדר המהותי שכבר קיים.

יבינה זכאי בראונר: לכן, במובן הזה, כמו שאני קוראת את 14 ו-16, למעט ההקלה עם מכוני בדק שעוסקים בבלונים, אני לא רואה פה שינוי דרמטי.

יבינה זכאי בראונר: יואל, אתה רוצה להוסיף עליי?

יבינה זכאי בראונר: לשנות?

יואל פלדשו: השינוי הוא באמת בעיקר לבלונים.

יואל פלדשו: זו תעשייה שלא הייתה קיימת ב-2009.

יואל פלדשו: אנחנו מכירים היטב את מבנה ההכנסות וההוצאות שלהם.

יואל פלדשו: הבלון הוא גדול והוא שוקל הרבה.

יואל פלדשו: התקנות שתוקנו ב-2009 בכלל לא כללו בלונים, אז זו דוגמה טובה על איך אנחנו מתאימים את עצמנו באגרות למה שבאמת החברות יכולות לשאת.

יואל פלדשו: אנחנו לא רוצים להטיל עליהן נטל שהוא לא הגיוני והוא היה כבד מידי.

איתי עצמון: כלומר, בעצם מכון בדק בחו"ל ישלם את האגרה השנתית למשל.

איתי עצמון: ואם הוא מבקש, מן הסתם הוא יבקש חידוש, אם הוא מבקש שימשיך לפעול.

יבינה זכאי בראונר: לאו דווקא.

יבינה זכאי בראונר: יכול להיות שהוא כבר לא ייתן שירות לגופים ישראליים, אז הוא לא יבקש חידוש.

יבינה זכאי בראונר: ואם הוא לא יבקש חידוש, כמובן שלא.

איתי עצמון: אבל ככל שהוא מבקש חידוש, אז הוא נופל בגדרה של תקנה 37, שעוסקת בבקשה למתן שירותי רת"א בחו"ל.

איתי עצמון: ולכן גם חזרתם בכם מהתיקון להוספת תקנת משנה (ג).

יבינה זכאי בראונר: מדויק.

מיכאל ביטון: אוקיי.

מיכאל ביטון: הערות על סעיפים 13, 14?

מיכאל ביטון: אין הערות.

מיכאל ביטון: מי בעד 13, 14?

מיכאל ביטון: אני בעד.

מיכאל ביטון: תקנות 13 ו-14 אושרו

מיכאל ביטון: נא להקריא את תקנות 15, 16, 17.

יבינה זכאי בראונר: 15.

יבינה זכאי בראונר: הוספת תקנה 16א רבה.

יבינה זכאי בראונר: אחרי תקנה 16 לתקנות העיקריות יבוא: "אגרה בעד בקשה לאישור שינוי גדול או תיקון גדול בכלי טיס.

יבינה זכאי בראונר: 16א רבה.

יבינה זכאי בראונר: המבקש אישור שינוי גדול או תיקון גדול בכלי טיס ישלם בעדו - (1) בעת הגשת הבקשה 1,090 שקלים חדשים.

יבינה זכאי בראונר: (2) תוספת של 360 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות לכל שעת עבודה מעבר לשלוש השעות הראשונות.

יבינה זכאי בראונר: תיקון תקנה 18. 16.

יבינה זכאי בראונר: בתקנה 18 לתקנות העיקריות -

יבינה זכאי בראונר: בתקנת משנה (ו), אחרי "מדריך טיס" יבוא "או חידוש רישיון רחפן".

יבינה זכאי בראונר: 17.

יבינה זכאי בראונר: תיקון תקנה 18א רבה.

יבינה זכאי בראונר: בתקנה 18א רבה לתקנות העיקריות - (1) תקנת משנה (א) - תימחק.

יבינה זכאי בראונר: (2) בתקנת משנה (ב) - (א) ברישה, במקום "מחזיק ברישיון עובד טיס" יבוא "בעל רישיון עובד טיס או המבקש רישיון כאמור".

יבינה זכאי בראונר: (ב) אחרי פסקה (5) יבוא: (6) רישיון נווט טיס - 200 שקלים חדשים.

יבינה זכאי בראונר: (7) רישיון טכנאי טיס - 200 שקלים חדשים.

יבינה זכאי בראונר: (8) רישיון טיס עם הגדר דאון או עם הגדר בלון מאויש - 200 שקלים חדשים.

יבינה זכאי בראונר: תקנה 16א רבה, ושוב, הגורם המקצועי פה יטיב להסביר ממני.

יבינה זכאי בראונר: אבל באופן עקרוני ישנם תיקונים גדולים או שינויים גדולים במטוסים, שהם לא ברמה של מכוני בדק.

יבינה זכאי בראונר: אלא ברמה שהם באמת משנים איזון ומשקל וכדומה.

יבינה זכאי בראונר: ההגדרות לדבר הזה, שוב, מצויות בתקנות המהותיות, קרי תקנות התיעוד, תקנות מכוני הבדק.

יבינה זכאי בראונר: וכאשר הדבר הזה נדרש הוא מצריך אישור הנדסי של רת"א.

יבינה זכאי בראונר: עד היום לא הייתה לכך אגרה וכיום מבוקשת על כך אגרה.

יבינה זכאי בראונר: ובני, תרצה להרחיב?

איתי עצמון: את מכוונת את תקנה 34 לתקנות מכוני הבדק.

איתי עצמון: שבעצם מחייבת אישור של מנהל רת"א לפעולות בדק משמעותיות.

בנימין דוידור: אני אתחיל מזה שהסברתי קודם מה זה תעודת סוג, מה זה שינוי בתעודת סוג.

בנימין דוידור: שינוי גדול נופל בקטגוריה אחת מתחת לשינוי בתעודת סוג.

בנימין דוידור: והוא בדרך כלל מבוצע למטוס בודד, הוא לא מבוצע לדגם או לסדרה של מטוסים.

בנימין דוידור: כמו שנאמר, השינויים האלה הם שינויים הנדסיים שהם מחייבים אישור שלנו.

בנימין דוידור: בשנה האחרונה סדר גודל של 800 שעות עבודה השקענו בזה.

בנימין דוידור: שנה לפני זה, בשנת הקורונה, זה היה כ-400 שעות עבודה.

בנימין דוידור: וזה שירות שרת"א עד היום נתנה ללא כיסוי מאחוריו.

בנימין דוידור: ולכן הכנסנו את התקנה הזאת.

איתי עצמון: לגבי תיקוני תקנות 18 ו-18א.

יבינה זכאי בראונר: אז קודם כל, אם תשימו לב, אנחנו עברנו מהפרק של סוגיות של כשירות אווירית ותעודות כושר טיסה וכדומה, לפרק של הרישוי האישי של הטייסים, של צוותי האוויר, לאו דווקא טייסים אגב.

יבינה זכאי בראונר: עובדי טיס יש שורה של מקצועות.

יבינה זכאי בראונר: יש פה תיקון, היה ב-2015, אני בעוונותיי באופן אישי הייתי פה בישיבה, שבה אושרו תקנות הטיס כלי רחיפה.

יבינה זכאי בראונר: נעשו בזמנו גם תיקוני אגרות נלווים לתיקון הזה.

יבינה זכאי בראונר: לצערי, שכחנו שם מספר דברים ולכן יש פשוט תיקון כרגע שמתאים.

יבינה זכאי בראונר: 18(ו) זה חידוש רישיון מדריך טיס או חידוש רישיון רחפן.

יבינה זכאי בראונר: הרחפן התווסף.

יבינה זכאי בראונר: כל אחד מהם מחדש מידי 24 חודש, לפי התקנות המהותיות.

בנימין דוידור: תסבירי לוועדה מיהו רחפן.

יבינה זכאי בראונר: רחפן הוא אדם שמפעיל מצנחי רחף, מצנחי רחף ממונעים.

יבינה זכאי בראונר: ממ"ג - מצנח ממונע גלגלי, או גלשון אוויר.

יבינה זכאי בראונר: אלה סוגי הכלים שמצוינים בסעיף (1) לחוק הטיס ככלי רחיפה.

יבינה זכאי בראונר: זה לא כטב"מים, כן?

יבינה זכאי בראונר: כלי רחיפה זה כלים מאוישים, אבל הם לא מטוסים של ממש.

יבינה זכאי בראונר: הם כנף רכה.

יבינה זכאי בראונר: הרוב המכריע מיועד לפעילות של פנאי וספורט.

יבינה זכאי בראונר: יש מיעוט החברים, כלומר מתוך 1,000 מפעילים, בערך 30 מרושיינים על ידי רת"א.

יבינה זכאי בראונר: רק אלה, כמו שאמר איתי נכון, הפועלים באופן מסחרי.

יבינה זכאי בראונר: כלומר, בטנדם או בהפעלה לצורך הדרכה.

יבינה זכאי בראונר: הם מחויבים לפי חוק הטיס ובתקנות שכתבנו בשעתו, ברישיון.

יבינה זכאי בראונר: אותו רישיון, חידוש רישיון רחפן כאמור מתחדש מידי 24 חודש.

יבינה זכאי בראונר: עד כה לא הייתה אגרת חידוש.

יבינה זכאי בראונר: כרגע מבוקש להוסיף 220 שקלים מידי שנתיים.

יבינה זכאי בראונר: זה היה 18 הרגילה.

יבינה זכאי בראונר: 18א רבה זה סוגיה של תעודה רפואית.

יבינה זכאי בראונר: כש-א' במקור אמרה את המילים הבאות:

יבינה זכאי בראונר: מבקש תעודה רפואית שאינו עובד טיס ישלם כך וכך.

יבינה זכאי בראונר: מבקש תעודה רפואית שאינו עובד טיס הוא לא במנדט של רת"א.

יבינה זכאי בראונר: רת"א עוסקת רק בעובדי טיס, זה הסמכות שלנו, זה המקצוע שלנו.

יבינה זכאי בראונר: זו הייתה בעצם קבוצה ריקה.

יבינה זכאי בראונר: אני לא הצלחתי להבין במקור גם מה בדיוק היה הרציונל.

יבינה זכאי בראונר: ופשוט מבוקש למחוק אותה, כי אין שם, אף אחד לא נופל בגדרה.

יבינה זכאי בראונר: ב' דיברה על רישיון עובד טיס המבקש תעודה רפואית.

יבינה זכאי בראונר: ולכאורה, על פניו זה כאילו אדם שכבר מחזיק ברישיון ורק מבקש לחדש את התעודה.

יבינה זכאי בראונר: מה שבאנו ואמרנו, גם בפעם הראשונה שאתה מבקש רישיון עובד טיס, בפעם הראשונה בחייך, באופן חד פעמי, כאשר קיבלת את הפלסטיק ואחר כך כמובן חידוש, כבר קיים בתקנה היום.

יבינה זכאי בראונר: לא נגענו בו.

יבינה זכאי בראונר: אני רוצה להבהיר, לא נגענו בו.

יבינה זכאי בראונר: אז אתה גם נדרש לשלם.

יבינה זכאי בראונר: אם אתה מתלמד 80 שקלים ואם אתה טייס פרטי 200 שקלים.

יבינה זכאי בראונר: והסכום הכי גבוה שמופיע פה הוא 220 שקלים.

יבינה זכאי בראונר: המקצועות של נווט טיס, טכנאי טיס, הם מקצועות שכמעט נעלמים מן העולם.

יבינה זכאי בראונר: אבל כשעשינו עבודה אקדמית ומיפינו את כל המקצועות - ראינו שהם נשמטו מהתקנה הזאת.

יבינה זכאי בראונר: והנושא של דאון או בלון, בעצם הורדנו אותו.

יבינה זכאי בראונר: גבו עד היום 220 שקלים כמו טייס מסחרי, הורדנו אותו לקטגוריה של 200 שקלים.

יבינה זכאי בראונר: שוב, כדי להקל ולבוא לקראת שתי האוכלוסיות האלה שהן יותר קטנות, פחות מתפרנסות וכו'.

יבינה זכאי בראונר: זה כל השינוי הגדול בתקנה הזאת.

יבינה זכאי בראונר: אין פה שום דבר דרמטי.

מיכאל ביטון: תודה רבה.

מיכאל ביטון: הערות 15, 16, 17 בתקנות?

מיכאל ביטון: בבקשה נתי, שאלה.

נתנאל פרץ: יבינה, שלום.

נתנאל פרץ: אני לא הבנתי אם יש שינוי ביחס לחידוש של מכוני בדק ישראליים בתקנה 16.

נתנאל פרץ: האם הם נדרשים לשלם אגרות שלא שילמו בעבר לחידוש?

יבינה זכאי בראונר: אני לא נגעתי, אם אני מבינה נכון, איתי, שיהיה המשולב גם לפניך.

יבינה זכאי בראונר: אין שום שינוי בתעריפים, לא ב-14 ולא ב-16.

יבינה זכאי בראונר: למעט הוספנו הגדר של מכוני בדק שעוסקים במנוע בוכנה.

יבינה זכאי בראונר: ואז האגרה היא מאוד מאוד נמוכה, אגב, 2,350 שקלים.

יבינה זכאי בראונר: הקלנו על מכוני בדק שעוסקים רק בבלונים.

יבינה זכאי בראונר: כל הטקסט השחור שאתה רואה במשולב הוא טקסט מקורי שלא תוקן, לא שונה.

יבינה זכאי בראונר: לא בוצע בו שום דבר.

יבינה זכאי בראונר: ולכן בהבנה שלי, איתי, תאשר אותי, אין שום שינוי.

יבינה זכאי בראונר: התיקונים הם, כמו שאתם רואים, תיקוני מונחים.

יבינה זכאי בראונר: במובן של גוף כלי טיס במקום מטוס.

יבינה זכאי בראונר: כן התווסף הגדר ספציפי למנוע בוכנה.

יבינה זכאי בראונר: ההגדר מנועים שונה.

יבינה זכאי בראונר: טורבינה בוכנה דורג.

יבינה זכאי בראונר: אגב, ירדה האגרה במובן מסוים.

יבינה זכאי בראונר: והתקנה, שהיא תקנה כשלעצמה לגבי הבלונים.

יבינה זכאי בראונר: אני אומרת דבר נכון?

איתי עצמון: להבנתי כן.

יבינה זכאי בראונר: כל מי שמבין, קורא חקיקה, יודע להבחין בין המשולב למקור, רואה שאין שום שינוי בתעריפים.

יבינה זכאי בראונר: שום שינוי.

נתנאל פרץ: אוקיי, תודה רבה.

מיכאל ביטון: תודה רבה.

מיכאל ביטון: מי בעד תקנות 15, 16, 17?

מיכאל ביטון: אני בעד.

מיכאל ביטון: התקנות 15, 16, 17 אושרו

מיכאל ביטון: נא להקריא את תקנה 18.

יבינה זכאי בראונר: תקנה 18, תיקון תקנה 20.

יבינה זכאי בראונר: בתקנה 20 לתקנות העיקריות -

יבינה זכאי בראונר: בפרט (9), בטורים ב' ו-ג', במקום "220 בעד כל שלב בבחינה או חלק ממנו" יבוא -

יבינה זכאי בראונר: בטור ג' - 220.

יבינה זכאי בראונר: בפרט (12), בטור א', בסופו יבוא "למעט הגדר דאון".

יבינה זכאי בראונר: (12א) מדריך טיס עם הגדר דאון בלבד, 1,090 עבור בחינה מעשית, 270 עבור בחינה עיונית.

יבינה זכאי בראונר: אחרי פרט (14) יבוא: טור א', סוג רישיון: רישיון רחפן עם הגדר הדרכה בכלי כחיפה מסוג אחד.

יבינה זכאי בראונר: טור ב', בחינה מעשית: 3,660 שקלים.

יבינה זכאי בראונר: טור ג', בחינה עיונית: 350 שקלים.

יבינה זכאי בראונר: בתקנת משנה (ג), במקום "בפרט (12)" יבוא "בפרטים (13) ו-(14)".

יבינה זכאי בראונר: אחרי "מדריך טיס" יבוא "או בעל רישיון רחפן" ואחרי "הגדר אחד" יבוא "או לצורך חידוש רישיון רחפן".

יבינה זכאי בראונר: "(ה) תקנת משנה (ד) תחול על שוטר הנבחן על ידי בוחן המועסק על ידי משטרת ישראל בשינויים המחוייבים".

יבינה זכאי בראונר: אוקיי, נסביר.

יבינה זכאי בראונר: אני אסביר רגע משהו כללי על תקנה 20.

יבינה זכאי בראונר: תקנה 20 מדברת על עובד טיס שמבקש את רישיון עובד הטיס שלו בפעם הראשונה בחייו, הפלסטיק ניתן לו בפעם הראשונה, או אדם המבקש לחדש את הרישיון שלו.

יבינה זכאי בראונר: חלק מההגדרים מתחדשים מזמן לזמן.

יבינה זכאי בראונר: הכל מפורט בתקנות הטיס (רישיונות).

יבינה זכאי בראונר: שוב, ההסדרים המהותיים לא כאן.

יבינה זכאי בראונר: ישנה טבלה שמדברת על סוג הרישיון, כלומר סוג ההגדר, בחינה מעשית ובחינה עיונית.

יבינה זכאי בראונר: ביחס לכל אחד מהם קבועה אגרה.

יבינה זכאי בראונר: אם תראו, שוב, במשולב הרבה יותר קל לעקוב מאשר כמובן בתבנית.

יבינה זכאי בראונר: כל הטקסט השחור לא שונה.

יבינה זכאי בראונר: זאת אומרת, לא נגענו באף אחד מהתעריפים עד פריט 8.

יבינה זכאי בראונר: בפריט 9 טכנאי לבדק כלי טיס, מה שאנחנו קוראים טכבכ"ט, היה בזמנו 220 בעד כל שלב בבחינה.

יבינה זכאי בראונר: אין יותר שלבי בחינה לטכנאים.

יבינה זכאי בראונר: יש בחינה עיונית אחת.

יבינה זכאי בראונר: יש בחינה מעשית, שאגב, העלויות בגינה הן יחסית, זה לא גבוהות, כי יש גם תעריפים גבוהים יותר מ-1,090 פה.

יבינה זכאי בראונר: זה נחשב מבחינת הסכום בינוני.

יבינה זכאי בראונר: אבל לפעמים נעזרים גם בבוחנים חיצוניים ולא הכל בתור רת"א ולכן זה הסכום.

יבינה זכאי בראונר: מדריך טיס עם הגדר אחד, למעט הגדר דאון.

יבינה זכאי בראונר: יצרנו קטגוריה של מדריכי טיס עם הגדר דאון בלבד.

יבינה זכאי בראונר: משום שיש מעט כאלה בארץ.

יבינה זכאי בראונר: רובם לא מתפרנסים בתעשייה הכללית, אלא דרך איגוד הדאייה שהוא על טהרת המתנדבים.

יבינה זכאי בראונר: ולכן הורדנו אגרה מ-3,810 ל-1,090.

יבינה זכאי בראונר: הם ישלמו שליש.

יבינה זכאי בראונר: זה מאוד מאוד לבוא לקראתם.

יבינה זכאי בראונר: עשינו איזה שהיא רביזיה ברחפנים, ששוב, נשכחה ב-2015 ועל כן נעשתה פה.

יבינה זכאי בראונר: שוב, תקנה שמדברת על זה שכאשר נבחן מבקש לשכור כלי טיס, כמובן שלא הממשלה תשכור עבורו.

יבינה זכאי בראונר: הוא שוכר כבר היום מכספו, מכיסו - זה לא השתנה.

יבינה זכאי בראונר: מה שהשתנה זה שיהיה ברור שגם אם זה במדמה טיסה ולא במטוס אמיתי באוויר, זה על חשבון הנבחן.

יבינה זכאי בראונר: הוספנו שוב את הרחפנים ב-ג'.

יבינה זכאי בראונר: שוב, נשכח ב-2015.

יבינה זכאי בראונר: יצרנו תקנה שבעצם מקבילה, אם תראו כשנגיע לתקנה 21, לקונסטרוקציה של בוחני חברה.

יבינה זכאי בראונר: בוחנים, החברות הגדולות.

יבינה זכאי בראונר: נכון?

יבינה זכאי בראונר: אל על, ארקיע, ישראייר, שיש בתוך החברה בוחן חברה ולמעשה העלויות הן על החברה ופחות על רת"א.

יבינה זכאי בראונר: גובים 20% מהתעריפים.

יבינה זכאי בראונר: זאת אומרת במקום 1,630 - 20% מזה.

יבינה זכאי בראונר: זה 80% הנחה.

יבינה זכאי בראונר: זו הנחה אדירה.

יבינה זכאי בראונר: ובאנו והגדלנו ואמרנו זה יחול גם על משטרת ישראל.

יבינה זכאי בראונר: זאת אומרת, אם למשטרת ישראל יש בוחנים שלה פנימיים, שמוסכמים כמובן מנהל רת"א הוא זה שממנה את הבוחנים לפי תקנה 21 לתקנות הרישיונות.

יבינה זכאי בראונר: אזי ישלמו 20%.

יבינה זכאי בראונר: למה התקנה הזאת?

יבינה זכאי בראונר: כי לכאורה אפשר לראות בהם בוחני חברה.

יבינה זכאי בראונר: יש איזה שהוא פסק דין של בג"צ שאמר שוטר וחייל איננו עובד.

יבינה זכאי בראונר: ולכן מבחינה משפטית היה צריך לייצר עבורם תקנה ספציפית שאומרת מבחינתי אני רואה בהם בוחני חברה, למרות שזאת המשטרה.

יבינה זכאי בראונר: שוב, הנחות.

יבינה זכאי בראונר: זו תקנת הנחה.

יבינה זכאי בראונר: ו-ו' באה ואומרת, וקרו לנו כבר דברים כאלה, שנבחן לפעמים קובע תור מבחינה רת"א יש הרבה מאוד עבודה של שומרים לו מקום, שומרים לו את המבחן.

יבינה זכאי בראונר: לוקחים אדם ששומר על טוהר הבחינות.

יבינה זכאי בראונר: הנבחן לא הגיע כי חלילה קרה אסון, קרתה תאונה, אשתו יולדת, לא יודעת מה.

יבינה זכאי בראונר: ואז בעוד שלא הייתה לנו אפשרות, למנהל רת"א לא הייתה סמכות להחזיר אגרה בנסיבות מיוחדות, יצרנו ב-ו' פשוט קונסטרוקציה של החזר אגרה, שוב, לטובת ציבור הנבחנים שזקוקים לזה מעת לעת.

מיכאל ביטון: תודה.

מיכאל ביטון: יש אחד בזום, שמואל זכאי?

מיכאל ביטון: אפשר שהוא יפתח את התמונה שלו?

מיכאל ביטון: רק רציתי לוודא שזה אתה.

שמואל זכאי: זה אני.

שמואל זכאי: אתה לא השתנית, אני השתניתי.

מיכאל ביטון: שמואל זכאי זה המפקד שלי בגולני.

מיכאל ביטון: מה לך ולמטוסים?

מיכאל ביטון: אסור לך בכלל לעלות מעל פני האדמה.

מיכאל ביטון: גולני זה רק באדמה.

מיכאל ביטון: מי הסמיך אותו לעלות לאוויר?

שמואל זכאי: אל תגיד את זה ליד ראש רת"א, הוא המנהל שלי.

מיכאל ביטון: טוב לראות אותך.

מיכאל ביטון: מה התפקיד שלך בכוח?

שמואל זכאי: אני מנהל נתב"ג.

מיכאל ביטון: יפה ידידי.

מיכאל ביטון: זה זיכרון טוב מהעבר.

מיכאל ביטון: אני שמח שאתה איתנו, שמואל.

שמואל זכאי: גם אני שמח לראות אותך.

מיכאל ביטון: תודה.

מיכאל ביטון: אנחנו היינו ב-18.

מיכאל ביטון: הערות על 18 יש לנו?

מיכאל ביטון: אז אני בעד תקנה 18.

מיכאל ביטון: אז תקנה 18 אושרה עם התיקון שהוסכם.

מיכאל ביטון: תקנה 18 אושרה

מיכאל ביטון: אנחנו נקריא את תקנה 19 ו-20.

מיכאל ביטון: ונצביע על שניהם ביחד.

מיכאל ביטון: בבקשה.

יבינה זכאי בראונר: תקנה 19.

יבינה זכאי בראונר: בתקנה 21 לתקנות העיקריות -

יבינה זכאי בראונר: בפרט (13), בטורים ב' ו-ג', במקום "220 בעד כל שלב בבחינה או חלק ממנו" יבוא:

יבינה זכאי בראונר: בטור ג' - 220.

יבינה זכאי בראונר: אחרי פרט (14) יבוא: טור א', סוג הגדר.

יבינה זכאי בראונר: טור ב', בחינה מעשית.

יבינה זכאי בראונר: טור ג', בחינה מעשית.

יבינה זכאי בראונר: פרט 15, הגדר סוג כלי רחיפה נוסף ברישיון רחפן עם הגדר מסחרי.

יבינה זכאי בראונר: 2,350, 440.

יבינה זכאי בראונר: (2) בתקנות משנה (ג), במקום "כלי טיס" יבוא "כלי הטיס מדמה הטיסה".

יבינה זכאי בראונר: (3) תקנת משנה (ד), במקום "לפי פרטים (1), (2) או (4) בטבלה" יבוא "כמפורט בטבלה".

יבינה זכאי בראונר: המילים "כעובד קבוע" יימחקו ובמקום "מעבידו" יבוא "מעסיקו".

יבינה זכאי בראונר: (4) אחרי תקנה משנה (ד) יבוא: (ה) תקנת משנה (ד) תחול על שוטר הנבחן על ידי בוחן המוסק על ידי משטרת ישראל בשינויים המחויבים.

יבינה זכאי בראונר: (ו) שולמה אגרה בעד בקשה להיבחן בבחינה מהבחינות המפורטות בתקנה זו, והנבחן מסר לרשות הודעה בכתב על אי התייצבותו לבחינה עד עשרה ימים טרם המועד האחרון לקיום הבחינה, תוחזר האגרה בסכום ששולם בעד אותה בחינה.

יבינה זכאי בראונר: המנהל רשאי", שוב, התיבה בנסיבות מיוחדות נמחקת.

יבינה זכאי בראונר: "בהחלטה מנומקת בכתב לבקשת הנבחן להחזיר את אגרת הבחינה, גם אם ניתנה הודעה בפרק זמן קצר יותר מהאמור ואף אם לא ניתנה הודעה".

יבינה זכאי בראונר: תקנה 20.

יבינה זכאי בראונר: תיקון תקנה 22.

יבינה זכאי בראונר: בתקנה 22 לתקנות העיקריות, אחרי "המבקש עיון חוזר בתוצאות מבחן עיוני" יבוא "או בתוצאות מבחן מיומנות בשפה האנגלית כאמור בתקנה 21א".

יבינה זכאי בראונר: האמת אדוני שזה פשוט תיקונים מקבילים לתקנה 20.

יבינה זכאי בראונר: ההסברים שלי קודם נכונים גם לפה.

יבינה זכאי בראונר: צריך להבין ש-21 עוסקת בתוספת הגדר ברישיון עובד טיס קיים.

יבינה זכאי בראונר: כלומר, אם אני טייס של, לא יודע, של ססנה ובואינג ואני רוצה להוסיף איירבוס וכו'.

יבינה זכאי בראונר: וכל הנושא של הרחפנים, ששוב, פשוט התפספס לנו ב-2015 ועשינו פה סדר.

יבינה זכאי בראונר: צריך להבין שזה מבחנים יקרים, כי הם כולם דרך יועצים חיצוניים.

יבינה זכאי בראונר: אין אדם עם הגדר רחפן ברת"א.

יבינה זכאי בראונר: תקנה 22 שעוסקת בעיון חוזר בתוצאות מבחן עיוני, במילים פשוטות ערעור על מבחן.

יבינה זכאי בראונר: גם זה שירות שניתן.

יבינה זכאי בראונר: על השירות נגבית אגרה יחסית, אני לא זוכרת את הסכום, 220 שקלים.

יבינה זכאי בראונר: והוספנו פשוט את מבחני האנגלית לסוגי הבחינות שאפשר לערער עליהן וגם על זה נגבה אגרה.

מיכאל ביטון: תודה.

מיכאל ביטון: אז סעיפים 19, 20.

מיכאל ביטון: נכון?

מיכאל ביטון: הערות ל-19, 20?

מיכאל ביטון: החבר'ה שאיתנו בזום, אנחנו לא הולכים לפי תיקון תקנה 22 או תיקון תקנות, מה שמופיע מימין.

מיכאל ביטון: אלא לפי מספר התקנה, כפי שהוא בתבנית, מה שמכנים.

מיכאל ביטון: ואנחנו עכשיו הקראנו את תקנה 19, 20.

מיכאל ביטון: מי בעד 19, 20?

מיכאל ביטון: פה אחד.

מיכאל ביטון: תקנות 19 ו-20 אושרו

מיכאל ביטון: אנחנו נקריא את תקנות 21, 22, 23.

יבינה זכאי בראונר: תקנה 21.

יבינה זכאי בראונר: בתקנה 25 לתקנות העיקריות, בתקנת משנה (א), אחרי "בעל רישיון עובד טיס" יבוא "או בעל רישיון רחפן".

יבינה זכאי בראונר: תקנה 22. הוספת תקנה 25א רבה.

יבינה זכאי בראונר: אחרי תקנה 25 לתקנות העיקריות יבוא: "אגרה בעד בקשה לאישור תכנית הדרכה.

יבינה זכאי בראונר: המבקש לקבל את אישור רשות הרישוי לתכנית הדרכה לפי תקנה 34 לתקנות הרישיונות, ואינו בעל רישיון בית ספר להוראת הטיס לפי תקנות רישוי שירותי התעופה (בתי ספר להוראת טיס), התשל"א-1971, או המבקש לקבל את אישור רשות הרישוי לתכנית לימודים לפי תקנה 5(1) לתקנות כלי רחיפה, ישלם בעדו 720 שקלים חדשים.

יבינה זכאי בראונר: תיקון 23.

יבינה זכאי בראונר: תיקון תקנה 26.

יבינה זכאי בראונר: בתקנה 26 לתקנות העיקריות - (1) בכותרת השוליים במקום האמורה בה יבוא "אגרת רישיון הפעלה מבצעית, רישיון הפעלה אווירית ורישיון הפעלה".

יבינה זכאי בראונר: (2) בתקנת משנה (א) - (א) במקום הרישה יבוא: "המבקש רישיון הפעלה, רישיון הפעלה אווירית או רישיון הפעלה מבצעית, או שינוי שם בעל הרישיון או תוספת פעילות, מעבר לקבוע במסגרת הרישיון כאמור, ישלם בעת הגשת הבקשה אגרה כמפורט להלן:" (ב) בטבלה - (1) בכותרת הטור "רישיון הפעלה אווירית", אחרי "אווירית" יבוא "או מבצעית".

יבינה זכאי בראונר: (2) בפרט (5), בטור "מפעיל כלי טיס", במקום האמור בו יבוא "בטיסות של מפעיל אווירי הפועל לפי הפרק השנים עשר לתקנות ההפעלה ולמעט מפעיל הפועל לפי פרטים (3), (4) ו-(9) עד (9ד) רבה".

יבינה זכאי בראונר: (3) בפרט (6), בטור "מפעיל כלי טיס" במקום "בטיסות חקלאיות" יבוא "בטיסות של מפעיל אווירי הפועל לפי הפרק האחד עשר לתקנות ההפעלה".

יבינה זכאי בראונר: (4) פרט (7) - יימחק.

יבינה זכאי בראונר: (5) אחרי פרט (8) יבוא: מפעיל כלי טיס, בשקלים חדשים.

יבינה זכאי בראונר: ויש הבדל בין רישיון הפעלה.

יבינה זכאי בראונר: לפי ההגדרות זה רישיון הפעלה מסחרית.

יבינה זכאי בראונר: לבין רישיון ההפעלה אווירית או המבצעית.

יבינה זכאי בראונר: אני אקריא לפי הטורים.

יבינה זכאי בראונר: מפעיל טיסן נהוג רדיו, רישיון הפעלה מסחרית, לא משלם.

יבינה זכאי בראונר: אווירית או מבצעית - 220.

יבינה זכאי בראונר: הפעלת בית ספר להוראת טיס: מסחרית 1,630, אווירית 1,630.

יבינה זכאי בראונר: מפעיל כלי טיס בלתי מאויש, במשקל שאינו עולה על 25 ק"ג: מסחרית 650, אווירית 650.

יבינה זכאי בראונר: מפעיל כלי טיס בלתי מאויש, במשקל העולה על 25 ק"ג: מסחרית 1,420, אווירית 1,420.

יבינה זכאי בראונר: מפעיל בלון קשור בלתי מאויש: מסחרית 650, אווירית 650.

יבינה זכאי בראונר: מפעיל בלון מאויש: מסחרית 1,420, אווירית 1,420.

יבינה זכאי בראונר: (6) בפרט (10), במקום "(9)" יבוא "(9ד)".

יבינה זכאי בראונר: (3) בתקנת משנה (ב) בטבלה - (א) בפרט (5), בטור "מפעיל כלי טיס", במקום האמור בו יבוא "בטיסות של מפעיל אווירי הפועל לפי פרק שנים עשר לתקנות ההפעלה, ולמעט מפעיל הפועל לפי פרטים (3), (4) ו-(9) עד (9ד).

יבינה זכאי בראונר: (ב) בפרט (6), בטור "מפעיל כלי טיס", במקום האמור בו יבוא "בטיסות של מפעיל אווירי הפועל לפי פרק אחד עשר לתקנות ההפעלה".

יבינה זכאי בראונר: (ג) פרט (7) - יימחק.

יבינה זכאי בראונר: (ד) אחרי פרט (8) יבוא: (8א) מפעיל טיסן נהוג רדיו, 220 שקלים.

יבינה זכאי בראונר: (ה) אחרי פרט (9) יבוא: מפעיל כלי טיס.

יבינה זכאי בראונר: מפעיל כלי טיס בלתי מאויש במשקל שאינו עולה על 25 ק"ג - 1,090 שקלים.

יבינה זכאי בראונר: מפעיל כלי טיס בלתי מאויש במשקל העולה על 25 ק"ג - 1,420.

יבינה זכאי בראונר: מפעיל בלון קשור בלתי מאויש - 1,090.

יבינה זכאי בראונר: בלון מאויש - 1,420.

יבינה זכאי בראונר: (ו) בפרט (10), במקום "(9)" יבוא (9ד).

מיכאל ביטון: הסבר כללי על התקנות.

יבינה זכאי בראונר: אז תיקון תקנה 25, כלומר תקנה 21 בתבנית.

יבינה זכאי בראונר: שוב ביקשנו להוסיף את הרחפנים, נשמטו בתיקון בשנת 2015.

יבינה זכאי בראונר: מתנצלים על כך.

איתי עצמון: אבל על מה מדובר?

יבינה זכאי בראונר: 25 לתקנות העיקריות זו בעצם תקנה של פטור.

יבינה זכאי בראונר: יש פה פטור מאגרה לאדם שהוא עובד רת"א או עובד של החוקר הראשי מאגרות שמשולמות עבור חידוש הגדרים ברישיונו, משום שהוא נדרש למשל לבצע מבחנים לטייסים.

יבינה זכאי בראונר: אז ההיגיון אומר שאם הוא עובד רת"א, בין אם הוא טייס ובין אם הוא רחפן, לא משנה, אגב, אין לנו עדיין רחפן.

יבינה זכאי בראונר: אבל אם יהיה בעתיד.

יבינה זכאי בראונר: או אם הוא עובד של החוקר הראשי והוא זקוק לכך לשם ביצוע תפקידו בממשלה, הגיוני שיהיה פטור מאגרות.

יבינה זכאי בראונר: בסדר?

יבינה זכאי בראונר: יש בהמשך גם פטורים נוספים מאגרות שלא נגענו.

יבינה זכאי בראונר: זה מה שמנהל רת"א אמר בתחילת הדיון.

יבינה זכאי בראונר: שחשבנו לטפל בתקנה הזאת ומשכנו את התיקון.

איתי עצמון: הוספת תקנה 25א?

יבינה זכאי בראונר: (25א) עוסקת בתכניות הדרכה אישיות.

יבינה זכאי בראונר: צריך להבין שזה לא תכניות ההדרכה של חברות התעופה הגדולות.

יבינה זכאי בראונר: לא עוד חברות התעופה הגדולות, לא בתי ספר לטיסה.

יבינה זכאי בראונר: מדובר על מדריך אישי.

יבינה זכאי בראונר: יכול להיות שאני למשל מדריך אישי על מסוקים.

יבינה זכאי בראונר: מגיע אליי אדם, חניך מתלמד, שמבקש ללמוד על מסוק באופן אישי.

יבינה זכאי בראונר: מייצרים עבורו תכנית הדרכה אישית.

יבינה זכאי בראונר: יש כאלה 30 או 40 בשנה שמוגשות למחלקת רישוי עובדי טיס ברת"א.

יבינה זכאי בראונר: עד היום לא גבו עליהם אגרה.

יבינה זכאי בראונר: מבוקש לגבות עליהם אגרה של 720 שקלים חדשים.

יבינה זכאי בראונר: אגב, אגרה די סמלית, שהיא בערך כמו שעתיים של עובד רת"א, לפי התעריף של 360.

יבינה זכאי בראונר: יש תכניות מורכבות ולוקחות הרבה יותר זמן מזה, אבל זה מה שהוחלט.

איתי עצמון: זו אגרה שמשלמים פעם אחת וזהו.

איתי עצמון: אגרה חד פעמית.

יבינה זכאי בראונר: נכון.

יבינה זכאי בראונר: ותקנה 26, שהיא תקנה של מה שאנחנו קוראים בשפתנו רישיונות ההפעלה.

יבינה זכאי בראונר: יש גופים שזקוקים לרישיונות הפעלה מסחריים.

יבינה זכאי בראונר: שאגף כטב"ל מעניק להם אחרי שבודקים איתנו פיננסית וכדומה.

יבינה זכאי בראונר: זה בעיקר לפי חוק רישוי שירותי תעופה.

יבינה זכאי בראונר: יש את הנושא המבצעי.

יבינה זכאי בראונר: זאת אומרת, מחלקים גם רישיון הפעלה אווירית או מבצעית.

יבינה זכאי בראונר: מונח שכמעט ועבר מהעולם, עדיין קיים בשוליים לפי תקנה 163(ד) לתקנות ההפעלה לטיסנים ולבלונים.

איתי עצמון: עדיין ניתנים רישיונות כאלה?

איתי עצמון: למרות שהכוונה בעת חקיקת החוק הייתה לבטל.

יבינה זכאי בראונר: ניתנים, במשורה אבל ניתנים.

יבינה זכאי בראונר: למשל הטכניון, כשהוא צריך בלון קשור בלתי מאויש שיעלה לאוויר, לצרכי מחקר מזג אוויר וכו', יש כאלה.

יבינה זכאי בראונר: לא הרבה בכלל, אבל יש כאלה.

יבינה זכאי בראונר: איתי אין דעתו נוחה מהמונח הזה.

איתי עצמון: לא, סליחה שאני קוטע.

איתי עצמון: אני פשוט זוכר את הדיונים בחוק הטיס על הנושא הזה.

איתי עצמון: והכוונה הייתה למחוק את המונח הזה ולהשתמש במונח רישיון הפעלה אווירי.

איתי עצמון: ויש הוראת מעבר בסעיף 198 אם אני לא טועה, שבעצם משאירה בתוקף את הרישיונות האלה ורואים בהם כרישיונות הפעלה כללית.

איתי עצמון: כלומר, רישיונות שאינם להפעלה מסחרית.

יבינה זכאי בראונר: כל.

יבינה זכאי בראונר: אבל שוב, האגרות הן נלוות להסדרים המהותיים.

יבינה זכאי בראונר: אני לצערי לא יכולה לשנות פה שום הסכם מהותי בעניין הזה.

יבינה זכאי בראונר: למרות שההערה שלך כל כך נכונה בצד המהותי שלה.

יבינה זכאי בראונר: אבל בצד הטכני, עדיין מנפיקים פה ושם רישיון הפעלה מבצעית.

איתי עצמון: יש כוונה לשנות?

יבינה זכאי בראונר: אם הבנתי נכון, רננה אולי תגיד על זה מילה.

יבינה זכאי בראונר: רננה מנסה לדבר לדעתי.

רננה שחר: תודה רבה.

רננה שחר: אני היועצת המשפטית של רשות התעופה האזרחית.

רננה שחר: יש בעצם באמת, כמו שגם איתי אמר וגם יבינה אמרה, נשארו לנו קצת שרידים של רישיונות הפעלה מבצעית.

רננה שחר: זאת אומרת שזה רישיונות הפעלה עדיין לגופים לא מסחריים.

רננה שחר: אז בתקנה 180(ז) שזה (הפרעות בשידור הזום) שנים מה שנקרא, זה התבטל.

רננה שחר: יש הצעת תקנות שאנחנו מקדמים.

רננה שחר: וגם את 163 אנחנו הולכים לבטל, לגבי בלונים וכו'.

רננה שחר: אז כן, זה בדרך, בהחלט.

מיכאל ביטון: אתם אומרים שבמרץ אתם תביאו איזה גל תיקונים נוסף.

יואל פלדשו: לא, זה שינוי מהותי בחקיקות שאנחנו עובדים עליו.

יואל פלדשו: אנחנו ממאי שעבר, באופן כללי, האסטרטגיה שלנו זה לעבור על כל התקנות.

יואל פלדשו: לא לחכות שיהיה בלוק שלם.

יואל פלדשו: ואיפה שאפשר להקל, לרוץ קדימה איתם.

יואל פלדשו: אנחנו שינינו את האסטרטגיה.

מיכאל ביטון: אז מתי תגיעו אלינו בפעם הבאה?

רננה שחר: עם הכטב"מים אנחנו מחכים עם זה.

רננה שחר: צריך לגמור את ההתייעצויות הבין ממשלתיות, שזה די הרבה.

רננה שחר: אבל גמרנו פחות או יותר עם משרד המשפטים.

רננה שחר: אז אנחנו מקווים שברבעון הזה זה יונח אדוני, אצלך.

מיכאל ביטון: אבל לא להניח בלחץ והיסטריה, כן?

מיכאל ביטון: של שבוע הבא כזה.

מיכאל ביטון: בסדר?

מיכאל ביטון: ככה זה בממשלה פחות או יותר.

רננה שחר: מקבלים ומודים.

רננה שחר: ולגבי הבלונים והרקטות ועפיפונים ודברים כאלה, זה תיקון שאנחנו עובדים עליו ואפילו לא צריך לעבור אתכם.

רננה שחר: אז אני יכולה להניח שהוא יהיה אפילו לפני.

מיכאל ביטון: תודה רבה.

מיכאל ביטון: הערות לסעיפים שהוקראו?

מיכאל ביטון: אין הערות.

מיכאל ביטון: מי בעד?

מיכאל ביטון: נתי פרץ, הייתה לך הערה ל-21?

נתנאל פרץ: יש לי שאלה ליבינה ביחס לאגרה של בוחן חברה.

נתנאל פרץ: 20% מהאגרה שקבוע בתקנות כרגע.

נתנאל פרץ: האם מדובר באגרה חדשה?

נתנאל פרץ: ועבור מה היא נגבית?

נתנאל פרץ: מה זה ה-20% האלה?

נתנאל פרץ: אם הרשות לא נותנת את השירות, אז על מה אתם גובים אגרה?

מיכאל ביטון: על איזה תקנה אתה מדבר?

נתנאל פרץ: תקנה 21 מדברים בטבלה, אם המבחן מבוצע על ידי בוחן חברה האגרה בשיעור 20% מהאמור בטבלה.

יבינה זכאי בראונר: לא, אתה בתקנה של הרישוי אתה מדבר.

יבינה זכאי בראונר: 21 במקור, על זה אתה מדבר, כן?

נתנאל פרץ: אני מדבר על 21, אני רואה אותה בטבלה.

יבינה זכאי בראונר: 21 המקורית, לא 21 בתיקון.

מיכאל ביטון: אתה צריך לעבוד לפי המסמך הזה שאנחנו עובדים עליו.

מיכאל ביטון: הטעות הזאת חוזרת ונשנית.

מיכאל ביטון: יש מסמך שנקרא "הצעות תקנות הטיס, נוסח לדיון בוועדה כלכלה", שבו יש תיקונים לתקנות שהמספרים שלהם בעבר הם מספרים מסוימים ועכשיו יש מספור חדש לתקנות.

מיכאל ביטון: במסמך הזה.

מיכאל ביטון: אתם יכולים להראות את זה במצלמה?

מיכאל ביטון: אנחנו נעשה סדר.

מיכאל ביטון: אנחנו לא רק נגיד תקנה, אנחנו נגיד תיקון לתקנה ונגיד איזה תקנות.

יבינה זכאי בראונר: אני רק אבהיר לפרוטוקול שגבייה של 20% עבור בוחני חברה.

יבינה זכאי בראונר: במקום שהבוחן הוא בוחן פנימי של החברה, האגרה בתעריפים האלה שתיגבה היא 20% מגובה האגרה.

יבינה זכאי בראונר: זאת אומרת 80% הקלה או הנחה.

מיכאל ביטון: הנחה ביחס לעבר, מר פרץ.

נתנאל פרץ: אני מבין, אבל על מה היא נגבית?

מיכאל ביטון: יש רמת טיפול.

מיכאל ביטון: לא אינטנסיבי, אבל מינימאלי.

נתנאל פרץ: אין שום טיפול.

מיכאל ביטון: ולכן הם הורידו לך 80%.

מיכאל ביטון: אז אתה רוצה לריב על ה-20%?

מיכאל ביטון: עד שעושים לך הנחות אתה רוצה להתווכח על ה-20%?

יבינה זכאי בראונר: המערך של מבחנים מעשיים נתי, כל המערך הזה מנוהל ברישוי ברמה של מעקב, סילבוסים.

יבינה זכאי בראונר: יש טיפול שהוא מה שנקרא טיפול עבור שירות.

יבינה זכאי בראונר: אגב, אני רוצה להגיד עוד דבר: כשזה בוחן חיצוני של רת"א, בכל מקרה 80% מהאגרה שנקובה בתעריף של המבחן המעשי הולכת כשכרו של הבוחן.

יבינה זכאי בראונר: זאת אומרת, צריך להבין שגם מהתעריפים שנקובים פה בתקנות 2021 רת"א רואה מעט מאוד שנכנס לכיסה.

יבינה זכאי בראונר: הרוב הולך החוצה לבוחנים חיצוניים.

יבינה זכאי בראונר: כך שבפועל זה היינו הך.

נתנאל פרץ: אין לי שאלה לבוחנים חיצוניים.

נתנאל פרץ: השאלה שלי לגבי בוחן חברה.

נתנאל פרץ: כשאנחנו עושים מבחן רמה בחברה, זה גם הנחיות של רת"א, זה נשמר אצלנו.

נתנאל פרץ: אין שום טיפול מצד רת"א.

יבינה זכאי בראונר: על מבחן רמה לדעתי לא לוקחים בכלל אגרה.

יבינה זכאי בראונר: איפה מנדי בזום?

יואל פלדשו: על מבחן אגרה לא לוקחים אגרה.

נתנאל פרץ: אבל אני רואה "או קיום מבחן רמה".

נתנאל פרץ: אם המבחן מבוצע על ידי בוחן חברה, שאותו יואל מסמיך, אז זה מה שאתם מדברים.

נתנאל פרץ: מה שאתם מדברים עליו.

יואל פלדשו: נכון.

יואל פלדשו: אנחנו מסמיכים אותו ומטפלים, יש טיפול.

נתנאל פרץ: בבקשה להסמכת בוחן אני מכיר שיש אגרות.

נתנאל פרץ: במבחן רמה אני לא מכיר שיש אגרות.

נתנאל פרץ: רננה מנסה לומר משהו, לדעתי היא תענה לי.

מיכאל ביטון: בואו נפתח לרננה, היועצת המשפטית.

מיכאל ביטון: אבל בדיון כזה רננה את צריכה להיות כאן.

מיכאל ביטון: אני לא יודע מה הנסיבות, אבל את צריכה להיות איתנו בחדר.

מיכאל ביטון: היועצת המשפטית שלך בחקיקה צריכה להיות כאן.

מיכאל ביטון: כן, נא לפתוח לה את הזום.

רננה שחר: אני מתנצלת אדוני.

רננה שחר: אני פה אתכם בזום כל הזמן.

רננה שחר: וכמובן שאין אגרה על מבחן רמה, אלא אגרות שיבינה דיברה הן אגרות לפי תקנות הרישיונות על מבחני רישוי.

רננה שחר: יש אחר כך אגרה, בסוף בסוף אגרה חדשה על מבחן רמה.

רננה שחר: יש מקרים יוצאי דופן שחברות התעופה מבקשות את רת"א לבוא ולבצע את מבחני הרמה, כי אין להם בוחנים פנימיים.

מיכאל ביטון: רק כשרת"א עושה את מבחני הרמה היא גובה אגרה וכשהיא לא עושה את המבחנים אין אגרה.

רננה שחר: לא, נכון.

רננה שחר: היא לא גובה אגרה על מבחנים שהיא לא מבצעת.

רננה שחר: פה מדובר על מבחני רישוי.

רננה שחר: תוספת היתר או רשימה.

נתנאל פרץ: כתוב "אם המבחן מבוצע על ידי בוחן חברה האגרה בשיעור 20%", אז על מה אנחנו מדברים 20%?

רננה שחר: כי כפי שיבינה הסבירה, מחלקת רישוי עובדי טיס מנהלת את כל המבחן.

רננה שחר: בסוף היא רק מקצה בוחן.

רננה שחר: זה המצב.

רננה שחר: אז יש את חמי, הוא יכול להסביר.

נתנאל פרץ: אצלנו בוחני חברה שממונים לפי תקנה 324.

רננה שחר: זה לא אותם בוחנים, נתי.

רננה שחר: אתה שב ומדבר על מבחני רמה ואני מדברת על מבחן רישוי.

רננה שחר: אם יש לך טיס שרוצה להוסיף הגדר עכשיו.

רננה שחר: להוסיף הגדר.

נתנאל פרץ: כתוב "תוספת הגדר או מבחן רמה", כך כתוב בתקנה.

נתנאל פרץ: ב-21 בטבלה, אני מצטער שאני לא הצלחתי לעקוב אחרי המסמך הרלוונטי.

יבינה זכאי בראונר: יש בוחני רישוי ובוחנים שלפי תקנות ההפעלה, נתי.

יבינה זכאי בראונר: אולי זה מקור הבלבול.

יבינה זכאי בראונר: שלגבי בוחנים של הפעלה אנחנו נגיע אליהם תכף, יש לגביהם תקנה - תקנה 29.

יבינה זכאי בראונר: אולי זה יפתור לך.

מיכאל ביטון: נתי, כדאי שתעבוד לפי המסמך שלנו.

מיכאל ביטון: רננה, תשלחי לו את זה במייל ושיתפתח את זה עכשיו ולא לבלבל אותנו עם סדר אחר.

מיכאל ביטון: אנחנו בעמוד 14 בהצעת תקנות הטיס.

מיכאל ביטון: יש גם הערה של שי גיל, לתקנה 22, 23.

שי גיל: לגבי תיקון תקנה מספר 22, אני מדבר בתקנה 25(א) החדשה.

שי גיל: אמרה יבינה, ואני חושב שהיא צודקת, שהאגרה החדשה לא אמורה לחול על חברות תעופה שמבקשות את האישור תכנית הדרכה.

שי גיל: הנוסח של התקנה לא תואם את הדברים האלה.

מיכאל ביטון: זה משהו שכבר הקראנו אותו או עוד לא?

שי גיל: כן, כן.

מיכאל ביטון: אז מה ההתייחסות, יבינה?

יבינה זכאי בראונר: באיזה שלב חברת תעופה מגישה בקשה לתכנית הדרכה אישית לפי תקנה 34?

רננה שחר: לעולם לא.

יבינה זכאי בראונר: לעולם לא.

יבינה זכאי בראונר: אם אתה רוצה שאני אקריא לך את 34 לרישיונות, אני לא מצליחה להבין.

מיכאל ביטון: לא, אין צורך חברים.

מיכאל ביטון: אני סומך על התשובה שלכם.

יבינה זכאי בראונר: אני רק אומר שלמשל כלי הטיס צריך להיות רשום על שם המדריך אישית.

יבינה זכאי בראונר: זה קורה לכם בחברת תעופה?

מיכאל ביטון: אני גם מתפלא שלא שלחתם את ההערות לחוקים האלה מראש לרת"א.

יבינה זכאי בראונר: היועצת המשפטית של חברת ק.א.ל, עורכת הדין אסנת איסין, ישבה איתי ארוכות על הקובץ הזה.

מיכאל ביטון: ישבה איתך ארוכות היועצת המשפטית שלהם ותשובותייך הניחו את דעתה.

יבינה זכאי בראונר: כן.

יבינה זכאי בראונר: למעט מקרה אחד שבו באמת - - -

מיכאל ביטון: אז שי, היועצת המשפטית שלך צריכה להיות איתך.

מיכאל ביטון: אני לא יודע מה הגדרת התפקיד שלך.

שי גיל: הדיון בהצעת התקנות הזה התבצע לפני חמש שנים, ארבע.

יבינה זכאי בראונר: לא, ב-2018.

מיכאל ביטון: אם זה היה לפני חמש שנים, אתה צודק.

מיכאל ביטון: אבל משיבים לך שההערה שלך לא רלוונטית לסעיף הספציפי, פחות או יותר.

יבינה זכאי בראונר: אנחנו מוכנים להצהיר לפרוטוקול שזה אך ורק תכניות הדרכה אישיות.

יבינה זכאי בראונר: לא קשור לא לחברות תעופה ולא קשור לרשת.

יבינה זכאי בראונר: בסדר?

מיכאל ביטון: ההצהרה לפרוטוקול הניחה את דעתך?

שי גיל: הניחה את דעתי.

שי גיל: לגבי תקנה 26, יש לי הערכה כללית.

שי גיל: רת"א פה בהצעת תיקון לתקנות הזאת מוסיפה אגרות חדשות שלא היו קודם, שנוגעות לטיפול שוטף במוצר או מכון בדק.

שי גיל: כמו 25(א) הורדנו.

שי גיל: 28(א), 35(א), 35(ב).

יבינה זכאי בראונר: אבל לא הגענו אליהם.

שי גיל: תקנה 26, האגרות השוטפות, אגרות הרישוי של חברת תעופה, בקשת רישיון הפעלה.

מיכאל ביטון: הוא מתכוון לתיקון תקנה 26.

שי גיל: תיקון תקנה 26, שעוסק באגרות על מבקש רישיון הפעלה מבצעית או חידושו.

שי גיל: בעצם האגרה הזאת באה לכסות על כל אותו טיפול אדמיניסטרטיבי שוטף בבקשות יום יומיות של חברות תעופה כאלה ואחרות.

שי גיל: אם רת"א מוסיפה תקנות אחרות, שנוגעות בדברים כאלה, כמו תיקון גדול או אישור סימולטור או בקשות פטור או הסכם 83, מן הראוי שתפחית את האגרות השוטפות, שעד היום כל הדברים האלה נכללו באגרות השוטפות.

שי גיל: רת"א עשתה אותן.

שי גיל: היום דורשים עליהם אגרות נפרדות בלי להפחית את האגרה הגורפת.

שי גיל: יש פה מעין כפל.

מיכאל ביטון: נא להתייחס לשאלתו.

יואל פלדשו: אנחנו, כשאנחנו דנים על האגרות אנחנו דנים לכל דבר לגופו של עניין.

יואל פלדשו: זה לא אם אנחנו נותנים או משיתים היום אגרות על שירות שלא נתנו אותו, זה כדי לפצות על מקומות שבהם לקחנו יותר אגרות.

יואל פלדשו: כך אנחנו עושים את זה.

יואל פלדשו: אנחנו צריכים להישאר במסגרת שתאפשר לנו קיום.

יואל פלדשו: כי בחוק רת"א מוגדר שהאגרות הן החלק הארי של הקיום שלנו, הן 60% מהקיום שלנו.

מיכאל ביטון: אבל הוא טוען לכפל אגרות.

יואל פלדשו: אין כפל אגרות.

מיכאל ביטון: אז תסבירו למה אין כפל.

יואל פלדשו: אני לא יודע איפה יש כפל, אין כפל.

יבינה זכאי בראונר: תקנה 26 אדוני עוסקת בחידוש רישיון הפעלה מסחרית או מבצעית.

יבינה זכאי בראונר: מי שעוסקים בזה, זה האנשים, במקרה של המסחרית שבודקים איתנות פיננסית וכדומה, אלמנטים כלכליים, אני לא יודעת להיכנס לפרטים.

יבינה זכאי בראונר: ומי שעוסק בחידוש רישיון הפעלה מבצעית זה אגף פיקוח אווירי, שיושב כאן חמי.

יבינה זכאי בראונר: חמי, אתה רוצה אולי להגיד מילה על הנושא הזה של חידוש רישיון הפעלה אווירי?

נחמיה שלם: כן.

נחמיה שלם: יש הבדל בין רישיון הפעלה מסחרי לבין רישיון הפעלה אווירי.

נחמיה שלם: רישיון הפעלה מסחרי מגדיר מה רשאי המוביל לעשות.

נחמיה שלם: למשל, הוא רשאי להטיס נוסעים.

נחמיה שלם: רישיון להפעלה אווירי מגדיר בפירוט איך הוא הולך להטיס את הנוסעים.

נחמיה שלם: לאיזה יעדים מותר לו לטוס, איזה סוגי הנמכות מותר לו לעשות, באיזה ציוד מותר לו להשתמש במטוס - אלו שני דברים שונים.

מיכאל ביטון: שני דברים שונים.

שי גיל: אני מבין.

שי גיל: אני מדבר על הרישיון המבצעי, שעליו מתייחסת תקנה 26(ב).

שי גיל: יש פה בהצעת התיקון לתקנות הזאת יש אגרות חדשות, על שירותים שבעבר ניתנו במסגרת חידוש הרישוי של חברת התעופה או במסגרת העבודה השוטפת של רת"א.

שי גיל: על שירותים שניתנו בעבר, אין פה שירותים חדשים.

שי גיל: אישור סימולטור, אישור תכנית הדרכה, מתן פטור.

שי גיל: הם דורשים עליהם אגרות חדשות, כי כנראה יש בקשות מרובות או יש, אני מניח שיש.

יואל פלדשו: אתה יכול ספציפית להגיד לנו על מה אנחנו דורשים ממך כחברת תעופה אגרה נוספת?

שי גיל: 35(ב) אישור סימולטור.

יואל פלדשו: חכה, עוד לא הגענו לזה, נגיע לזה.

יבינה זכאי בראונר: אבל צריך להבין גם שאישור סימולטור או טיפול בבקשת פטור שאגב, אני כשישבתי כיועצת משפטית של ועדת פטורים, לפעמים לקח לנו שבוע לדבר עם חברת התעופה ולהבין מה מבוקש ולעשות סבב דיונים ברת"א.

יבינה זכאי בראונר: אלא בקשות שחברת התעופה מגישה בלי שום קשר לחידוש רישיון הפעלה מבצעית.

יבינה זכאי בראונר: היא מגישה פתאום אחרי חודשיים מהיום שניתן לה הרישיון.

יבינה זכאי בראונר: בקשת פטור מורכבת מאוד שהיה למשל ה-FTL של הטייסים שלכם שטסו לסין בתקופת הקורונה - התעסקנו עם זה לא מעט.

יבינה זכאי בראונר: זה שירות שרת"א נותנת מעבר לחידוש הרישיון, שכרוך בהרבה מאוד עבודה וגבו על זה אגרה.

יבינה זכאי בראונר: אגב, גם מדמה הטיסה וגם הפטורים זה אגרות מאוד סמליות.

יבינה זכאי בראונר: 300 ש"ח, 700 ש"ח, על מה אנחנו מדברים?

יבינה זכאי בראונר: אז אני לא חושבת שזה כרוך בסוגיית חידוש רישיון הפעלה מבצעית, שכמו שחמי הסביר, בודקים שם דברים אחרים.

מיכאל ביטון: שי, משפט אחרון.

שי גיל: משפט אחרון.

שי גיל: אלה שירותים שבעבר ניתנו במסגרת שוטפת.

שי גיל: שאת המסגרת השוטפת מכסה תקנה 26.

מיכאל ביטון: בסדר שי, יש פה ניסיון להקל בתחומים מסוימים ויש פה ניסיון לגבות באופן ריאלי על עבודה ריאלית שנעשית.

מיכאל ביטון: וגם שם, אם הייתה לקונה או גילוי שאחרי מתן רישיון יש בקשות שהן לא פחות מעמיסות ודורשות עבודה וסך הכל הגישה שאני רואה פה את רת"א פועלת מניחה את דעתי.

מיכאל ביטון: לא ראיתי פה עיוותים דרמטיים בצורת החשיבה שלהם.

מיכאל ביטון: אני דווקא די מעריך מי שמוכן להקל איפה שהוא יכול להקל.

מיכאל ביטון: ולגבות את מה שהוא עושה באופן ראוי ובאופן ריאלי.

שי גיל: לחברות התעופה הגדולות אין פה אפילו הקלה אחת בהצעה הזאת.

מיכאל ביטון: אין הקלה אחת לגדולות?

שי גיל: לחברות המסחריות הגדולות אין הקלה.

מיכאל ביטון: בסדר.

מיכאל ביטון: אמירתך נשמעה.

מיכאל ביטון: אבל לחברה גדולה לשלם 300 שקלים על איזה עבודה שרת"א עשתה לה זה לא נראה לי הוצאה עצומה, לא?

שי גיל: זה מצטבר כי זה לאורך השנה.

מיכאל ביטון: כמה אתה משלם אגרות לרת"א בשנה?

שי גיל: אנחנו מאות אלפי שקלים בשנה.

מיכאל ביטון: ומה המחזור השנתי שלך, מה הפעילות השנתית שלך?

שי גיל: אני חושב שהעניין פה הוא העיקרון ולא להיכנס למחזור של חברה כזו או אחרת.

מיכאל ביטון: ולמה אתה לא עונה לי?

מיכאל ביטון: אם אתה רוצה שקיפות אז עד הסוף.

מיכאל ביטון: מה הפעילות הכלכלית שלכם בשנה, איזה היקף?

שי גיל: המחזור שלנו הוא לא רלוונטי כבודו.

שי גיל: זה גם נתונים מסחריים שאני מעדיף לא לחשוף אותם.

מיכאל ביטון: אתם לא נסחרים בבורסה?

שי גיל: לא.

מיכאל ביטון: אתם חברה פרטית?

שי גיל: חברה פרטית.

שי גיל: ויש פה חברות אחרות שנסחרות, שסיימו את השנה בהפסדים גדולים.

מיכאל ביטון: לא, הפסדים ידוע.

מיכאל ביטון: דיברנו על זה.

מיכאל ביטון: אבל תגיד, אתה בדקת בעולם את שיעור האגרות שלך ביחס למחזור שאתה לא רוצה לגלות לנו אותו?

שי גיל: כן.

שי גיל: מדינת ישראל גובה בערך 150% אגרות יחסית למה שמקובל בעולם.

מיכאל ביטון: ואיך נדע את הנתונים אם לא תביא לנו מספרים?

שי גיל: אני אוכל להעביר דוח השוואתי מול אגרות בעולם.

מיכאל ביטון: אבל נצטרך לראות את המחזור, כדי לראות את היחס בין האגרות.

שי גיל: היחס בעולם, גם בארץ, הוא לא בין מחזור.

שי גיל: גם היום, וזה בסדר, אני מסכים עם העיקרון שלא צריך להיות תלות בין מחזור לבין אגרות.

שי גיל: זה מיסים, זה מס הכנסה, זה דברים שונים.

שי גיל: האגרות הן על שירותים שרת"א נותנת.

מיכאל ביטון: לא, אתה אמרת שהחברות הגדולות לא ממש נהנות מזה.

מיכאל ביטון: אז אני רוצה לדעת במבט עולמי כמה אנחנו מכבידים על החברות הגדולות ביחס למדינות אחרות.

מיכאל ביטון: שיעור ההוצאה שלהן על אגרות רגולציה ביחס למדינות אחרות.

מיכאל ביטון: זה נראה לי מדד נכון לבדיקה.

שי גיל: אני אשמח להעביר נתונים לכבודו.

שי גיל: יש לנו עבודה שלא זמינה לי כרגע.

מיכאל ביטון: מה שבטוח שהאגרות האלה לא יצילו את חברות התעופה במשבר הקורונה.

שי גיל: אבל כל פרוטה עוזרת.

מיכאל ביטון: אני מאוד מבסוט עליך שאתה נאבק על כל פרוטה.

מיכאל ביטון: זאת גישה נכונה בחיים.

מיכאל ביטון: אבל בסוף צריכה להיות מידתיות ואם אני לא ארגיש שנעשה פה משהו מידתי אנחנו גם נשנה אותו.

מיכאל ביטון: אבל על מאמצים ועל עבודה צריך לשלם.

מיכאל ביטון: והכל יחסי לגודל העבודה ולגודל המאמץ.

שי גיל: אם כבר הזכרת את משבר הקורונה כבודו, יש כמה נושאים ששמעתי מנציגי רת"א.

שי גיל: כמו שינוי ובקשה לשינוי גדול או בקשות פטור, שבהחלט היה ריבוי בקשות כזה אל מול רת"א בתקופת הקורונה, שהיא ייחודית ואולי לא נכון לבצע העלאות אגרות או להוסיף אגרות רק על סמך ריבוי בקשות ספציפיות לתקופת הקורונה.

מיכאל ביטון: מנהל רת"א, האם אתה יכול לייצר מתווה של הקלות בתקופת הקורונה?

מיכאל ביטון: זאת אומרת, גם אם החוק הזה בתוקף וכל מה שתוכל לגבות אתה יכול לגבות.

מיכאל ביטון: האם בהחלטת מדיניות, ודווקא נעזור לך, כי אנחנו פה, יכולים להגיד בשנה הזאת אלה לא ייגבו או משהו אחר.

מיכאל ביטון: איזה שהיא הקלה שהיא נובעת מהתקופה ונעגן אותה בניסוח התקנות.

יואל פלדשו: אנחנו חלק מהתעופה.

יואל פלדשו: וכשתעופה נפגעת אז גם אנחנו נפגעים.

יואל פלדשו: אז גם אצלנו האגרות נפלו.

יואל פלדשו: כי אם 15 מטוסים לא עובדים, אז אני לא מקבל את האגרות.

יואל פלדשו: עכשיו, אנחנו ביחס לרת"א דומה לנו בעולם, בדקנו.

יואל פלדשו: אנחנו חצי מגודל הרת"א האחרת בעולם.

מיכאל ביטון: ביחס למה?

מיכאל ביטון: חצי זה ביחס למה?

מיכאל ביטון: רת"א של מדינה עם 9,000,000 או 4,000,000?

יואל פלדשו: זה בהתאם לפעילות התעופתית.

יואל פלדשו: אנחנו השווינו את עצמנו, כי גם אותנו זה הטריד.

יואל פלדשו: השווינו את עצמנו לשוויץ.

יואל פלדשו: שוויץ רת"א זה 300 איש, אנחנו 120 בקושי, 115 איש.

מיכאל ביטון: על אותו היקף פעילות תעופה.

יואל פלדשו: על אותו היקף.

יואל פלדשו: להיפך, הפעילות של הכשירות האווירית אצלנו היא אפילו עוד יותר גדולה, כי יש אצלנו יותר מפעלים.

מיכאל ביטון: ה-120 זה כולל ה-40 שנותנים יעוץ חיצוני?

מיכאל ביטון: כי גם אותם צריך לספור.

יואל פלדשו: לא, לא, זה לא כולל, מה פתאום.

יואל פלדשו: זה הולך לפי שעות.

יואל פלדשו: היועצים זה לפי שעות.

מיכאל ביטון: וגם לשוויצרים יש לפי שעות?

מיכאל ביטון: צריך להשוות תפוחים לתפוחים.

מיכאל ביטון: האם לשוויצרים יש גם יעוץ חיצוני?

יואל פלדשו: אני מניח שיש להם גם, אבל הרבה פחות.

יואל פלדשו: כי יש להם יותר מפקחים ויותר אנשים.

יואל פלדשו: עכשיו, ברגע שאנחנו יותר קטנים מכולם ואנחנו מממנים על פי חוק, זה לא שאנחנו רוצים.

יואל פלדשו: על פי חוק אנחנו מממנים 60% מהקיום שלנו באגרות והאגרות שלנו נופלות, אנחנו לא נפגענו פחות מהחברות האחרות.

מיכאל ביטון: ההשתתפות של הממשלה למיטב זיכרוני זה היה 29,000,000 שקלים בפעילות שלכם?

יואל פלדשו: בפעילות שלנו היא 31 נקודה משהו.

יואל פלדשו: זה קבוע, נגמר.

יואל פלדשו: כלומר, זה סכום קבוע, אתה לא יכול לקבל יותר.

מיכאל ביטון: וכמה זמן זה ככה?

יואל פלדשו: מהרגע שרת"א עובדת על פי חוק רת"א, אותו דבר.

מיכאל ביטון: מאיזה שנה?

יואל פלדשו: החוק הוא מ-2005.

יואל פלדשו: אבל אנחנו עברנו שינוי גדול בין 2008 ל-2010.

יואל פלדשו: כי אנחנו גדלנו.

מיכאל ביטון: מ-2005 אתה מקבל מהמדינה 30,000,000 שקלים ואת השאר אתה גובה באגרות.

יואל פלדשו: לא.

יואל פלדשו: אז זה לא לגמרי מדויק, כי אנחנו לא היינו ב-2005 כמו שאנחנו היינו בין 2008 ל-2010.

יואל פלדשו: הכל השתנה.

מיכאל ביטון: ואין שום מנגנון מול המדינה של עדכון התקציב הזה?

יואל פלדשו: לא, לא עודכן.

מיכאל ביטון: הבנתי.

מיכאל ביטון: ומבחינת פעילות כלכלית שלך ומאזנים, אתה כל שנה מאוזן, יציב בדוחות שלך?

יואל פלדשו: אין לנו דוחות.

יואל פלדשו: אנחנו רשות רגולטורית.

יואל פלדשו: אבל כשאין כסף, אז אני עושה פחות פעילות.

יואל פלדשו: אז אני משקיע פחות במחשוב, שבסוף מי שנפגע מזה זה הם.

יואל פלדשו: אני משקיע פחות ביועצים, אני עושה פחות עבודה, אני מפקח פחות - שזה פחות טוב.

יואל פלדשו: אין, ככה זה עובד.

מיכאל ביטון: ואתה בניצול מלא של התקציבים שלך כל שנה?

יואל פלדשו: אנחנו תמיד מנצלים אותם מלא.

יואל פלדשו: תמיד .

מיכאל ביטון: מאה אחוז ביצוע?

יואל פלדשו: תמיד, תמיד.

יואל פלדשו: אנחנו ידועים בתור כאלה שמנצלים אותם.

יואל פלדשו: האגרות, אגב, לא מגיעות אף פעם לשיא שקבעו שזה הגג.

יואל פלדשו: כלומר, אנחנו לא יכולים לקחת בלי סוף, זה מוגבל.

יואל פלדשו: זה מוגבל ל-39.7, לא הגענו בחיים.

מיכאל ביטון: מה?

מיכאל ביטון: הסכום המקסימאלי לגבייה.

מיכאל ביטון: הבנתי.

מיכאל ביטון: זאת אומרת שהמדינה 30,000,000 והאגרות 40,000,000.

מיכאל ביטון: שהוא מקסימאלי.

מיכאל ביטון: אבל ראיתי את המספר 29, זה אגרות?

מיכאל ביטון: מה זה היה?

יואל פלדשו: לא, לא.

יואל פלדשו: 31.6 נדמה לי או משהו כזה זה המדינה.

יואל פלדשו: ועד 39.9 זה המקסימום.

מיכאל ביטון: זה המקסימום.

מיכאל ביטון: אבל בפועל כמה אתה גובה?

יואל פלדשו: גבינו 35 או 37 גבינו השנה.

יואל פלדשו: בדרך כלל אנחנו מסתובבים על הסביבות האלה.

מיכאל ביטון: וכשאתה מגיע למקסימום, איך אתה מחליט ממי לא לגבות?

יואל פלדשו: אני לא יכול לגבות יותר, המדינה לוקחת לי את זה.

יואל פלדשו: או אם אני בא ואני מציג לאוצר 'תשמע, אני רוצה לקחת את זה למשימה כזאת וכזה', הוא יכול לאשר לי.

יואל פלדשו: זה לא קרה אף פעם.

מיכאל ביטון: מה לא קרה?

יואל פלדשו: אף פעם לא הגעתי למצב שהגעתי למקסימום גבייה.

מיכאל ביטון: ועוד פעם אני שואל על תקופת הקורונה, למרות שאתם גם נפגעים.

מיכאל ביטון: אגב, תראה לי את הפגיעה בהכנסות בשנים 2019, 2020, 2021.

מיכאל ביטון: תתאר לי את הפגיעה בהכנסות.

יואל פלדשו: הפגיעה בהכנסות עכשיו?

מיכאל ביטון: אמרת שבקורונה הפעילות גם פוגעת בכם.

מיכאל ביטון: אז אני צריך נתוני הכנסות מאגרות 2019, 2020, 2021.

יואל פלדשו: רננה, את זוכרת אותם?

יואל פלדשו: ב-2019 היא הייתה קרובה לשיא.

יואל פלדשו: ב-2020 היא ירדה בין 35 ל-37.

מיכאל ביטון: אני לא רוצה פילוסופיה ולא תורה שבעל פה.

יואל פלדשו: אז אני לא זוכר את המספרים.

מיכאל ביטון: אני רוצה מספר אחד מדויק בלבד.

יואל פלדשו: אז אנחנו תכף נמצא את המספר הזה.

מיכאל ביטון: קחו לכם את הזמן, תציגו לי את זה בהמשך.

מיכאל ביטון: סך הכל הכנסות 2018, 2019, 2020, 2021.

מיכאל ביטון: סך כל הכנסות בכל שנה ברת"א מפעילות הגבייה.

מיכאל ביטון: תציגו לי את ארבע הנתונים האלה במהלך הדיון הזה.

מיכאל ביטון: ולמרות ועל אף כל מה שנאמר, אנחנו מצביעים על תקנות 21, 22, 23.

מיכאל ביטון: מי בעד?

מיכאל ביטון: פה אחד.

מיכאל ביטון: תקנות 21, 22, 23 אושרו

מיכאל ביטון: עכשיו אנחנו נמצאים בעמוד 16, בתיקון תקנה 28.

מיכאל ביטון: בתקנה החדשה זה נקרא 24.

מיכאל ביטון: אנחנו נקריא את התקנות החדשות 24, 25, 26 ונצביע עליהן.

מיכאל ביטון: בבקשה.

יבינה זכאי בראונר: אז 24, תיקון תקנה 28.

יבינה זכאי בראונר: בתקנה 28 לתקנות העיקריות תקנת משנה (ב) - בטלה.

יבינה זכאי בראונר: במקום תקנת משנה (ה) יבוא: "המבקש אישור לתיקון או לשינוי בהסכם חכירה ישלם בעת הגשת הבקשה אגרה בסכום של 270 שקלים חדשים".

יבינה זכאי בראונר: 25.

יבינה זכאי בראונר: הוספת תקנה 28(א).

יבינה זכאי בראונר: אחרי תקנה 28 לתקנות העיקריות יבוא: (28א).

יבינה זכאי בראונר: אגרה בעד טיפול בהסכם להעברת סמכויות וחובות ממדינת הרישום למדינת המפעיל.

יבינה זכאי בראונר: (א) בנוסף על האמור בתקנה 28, מפעיל אווירי המבקש את אישור המנהל להפעלת כלי טיס זר, החכור על ידו ללא צוות, והרשום במדינה חברה, ישלם בעד הטיפול בהסכם כאמור בסעיף 176 לחוק, במועד הגשת הבקשה, אגרה של 90,000 שקלים חדשים.

יבינה זכאי בראונר: תכף נסביר.

יבינה זכאי בראונר: (ב) נקבע בהסכם כאמור בתקנת משנה (א) על העברת סמכות לפי סעיף 31 לאמנה, ישלם המבקש עבור הוצאת תעודת כושר טיסה לכל כלי טיס הכלול בהסכם אגרה בסכומים זהים לסכומי האגרה הנקובים בתקנה 7(א).

יבינה זכאי בראונר: תקנה שעוסקת בתעודות כושר טיסה.

יבינה זכאי בראונר: 26.

יבינה זכאי בראונר: תיקון תקנה 29.

יבינה זכאי בראונר: בתקנה 29 לתקנות העיקריות במקום "לטייס בוחן כמשמעותו בתקנה 323" יבוא: "לטייס בוחן או לבוחן טיסה כמשמעותם בתקנות 323, 332(א)(6) או 438(א)(4א), והסיפה החל במילים "ניתנו השירותים" - תימחק.

יבינה זכאי בראונר: מה שעשינו, אדוני, בתיקון תקנה 28, תקנה שעוסקת באישור הסכמי חכירה.

יבינה זכאי בראונר: הסכמי חכירה זה הסכמים יבשים, כלומר, המטוס חכור בלא צוות.

יבינה זכאי בראונר: או רטובים, המטוס חכור עם צוות.

יבינה זכאי בראונר: אלה שני סוגים ההסכמים שקיימים.

יבינה זכאי בראונר: כל הסכם כזה מצריך אישור שלנו.

יבינה זכאי בראונר: 28 הנוכחית מדברת על נועד הסכם חכירה לשמש מסגרת לחכירה עתידית.

יבינה זכאי בראונר: לא כל כך ברור לנו מה זה הסכם חכירה שהוא הסכם מסגרת.

יבינה זכאי בראונר: אין בפועל כמעט הסכמים כאלה.

יבינה זכאי בראונר: זה מן תקנה שלא הצליחו עד היום כל כך ליישם אותה ולפרש אותה.

יבינה זכאי בראונר: מה שכן קיים בשטח זה בקשות לתיקון או לשינוי בהסכם חכירה, שגם הם מוגשים לרת"א לצורך אישור.

יבינה זכאי בראונר: ובמצב הזה שינינו פשוט את התקנה והבהרנו אותה.

יבינה זכאי בראונר: והיא תיושם יחסים בנקל לאחר התיקון.

יבינה זכאי בראונר: (28א) מדברת על הסכם מאוד לא שגרתי אני אקרא לזה, שעד היום לא הוגש לרת"א.

יבינה זכאי בראונר: הסכם מאוד קשה מבחינת רת"א של חברה שמבקשת להפעיל מטוס במספר זר.

יבינה זכאי בראונר: לצורך העניין, לשם הדוגמה, נובמבר ארצות הברית.

יבינה זכאי בראונר: כאשר בעצם כל דיני המדינה הזרה חלים עליו, אבל להפעיל אותו פה בחברת תעופה ישראלית מקומית בארץ.

יבינה זכאי בראונר: זה דבר שהוא מבחינת דיני הטיס זה דבר שהוא מאוד קשה.

יבינה זכאי בראונר: הוא מצריך המון עבודה של צוותים בהשוואה של דינים של שתי המדינות.

יבינה זכאי בראונר: לכן גם האגרה היא מאוד גבוהה.

יבינה זכאי בראונר: סיטואציה כזאת, אגב, מעולם עוד לא הייתה לנו.

יבינה זכאי בראונר: אנחנו, לא נעים לומר, גם מקווים שלא יהיה.

יבינה זכאי בראונר: זה הסכם מאוד קשה מבחינת התפעול של המטוס ומי אחראי עליו וכו'.

יבינה זכאי בראונר: ובתקנה 29 העיקרית, כלומר 26 לפי התבנית, נעשו בסך הכל תיקוני נוסח באופן שההפניה לתקנות ההפעלה לעניין בוחנים יהיו הפניות יותר מדויקות.

יבינה זכאי בראונר: אין שם מעבר לזה שום דבר אחר.

מיכאל ביטון: טוב, תודה רבה.

מיכאל ביטון: הערות על הסעיפים 24, 25, 26.

מיכאל ביטון: שי גיל, הערה לסעיף 25.

שי גיל: כן.

שי גיל: הערה לסעיף 25.

שי גיל: תוספת תקנה 28(א) שעוסקת בהסכם 83 ביסט.

שי גיל: קודם כל, מה שאמרה יבינה למיטב ידיעתי לא נכון.

שי גיל: לפני 10 או 15 שנה בערך ישראייר הפעילה מטוס ברישום זר.

שי גיל: ברישום איסלנדי, זאת אומרת הדבר הזה נעשה.

יואל פלדשו: לא, מעולם לא.

יבינה זכאי בראונר: לא היה לנו 83 ביסט.

יואל פלדשו: מעולם לא היה 83 ביסט.

שי גיל: - - - ישראייר הפעילה מטוס.

יואל פלדשו: לא, לא היה.

יואל פלדשו: אני אומר לך, בדקתי.

שי גיל: אוקיי.

שי גיל: אני מתנצל אם טעיתי.

שי גיל: בכל מקרה, מדובר, כמו שאמרה יבינה, על סעיף דימיוני.

שי גיל: הייתי ניגש לזה אחרת, כמו לקחת אגרה לפי שעות עבודה, כמו שנעשה בסעיפים אחרים.

שי גיל: ולא לקחת סכום 90,000.

יבינה זכאי בראונר: זה לפי שעות עבודה.

יבינה זכאי בראונר: 90,000 זה שערוך שעות עבודה של עובדי רת"א.

מיכאל ביטון: לא הבנתי גיל, אתה נלחם על סעיף שלא היה מעולם ושהוא לא משפיע על החברה שלך?

שי גיל: אז החברה שלנו בחנה את הנושא הזה וחושבת ברצינות להיכנס להסכמים כאלה.

שי גיל: זה מאוד רלוונטי לחברה שלנו.

מיכאל ביטון: אז מה האלטרנטיבה שאתה מציע?

שי גיל: אגרה לפי שעות עבודה.

יבינה זכאי בראונר: זה שעות עבודה.

יבינה זכאי בראונר: זה 250 שעות עבודה.

מיכאל ביטון: הם אומדים את זה כ-250 שעות עבודה.

יבינה זכאי בראונר: של צוותים שלמים ברת"א: משפטנים, טייסים.

יבינה זכאי בראונר: הרבה מאוד אנשים יצטרכו לשבת על ה-83 ביסט הזה.

יבינה זכאי בראונר: והערכנו ב-250 שעות עבודה של כל, זאת אומר, כפול 360.

יבינה זכאי בראונר: שאם אתה שואל אותי זה כנראה עוד יגיע ליותר.

מיכאל ביטון: לפעמים, אתה יודע, כשזה מגודר מראש זה יכול גם להפוך ל-500 שעות עבודה.

שי גיל: אני אקח את הסיכון הזה כבודו.

שי גיל: ודבר שני, היות ומדובר בניתוח של חקיקה מול מדינות שונות, הייתי מגביל את ההגעה לפעם אחת לכל מדינה.

שי גיל: כמו שלמשל חברה שמבקשת להפעיל מטוס שאף פעם לא הופעל בארץ נושאת עלות של הכשרת מפקחים או עלות שכלולה בזה שהיא הראשונה שמפעילה אותו.

שי גיל: אותו דבר אם יתבצע ניתוח של כל ה-300 שעות עבודה האלה של ניתוח החקיקה מול אירופה.

שי גיל: אין צורך לגבות מהחברה הבאה שתבקש את אותו דבר שוב 90,000.

מיכאל ביטון: אני הייתי ממליץ לכם אולי כן לשים את זה לפי שעות ולהגיד עד 400 שעות עבודה ולהשאיר לכם את המצבים המיוחדים, שעבדתם אפילו יותר מ-300.

יואל פלדשו: אני חושב שכדאי לשמוע גם את המובילים האחרים.

יואל פלדשו: יש פה מוביל אחד.

יואל פלדשו: יש רק מוביל אחד קל, יש עוד שני מובילים אחרים שהם לא העבירו הסתייגויות.

מיכאל ביטון: שהם בעד לדעתך?

יואל פלדשו: הם לא היו נגד.

יואל פלדשו: ישבנו איתם.

מיכאל ביטון: ישבתם איתם.

מיכאל ביטון: ואיתו לא ישבתם?

יואל פלדשו: ישבנו גם איתו.

מיכאל ביטון: נראה שלא ישבתם איתו.

מיכאל ביטון: לפי כמות ההערות שלו.

מיכאל ביטון: לא לפני חמש שנים, אני מדבר בגלגול הזה.

יואל פלדשו: תראה, לא השתנה שום דבר, אנחנו לא צריכים לשבת עוד פעם עם אנשים.

יואל פלדשו: יש אנשים שישבנו איתם, סיכמנו, יש לנו את התיעוד, הכל.

יואל פלדשו: אבל יש עוד שני מובילים ויכול להיות שמובילים לא רוצים.

מיכאל ביטון: לא, אבל אני אגיד לך למה זה בכל זאת יש מקום לבחון את זה, יואל.

מיכאל ביטון: בגלל שרוב האגרות שלכם המספרים שלהם זה 2,000 שקלים, 1,000 שקלים, 3,000 שקלים.

מיכאל ביטון: פתאום מספר אחד חריג של 90,000 - זה לא מידתי ביחס לטבלת האגרות שלכם.

מיכאל ביטון: ואז אתם אומרים במקרה דנן מדובר על היקף עבודה.

מיכאל ביטון: אז אנחנו אומרים היקף עבודה במקומות אחרים אמרתם ישלמו לפי שעות.

מיכאל ביטון: אם היו לכם אגרות של 80,000 ו-70,000 ו-60,000 ובמנעד הזה יש אגרה אחת שהיא 90,000 זה נראה לי סביר.

מיכאל ביטון: אבל אם כל האגרות שלכם המוחלטות, במספרים לא משתנים, הן באלפי שקלים בודדים, אי אפשר שפתאום תהיה אחת של 90,000.

מיכאל ביטון: ואם היא נובעת מעבודה ומאומדנים של עבודה, נהפוך הוא, תקבעו מחיר לשעה כפי שקבעתם ותקבעו מסגרת שעות יותר גדולה.

מיכאל ביטון: וגם אני לא רוצה לבזבז זמן על מצב תיאורטי שעוד לא התרחש מעולם.

מיכאל ביטון: אל תגזימו בדיון.

מיכאל ביטון: זה סעיף שעוד לא התרחש.

יואל פלדשו: הוא גם לא יתרחש, דרך אגב.

מיכאל ביטון: אולי כן, אולי לא.

מיכאל ביטון: הם בוחנים את זה ברצינות.

מיכאל ביטון: הם ישלמו את המחיר שלא יהיה מחיר קבוע ולפי שעות בפועל.

יואל פלדשו: אין לי בעיה.

יואל פלדשו: אם הם רוצים לעשות את זה לפי שעות.

מיכאל ביטון: לפי שעה עד 400 שעות.

מיכאל ביטון: הם יסתכנו בהתייקרות של 100 שעות.

מיכאל ביטון: אבל תהיו הגונים, לפי ביצוע בפועל.

יואל פלדשו: אין בעיה.

יואל פלדשו: אני חושב שיצא להם יותר רגע, אבל אם זה מה שהם רוצים.

מיכאל ביטון: אז תנסחו את הסעיף הזה, בסוף הדיון נצביע עליו.

מיכאל ביטון: אם אתם מסוגלים לנסח אותו מיידית, תנסחו אותו לפי מה שאמרתי.

מיכאל ביטון: ואם לא, נצביע עליו בנפרד בסוף.

מיכאל ביטון: קחו לכם את הזמן לנסח אותו.

יבינה זכאי בראונר: אני רק רוצה לציין לפרוטוקול.

יבינה זכאי בראונר: שי, אני רוצה לענות לך על שני דברים: אחד, צריך להבין, אתה יודע את זה כמוני, כשאתה סוקר חקיקה של מדינה זרה בהקשר מסוים, הרי בסוף זה יהיה מטוס מסוים.

יבינה זכאי בראונר: לעומת הקשר אחר זו יכולה להיות מערכת רגולציה שונה, מעבר לזה שהדינים משתנים.

יבינה זכאי בראונר: אם בשנת 2021 אני אתן עכשיו אישור 83 ביסט ויבואו אליי ב-2046, מה לעשות, כנראה שהדינים שונים תכלית שינוי, גם אם זה אותה מדינה, זה אחד.

יבינה זכאי בראונר: שתיים, אין לי בעיה לעבור לאגרה שעתית, כי אם כך מורה לי מנהל רת"א, כמובן קטונתי.

יבינה זכאי בראונר: אבל אני אומרת לך מהבנה שלי לעומק את המשמעות של 83 ביסט, שכנראה שהאגרה השעתית תהיה הרבה יותר מ-250 שעות.

יבינה זכאי בראונר: אל תשכח שיישבו ברת"א צוותים.

יבינה זכאי בראונר: זה צוותים של אנשים.

יבינה זכאי בראונר: אם זה תקינה, אם זה מחלקה משפטית, אם זה טייסים.

יבינה זכאי בראונר: זה לא יהיה בן אדם אחד שיושב 250 שעות, זה יהיה הרבה מאוד אנשים.

יבינה זכאי בראונר: בטוטאל, אם אתה שואל אותי, אתם רוצים אגרה שעתית - בבקשה.

יבינה זכאי בראונר: אין לי ספק שזה יעבור את הסכום הזה, אין לי ספק.

מיכאל ביטון: מה אכפת לכם, חבר'ה?

יואל פלדשו: אין לנו בעיה, אנחנו מבקשים לא להגביל את זה.

מיכאל ביטון: וגם האירוע הזה עוד לא התרחש, חבר'ה.

מיכאל ביטון: ואם נגלה שהוא פתאום אירוע דרמטי.

מיכאל ביטון: טוב, אנחנו מצביעים על 24, 26.

מיכאל ביטון: 25 ינוסח עד סוף הישיבה ונצביע עליו בנוסח שתקריאו בסוף.

מיכאל ביטון: מי בעד 24, 26?

מיכאל ביטון: פה אחד.

מיכאל ביטון: תקנות 24, 26 אושרו

מיכאל ביטון: אנחנו נמשיך את הדיון הזה ברצף עד השעה 13:00.

מיכאל ביטון: מ-13:00 עד 13:30 תהיה הפסקה.

מיכאל ביטון: אם נגמור קודם זה מצוין.

מיכאל ביטון: תשובות לשאלות, בבקשה.

יואל פלדשו: קודם כל, לשאלתך איך רת"א עזרה בקורונה, אז רת"א עזרה הרבה מאוד.

יואל פלדשו: ושי גיל יכול להעיד.

יואל פלדשו: אנחנו נתנו הקלות, נתנו פטורים בחידוש סימולטורים.

יואל פלדשו: זה הרבה כסף.

יואל פלדשו: נתנו פטורים ב-FTL בשעות מנוחה וטיסה.

יואל פלדשו: אנחנו היינו אלה שיזמנו את טיסות החילוץ ששילמו.

יואל פלדשו: לא ל-ק.א.ל כי ק.א.ל לא נפגעה, דרך אגב, בקורונה, היא רק הרוויחה.

יואל פלדשו: אז זה לא שאנחנו לא עוזרים.

יואל פלדשו: אנחנו בתעשייה הזאת אנחנו עושים את כל מה שאנחנו יכולים כדי לעזור לה.

יואל פלדשו: עכשיו לגבי האגרות: בשנת 2018 הגענו לפיק, זה היה 40 מיליון.

יואל פלדשו: ב-2019 39.4.

יואל פלדשו: ב-2020 זה היה 31.5.

יואל פלדשו: ב-2021 זה היה 37, אבל 7,000,000 מזה זה גביית חוות עבר.

יואל פלדשו: כלומר, זה היה בפועל 31.

יואל פלדשו: זאת אומרת שרואים שבשנתיים האחרונות של הקורונה אנחנו נפגענו בכמעט 25% מההכנסות שלנו.

מיכאל ביטון: הבנתי.

מיכאל ביטון: תודה על ההבהרה.

מיכאל ביטון: עכשיו אנחנו נקריא את סעיף את 27, 28, 29 ונסביר.

מיכאל ביטון: בבקשה.

יבינה זכאי בראונר: 27.

יבינה זכאי בראונר: החלפת תקנה 30 והוספת תקנה 30א.

יבינה זכאי בראונר: במקום תקנה 30 לתקנות העיקריות יבוא: 30.

יבינה זכאי בראונר: אגרה בעד אישור מתקן עזר לטיסה.

יבינה זכאי בראונר: מבקש אישור לפי תקנה 66(ג) לתקנות ההפעלה למתקן עזר לטיסה שהוא תאורה, סימון או אזהרה לכלי טיס, ישלם בעת הגשת הבקשה אגרה כמפורט להלן: (1) אם הבקשה היא לעמדה או להנחיה של הרשות בדבר הצורך בהתקנת מתקן עזר לטיסה ולעמדת הרשות אין צורך בסקר אווירונאוטי - 600 שקלים חדשים.

יבינה זכאי בראונר: (2) אם הבקשה היא כאמור בפסקה (1) ולעמדת הרשות יש צורך בסקר אווירונאוטי - תוספת של 2,400 שקלים חדשים על הסכום הקבוע בפסקה (1).

יבינה זכאי בראונר: 30א.

יבינה זכאי בראונר: אגרה בעד בקשת רישיון למפעיל שירותי נת"א.

יבינה זכאי בראונר: המבקש רישיון להפעלת יחידת נת"א ישלם בעת הגשת הבקשה אגרה בסך של 40,000 שקלים חדשים.

יבינה זכאי בראונר: תיקון תקנה 31.

יבינה זכאי בראונר: 28.

יבינה זכאי בראונר: בתקנה 31 לתקנות העיקריות.

יבינה זכאי בראונר: במקום "גורם המפעיל את שירותי הבקרה האווירית לפי תקנות ההפעלה" יבוא "בעל רישיון להפעלת יחידת נת"א" ובמקום "הבקרה האווירית" יבוא "שירותי הנת"א".

יבינה זכאי בראונר: 29.

יבינה זכאי בראונר: הוספת תקנה 31א.

יבינה זכאי בראונר: אחרי תקנה 31 יבוא: "אגרה בעד מבחן ראשוני, מבחן תקופתי, מבחן נתיב ומבחן כשירות לטייס או לקצין מבצעי אוויר.

יבינה זכאי בראונר: בעל רישיון הפעלה אווירית המבקש כי טייס או קצין מבצעי אוויר המועסקים על ידו יעברו מבחן כמפורט להלן, ישלם בעד השירות אגרה בסך של 360 שקלים חדשים בעד כל שעת עבודה של עובד או בוחן הרשות שהושקעה במתן השירות: (1) מבחן ראשוני ותקופתי לטייס לפי תקנה 318 בהפעלה.

יבינה זכאי בראונר: (2) מבחן נתיב לטייס מפקד לפי תקנות 321 ו-460 בהפעלה.

יבינה זכאי בראונר: (3) מבחן כשירות לטייס לפי תקנה 461 בהפעלה.

יבינה זכאי בראונר: (4) מבחן כשירות לקצין מבצעי אוויר לפי תקנה 466(א)(3) בהפעלה.

יבינה זכאי בראונר: הסבר קל ואנשים יוסיפו עליי.

יבינה זכאי בראונר: אישור מתקן עזר לטיסה - מדובר באגרות שגובה מחלקת הגבלות בנייה באגף תשתיות אצלנו.

יבינה זכאי בראונר: כמעט כל בנייה לגובה שסמוכה לשדה תעופה, מנחתים, נתיבים וכו' מצריכה אישור שלהם.

יבינה זכאי בראונר: נכון להיום התקנה הייתה מאוד לא ברורה ולא תואמת את נהלי העבודה שלהם.

יבינה זכאי בראונר: היא אמרה שכל בקשה שלא מלווה בסקר אווירונאוטי - 600 שקלים ועם סקר - 3,200 שקלים.

יבינה זכאי בראונר: כשבפועל הם גבו את זה באופן מדורג.

יבינה זכאי בראונר: 600 ועוד 2,400 ובאופן כללי גובה האגרה בסך הכל שלו ירד.

יבינה זכאי בראונר: מ-3,200 ועוד 600, שזה 3,600 זה סך הכל 3,000 שקלים וזה תואם גם את הליכי העבודה שלהם נכון להיום.

יבינה זכאי בראונר: ולכן זו תקנת הבהרה בעיקר.

יבינה זכאי בראונר: 30א מתייחסת להחלטת ממשלה, אני אפילו לא יודעת עד כמה זה רלוונטי, שמדברת על בסיס משלים לנתב"ג, שיתופעל על ידי גורם שאיננו רשת.

יואל פלדשו: אפשר להשאיר את זה.

יבינה זכאי בראונר: היה והדבר הזה יצא מהכוח אל הפועל ביום מן הימים, יהיה בעצם גוף חדש לחלוטין שיבקש מאתנו רישיון להפעלה, יחידת נת"א.

יבינה זכאי בראונר: נת"א זה ניהול התעבורה האווירית, זה פקחי טיסה שיושבים במגדל על כל המגדל והציוד שבו וכו'.

יבינה זכאי בראונר: יהיה מדובר בעתיד, אם בכלל, בהרבה מאוד עבודה של אגף תשתיות אצלנו ולכן האגרה היא אגרה כזאת שמשערכת הרבה שעות עבודה.

יבינה זכאי בראונר: 31 בעצם שוב הבהרת מונחים.

יבינה זכאי בראונר: ב-2009 קראו לזה בקרה, היום אנחנו קוראים לזה נת"א - ניהול תעבורה אווירית.

יבינה זכאי בראונר: אין בה מעבר לזה שום דבר.

יבינה זכאי בראונר: 31א זה סיטואציות שהן יחסית נדירות אבל הן קורות, שבאופן עקרוני מבחני הנתיב, רמה, כשירות וכו' לטייסים בחברות התעופה נעשים כאמור דרך בוחני חברה בתוך החברות.

יבינה זכאי בראונר: היה ובכל זאת מבקשים שמפקח רת"א יגיע לבחון, כי אין בוחן חברה בחברה, וזה קרה לנו כבר, אז אנחנו מבקשים 360 שקלים חדשים רק לצורך ביצוע המבחן.

יבינה זכאי בראונר: מדובר בדרך כלל בכמה שעות, זה לא אגרה מאוד יקרה.

יבינה זכאי בראונר: עד כאן.

מיכאל ביטון: תודה.

מיכאל ביטון: הערות על תקנות אלה יש?

מיכאל ביטון: מידן, בבקשה.

מידן בר: שלום, בוקר טוב.

מידן בר: אני רוצה להגיד שני דברים, כי לא הייתי בפתיח.

מידן בר: אחד, אני חושב שסדר והקלה הם דבר חשוב.

מידן בר: גם כשזה פוגע בחלק מהמפעילים וגם כשזה מיטיב עם חלקם.

מידן בר: אז אני מברך על זה.

מידן בר: זה דבר ראשון.

מידן בר: דבר שני, אני רוצה להתייחס למה שאמר שי גיל ונתי פרץ.

מידן בר: זה לא אנשים שסתם יושבים פה על סעיף סעיף ומעירים, להערות האלה יש משמעות.

מידן בר: זה שבסוף רשות תעופה אזרחית בישראל גובה 60% מהתקציב שלה מאגרות, אני לא בטוח שזה המספר, דרך אגב, שהרשות השוויצרית גובה.

מידן בר: למרות שזה אותו היקף פעילות ורת"א שלנו היא טובה ומצומצמת.

מידן בר: בסוף זה מתגלגל אל המפעילים ואל הטייסים בחברות התעופה.

מידן בר: להקל על רחפנים זה דבר מצוין.

מידן בר: להקל על תעופה קלה זה דבר מעולה.

מידן בר: זה העתיד שלנו.

מידן בר: רק אני אומר אנחנו היום מקלים על סקטורים שפחות נפגעו בקורונה.

מידן בר: אנחנו מקשים בפועל על סקטורים שמאוד נפגעו בקורונה.

מידן בר: ואני אתן דוגמה.

מידן בר: אני חושב יבינה, שתקנה 31 היא לא תקנה של מה בכך ואני אומר לך גם למה.

מידן בר: אני חושב שמן הראוי היה, וכבוד יושב הראש, זה לפתחך, שבתקופת הקורונה כשמדינת ישראל מפצה באופן חלקי את חברות התעופה בכדי שישרדו, כל תקנה, ושי גיל צודק, שמשיתה על חברות התעופה ולו רק באופן זמני עלות ודין 360 שקלים חבר'ה זה הרבה כסף.

מידן בר: אני רוצה לומר בסוגריים שטייס שרוצה להוציא פלסטיק, כמו שיבינה אמרה, שזה רישיון תעופה מסחרי או אזרחי ב-FAA האמריקאי משלם 2 דולר.

מידן בר: זה היה דולר על לפני כמה שנים, דרך אגב.

מידן בר: אבל אני רוצה לסגור סוגריים ולומר דבר פשוט: תראו, אנחנו לא נוכל לקבל את המנגנון הזה לאורך זמן.

מידן בר: שעל מנת שרת"א תהיה יותר טובה ממה שהיא, והיא טובה, היא תצטרך לגבות כסף מהטייסים ומהמפעילים בגלל שהמדינה לא מה שנקרא מתקצבת אותה כראוי.

מידן בר: והדבר האחרון, בטח בתקופת הקורונה, שאנחנו באמת עסוקים בשרידות ורת"א עזרה לנו לא מעט.

מידן בר: אנחנו היום מתמודדים עם תוספת פה, תוספת שם, בסוף זה הרבה כסף.

מידן בר: זה באמת הרבה כסף בתקופה שאין כסף.

מידן בר: עכשיו, אנחנו נדון תכף על תקנה של סימולטורים ואנחנו נדון תכף על תקנה של מבחני נתיב.

מידן בר: נכון שזה אירוע איזוטרי, אבל חברים, רשות תעופה אזרחית, כשלחברה אין בוחן לשלוח למבחן נתיב זה אומר שיש לה בעיית כוח אדם.

מידן בר: בתקופת קורונה צריך לתת לה את השירות הזה חינם אין כסף.

מידן בר: ובתקופת קורונה יש לה גם סיום.

מידן בר: וצריך בבקשה מהוועדה הזאת לקרוא למשרד התחבורה לתקצב את רת"א, יותר היום ממש שאנחנו מתקצבים אותה באופן כללי.

מידן בר: חבר'ה, זו תקופת חירום.

מידן בר: זה שלא מסייעים לחברות התעופה יותר ממה שצריך זה לא הדיון.

מידן בר: אבל זה לא חייב לבוא בדלת האחורית דרך תקציב רת"א.

מידן בר: אנחנו צריכים רת"א חזקה ויש לנו רת"א חזקה, אנחנו צריכים רת"א מתוקצבת.

מידן בר: והיא מתוקצבת חלקית מהמנגנון של השתה על המפעילים הוא מנגנון לא נכון.

מידן בר: אין לנו ברירה, אבל הוא מנגנון לא נכון.

מידן בר: אז זו קריאה ראשונה.

מידן בר: הדבר השני, אני מבקש, כל דבר שפוגע ב-900 הטייסים שיש פה בחברות התעופה ומגולגל על החברות, מבחנים כאלה ואחרים, אגרות כאלה ואחרות קטנות כגדולות, יוקפאו לפחות בשנה הקרובה.

מידן בר: ותמיד אפשר להחזיר אותן, זה בסדר.

מידן בר: זה ייתן א' איזה היא רוח נכונה אחרת ועוד הקלה משמעותית לחברות התעופה.

מידן בר: זה מה שאני מבקש ממך כבוד יושב הראש.

מידן בר: ואני חושב שבסוף תראו, רת"א נפגעה ב-25% אני מקבל את זה.

מידן בר: חברות התעופה, שהן הליבה של התעופה הישראלית, נפגעו הרבה יותר וחלקן מתקשות לשרוד.

מידן בר: אז זהו.

מידן בר: אני צר לי שאני לא רואה, דרך אגב, את כל המפעילים פה בצורה מקצועית.

מידן בר: אמר מנהל רת"א ואמר נכון, הדיון הזה הוא דיון סופר חשוב.

מידן בר: הוא ארוך, הוא חשוב, הוא מסובך.

מידן בר: אני מבקש בנושא אגרות ספציפיות על מאות הטייסים א' להקל, ב' לדחות.

מידן בר: ואם אפשר לקיים על זה דיון ספציפי מפורט, זה לא ידחה את זה יותר מידי, זה מזור קטן שהוועדה הזאת יכולה לתת.

מידן בר: מה שהיום ממשלת ישראל ומשרד התחבורה, משרד האוצר, לא נותנים.

מידן בר: אז אני רוצה להגיד לכם המון תודה.

מידן בר: גם לחזק את רת"א.

מידן בר: אני חושב שהשינוי הזה הוא שינוי טוב.

מידן בר: אז בואו נעשה אותו נכון.

מידן בר: בטח בעת הזאת.

מידן בר: מיכאל, כבוד יושב הראש, תודה רבה לך.

מיכאל ביטון: בבקשה מידן.

מיכאל ביטון: נא להתייחס לדברים.

יואל פלדשו: מדינת ישראל החליטה בחוק איך לממן את הפעילות שלנו.

יואל פלדשו: ככל שמדינת ישראל תשנה את החוק ותחליט שהיא רוצה לממן אותנו דרך כספי הציבור, אנחנו אדישים בעניין.

יואל פלדשו: אבל אי אפשר להקפיא כרגע את האגרות, כפי שלא הקפיאו הרבה מאוד אגרות במשק הציבורי.

יואל פלדשו: לא הקפיאו אגרות.

יואל פלדשו: אז אנחנו, אני חושב שאתה יכול לראות לבד, אדוני יושב הראש, אנחנו בכל מקום שאנחנו יכולים אנחנו מקלים.

יואל פלדשו: מצד שני, אם אנחנו מקלים אז את הפיילה צריך למלא ממקום אחר.

יואל פלדשו: וגם כשאנחנו עושים, האגרות שלנו, ואנחנו נראה לך, הן נמוכות בסדרי גודל מכל מקום אחר בעולם.

יואל פלדשו: ועל שירות צריך לשלם באופן כללי.

מיכאל ביטון: המושג הזה "כספי ציבור" הוא מבלבל.

מיכאל ביטון: אבל גם תקציב הממשלה הוא כספי ציבור וגם הגבייה הנוספת זה כספי ציבור.

מיכאל ביטון: בסוף הציבור משלם.

מיכאל ביטון: אני חושב שמה שמטריד אותי בהערות עד עכשיו זה שאין שום מנגנון לתקצוב הריאלי של רת"א לטווח ארוך.

מיכאל ביטון: זה שמישהו קבע מספר של 30,000,000 או 31,000,000 וזה כבר מעל 12 שנים ללא שינוי, זה דבר שדורש בחינה ובדיקה.

מיכאל ביטון: מה היקף הפעילות, מה היקף הפעולות, מה היקף כוח אדם.

מיכאל ביטון: מה קרה במדינה בהיקף ושיעור הפעילות בטיסה.

מיכאל ביטון: והאם רת"א תוקצבה בהתאם לגדילה, אם הייתה גדילה בהיקף הטיסות בשנים הללו.

מיכאל ביטון: ואני חושב שהקריאה הזאת לממשלה גם לבחון את הנתון שלה, הקבוע בחוק, זה דבר ראוי.

מיכאל ביטון: יהיה מצב שהממשלה תידרש לעוד תיקונים בתחומים הללו ויכול להיות שבסיבוב הבא אנחנו נבקש מהם הבהרות כיצד הם קבעו את הסכום של ה-30,000,000 ולמה הוא לא בר שינוי.

מיכאל ביטון: וכמובן לא משיתים את החוסר התקציבי, אם ישנו, רק על הגדלת אגרות.

מיכאל ביטון: מה שאני כן ראיתי אצלכם זה גם נכונות לוותר על הכנסות ולהקל ולהיות מידתיים מול מי שצריך.

מיכאל ביטון: וראיתי כמה דוגמאות כאלה.

מיכאל ביטון: ולכן מבחינתי מה שאתם מביאים זה דבר אמין ושיש בו איזונים.

מיכאל ביטון: אבל זה לא מבטל את הדרישה מהממשלה לנמק למה התקציב של רת"א לא בר שינוי ואיך הוא עומד ביחס לשנות הפעילות, היקף הפעילות, שינויי השוק והשירותים השונים שרת"א מספקת ועתידה לספק.

מיכאל ביטון: אז אנחנו בסיכום של הוועדה, אולי במכתב נפרד נשלח מכתב לשר האוצר ושרת התחבורה לבחון את כל ההיבטים של התקצוב של רת"א במבט רב שנתי.

מיכאל ביטון: העלויות של רת"א לאורך השנים, היקף הפעילות שהיא מכסה, היקף הפעילות של תעופה לישראל בשנים האלה.

מיכאל ביטון: שינויים, גידול, ייקור והשלכות אחרות.

מיכאל ביטון: וכניסת תחומים חדשים כמו כטמ"מים, כטב"מים, רחפנים לתחומי הפיקוח של רת"א.

מיכאל ביטון: ולנמק לוועדה למה לא הוצג מתווה רב שנתי לתקצוב הפעילות.

מיכאל ביטון: כל שכן איפה שניתן להקל על הלקוחות, כמו כל דבר שהממשלה באה ואומרת בואו נקל על יבואנים, בואו נקל על יצרנים.

מיכאל ביטון: אז במקרה הזה בואו נקל גם על חברות תעופה באגרות השונות.

מיכאל ביטון: זה דבר שאנחנו נבחן אותו בטווח ארוך.

מיכאל ביטון: לא נתנה אותו באישור התקנות הללו, אבל הוא יגיע לדיון אצלנו בהמשך.

מיכאל ביטון: עוד הערות לסעיפים הללו?

מיכאל ביטון: שי גיל, גם היו לך הערות על סעיף 25?

יואל פלדשו: 25 טרם אושרה.

מיכאל ביטון: עכשיו זה בדיון.

מיכאל ביטון: אה, 29.

מיכאל ביטון: 29, הקראנו, לא?

מיכאל ביטון: הקראנו עד 30?

יבינה זכאי בראונר: עד 27 בתבנית, לא כולל.

מיכאל ביטון: 28-29 הקראת?

יבינה זכאי בראונר: לא, רגע, סליחה.

יבינה זכאי בראונר: עד 30 בטבלה.

מיכאל ביטון: עד 30, בדיוק.

מיכאל ביטון: אז בבקשה, הערה על 29 שי.

שי גיל: קודם כל, אני מצטרף בכללי להערות של מידן ומודה ליושב הראש על הקריאה לבדוק תקציב רת"א.

שי גיל: אני חושב שבהחלט רת"א צריכה להיות מתוקצבת מהמדינה בהתאם לפעילות התעופה בארץ.

שי גיל: ולאפשר לחברות ולמובילים ולטייסים הישראלים להתחרות תחרות הוגנת מול המתחרים שלנו מחו"ל.

שי גיל: לגבי סעיף 29, הוספת תקנה 31א.

שי גיל: קודם כל, אני שוב בדקתי את עצמי, הסעיף הזה לא היה בהצעת התקנות שהועברה ב-2017 לעיון הציבור.

שי גיל: זה סעיף חדש.

שי גיל: אם הבנתי נכון מיבינה, הכוונה להטיל אגרה על מבחנים שמבוצעים על ידי מפקחי רת"א.

שי גיל: אז קודם כל, הניסוח, שוב, לא תומך בזה.

שי גיל: זה לא כתוב ככה.

שי גיל: וגם צריך לוודא שזה מבחן, הרבה פעמים מבצעים את המבחנים האלה יחד עם מבחן רישוי.

שי גיל: בעבור מבחן רישוי יש כבר אגרה נפרדת בתקנה 20 או 21 אם אני זוכר נכון.

שי גיל: אז צריך לתקן את הניסוח של התקנה הזאת, כך שגם יובהר שזה רק למבחנים המבוצעים על ידי מפקחי רת"א והתשלום הוא עבור שעות העבודה של המפקח שמבצע את המבחן ולא כל עובד רת"א אשר עושה אדמיניסטרציה למבחנים האלה - כי זה נעשה תמיד בכל מקרה.

שי גיל: וגם לוודא שזה מבחן שהוא מבחן שכולל בחובו גם מבחן רישוי לא תיגבה אגרה עבור הדבר הזה.

מיכאל ביטון: נא להשיב לטענות הללו.

יבינה זכאי בראונר: אנחנו נבקש את היועצת המשפטית.

יבינה זכאי בראונר: אפשר לבקש לפתוח את רננה?

מיכאל ביטון: רננה, בזום, תתייחסי.

רננה שחר: אז קודם כל, הערה ראשונה של שי שצריך להיות כתוב המבקש כי טייס או קצין מבצעי אווירי יעברו מבחן כמפורט להלן על ידי עובד רת"א - אז אני מציעה, הוא צודק, אני חושבת שכדאי לכתוב את זה בצורה ברורה.

רננה שחר: לגבי העניין הזה שזה לא מבחן.

רננה שחר: התקנות עצמן מדברות על מבחן הכשירות.

רננה שחר: מה שיש מתחת 318, 321, 460 ו-461 - כולן תקנות בתקנות ההפעלה של מבחני הכשירות בנתיב ולא מבחני רישוי.

רננה שחר: לכן לדעתי אין עם זה שאלה.

שי גיל: הרבה פעמים באותו אירוע מתבצעים שני מבחנים.

שי גיל: באותו אירוע, בסימולטור במטוס מתבצע מבחן כשירות ומבחן רישוי למתן היתר או רישיון לדרגה יותר גבוהה.

שי גיל: זה קורה בפועל.

רננה שחר: וזה קורה על ידי בוחן ממונה שלך, לא על ידי בוחן שלנו.

שי גיל: לפעמים ככה, לפעמים ככה.

שי גיל: למשל, כשמבוצע מבחן למתן הגדר שרת"א מחליטה שהיא תשלח מפקח לבצע אותו, מבוצע באותו יום גם מבחן כשירות על ידי אותו מפקח.

שי גיל: הוא ממלא שני טפסים: אחד של ההגדר ואחר לכשירות.

רננה שחר: בסדר.

רננה שחר: אפשר לכתוב שלא יהיה כפל אגרה על פי תקנות, איתי ויבינה, זה תקנות 20 ו-21 לתקנות העיקריות.

בנימין דוידור: לא גובים פעמיים, גובים פעם אחת.

שי גיל: עד היום לא גביתם בכלל על זה, אז מן הסתם.

יואל פלדשו: לא, לא, על נתיב אנחנו לא גובים ולא נגבה.

איתי עצמון: אני רוצה לשאול כדי להבין.

איתי עצמון: אתם מפנים כאן לתקנות ספציפיות בתקנות ההפעלה והן מונחות בפניי.

איתי עצמון: וכאן כתוב שמפנים או למבחן שהמנהל עורך או טייס בוחן.

איתי עצמון: וגם בתקנה 461 זה יכול להיות על ידי בוחן של רת"א או לאו דווקא בוחן של רת"א.

איתי עצמון: אז את מבקשת לחדד כאן שזה רק במקרה שבו מדובר על עובד רת"א?

איתי עצמון: לא טייס בוחן?

רננה שחר: כן.

רננה שחר: באופן כללי, איתי, זה נכון שהתקנות אומרות מנהל רת"א או טייס בוחן.

רננה שחר: אבל אם אתה תראה, גם בתקנה 433 לתקנות העיקריות לגבי הפרק ה-13 וגם בתקנה נדמה לי 335 לתקנות העיקריות לגבי הפרק ה-12, חברת תעופה נדרשת שיהיה לה כוח אדם, בוחנים ומדריכים להעסיק מטעמה.

רננה שחר: ולכן אנחנו את זה מבצעים רק בשוליים.

רננה שחר: קודם כל, זה אחריות של חברת התעופה.

רננה שחר: קודם כל היא חייבת להיות אחראית על הכשירות של טייסיה ולבחון אותם באמצעים העצמאיים שלה.

רננה שחר: ואנחנו עושים את זה רק במקרים נדירים, כשאין כוח אדם או כמו ששי מדבר פה.

רננה שחר: אני לא כל כך מכירה את זה, אבל הוא אומר שלפעמים יוצאים למבחני רישוי ועושים גם כבר את מבחן הכשירות על ידינו.

איתי עצמון: כלומר, לצורך העניין, בתקנה 461 אם כתוב "את המבחן יקיים מנהל או בוחן טיסה" אז התקנה הזאת שעכשיו הוועדה דנה בה, 31א מתייחסת רק למצב שבו זה המנהל כמובן או מי מטעמו.

איתי עצמון: כלומר, עובד רת"א.

איתי עצמון: ואת זה את חושבת שצריך לחדד.

רננה שחר: כמובן.

יבינה זכאי בראונר: אז רננה, אולי צריך בסיפה לכתוב "בעד כל שעת עבודה של עובד או בוחן הרשות", את המילה "בוחן" למחוק.

איתי עצמון: כן.

איתי עצמון: כי אם את אומרת שזה לא חל על בוחן הרשות.

יבינה זכאי בראונר: כי תראי איך זה כתוב.

יבינה זכאי בראונר: כתוב "או בוחן".

יבינה זכאי בראונר: אז התיבה "או בוחן" מיותרת.

רננה שחר: של עובד הרשות או מי שהיא הסמיכה לעניין זה.

רננה שחר: עוד פעם, אנחנו מדברים פה על מבחן כשירות.

איתי עצמון: ומי שהיא הסמיכה זה לא בוחן הרשות?

רננה שחר: לא, לא, סליחה.

רננה שחר: כשיש בוחן חברה הוא לא נחשב בוחן הרשות.

רננה שחר: אנחנו מאשרים אותו, יש תקנה שאנחנו, זה טעון אישור שלנו.

רננה שחר: 438 בפרק ה-13.

רננה שחר: ואני לא זוכרת במדויק, 332 נדמה לי בפרק ה-12.

רננה שחר: רת"א מאשרת את הבוחנים האלה.

רננה שחר: זה בוחני חברה, הם לא בוחנים של רת"א ולא זרוע ארוכה של רת"א.

רננה שחר: רת"א מאשרת אותם.

רננה שחר: פה מדובר על מבחן שרת"א עצמה תבצע.

רננה שחר: מבחן נתיב ומבחן רמה, שבמקרים קיצוניים רת"א צריכה לבצע.

רננה שחר: אז כן, זה אמור להיות עובד רת"א.

רננה שחר: הנקודה היא עובד רת"א שאנחנו שולחים לבצע.

רננה שחר: אז אפשר לכתוב "עובד הרשות", יבינה.

רננה שחר: ולא יהיה כתוב "או בוחן".

יבינה זכאי בראונר: וכן להוסיף "או מי שהסמיכה לעניין זה"?

שי גיל: רננה, לתקנה הזאת הייתה התייחסות עם הציבור?

רננה שחר: אני לא זוכרת, שי.

שי גיל: אני לא מצאתי גם.

מיכאל ביטון: מה הבעיה שיהיה כתוב "או מי שהסמיכה לעניין זה"?

מיכאל ביטון: יש לכם את הנוסח הזה בכמה מקומות.

יבינה זכאי בראונר: כן, אבל אז זה יוצא החוצה כאילו לבוחנים חיצוניים.

רננה שחר: יבינה, זה בסדר שיהיה כתוב.

מיכאל ביטון: אתם תחליטו אם אתם מסמיכים או לא.

מיכאל ביטון: אם אתם לא, אז זה יהיה עובדי רת"א ואם הסמכתם, אז הסמכתם.

יואל פלדשו: בפועל זה לעובדי רת"א.

מיכאל ביטון: אז תשאירו לכם.

מיכאל ביטון: אם אתם רוצים רק עובדי רת"א אז תשאירו "עובד", אם אתם רוצים את הגמישות של "מי שהסמיכה".

בנימין דוידור: כאשר ברור שמי שהסמיכה זה לא הבוחנים.

מיכאל ביטון: אם אתם רוצים רק עובד רת"א, גם טוב, זה בסדר.

יואל פלדשו: אפשר להשאיר "עובד רת"א".

מיכאל ביטון: בסדר, תשאירו עובד רת"א וזה הנוסח שנצביע עליו.

איתי עצמון: נכון.

איתי עצמון: יש לנו גם נוסח לגבי תקנה 25, שטרם אושרה.

איתי עצמון: אז אולי אני אקרא אותו והוועדה כבר תצביע גם עליו?

מיכאל ביטון: נצביע על כולם.

מיכאל ביטון: כן, 25.

איתי עצמון: בתקנה 25 שעניינה הוספת תקנה 28(א) זה אגרה בעד טיפול בהסכם להעברת סמכויות וחובות ממדינת הרישום למדינת המפעיל.

איתי עצמון: בתקנת משנה (א) במקום "אגרה של 90,000 שקלים חדשים" אנחנו נכתוב "אגרה בסך של 360 שקלים חדשים בעד כל שעת עבודה של עובד הרשות או של מי שהסמיכה הרשות, שהושקעה במתן השירות.

איתי עצמון: ובלבד שלא תיגבה אגרה כאמור בעד יותר מ-400 שעות".

יואל פלדשו: אני לא בעד להגביל את ה-400 שקלים.

יואל פלדשו: תראה, אם אתה רוצה ללכת על אגרה קבועה, זאת ההצעה שהצענו.

יואל פלדשו: מרגע שאתה לא רוצה אגרה קבועה, אז למה להגביל?

יואל פלדשו: אני לא מבין.

יואל פלדשו: זה בדרך כלל לא עושים דברים כאלה.

יואל פלדשו: אתה רוצה קבוע?

יואל פלדשו: זה הריסק שאנחנו לוקחים.

איתי עצמון: לא, קודם כל, עשיתם את זה, קבעתם מודלים כאלה.

איתי עצמון: אפשר להגביל את זה בתקרה.

איתי עצמון: זה לא משהו שהוא חריג לעשות.

יואל פלדשו: אני חושב שלא צריך להגביל.

מיכאל ביטון: מה אתם חושבים?

יואל פלדשו: אני חושב שאם הם רוצים לפי שעות, שיהיה לפי שעות.

יואל פלדשו: אנחנו עשינו הערכה שזאת מסגרת השעות וזהו.

מיכאל ביטון: בסדר גמור.

איתי עצמון: אז לא להגביל?

מיכאל ביטון: על ה-400 הזה?

מיכאל ביטון: הם אמרו 300 הם אמדו, נתנו לכם 400.

מיכאל ביטון: נתנו לכם 400.

מיכאל ביטון: אתם אמרתם שאמדתם את העבודה הזאת לפי 300 שעות ויבינה אמרה שאם לא כדאי להם, שאולי זה יהיה יקר יותר.

מיכאל ביטון: אז אמרנו 25% גידול, אז מה?

יואל פלדשו: אני מציע לא להגביל את השעות.

יואל פלדשו: אנחנו נעשה שעות כמה שצריך.

יואל פלדשו: אנחנו הצענו מסגרת שהיא מסגרת שמגדרת את זה ואנחנו לוקחים את הסיכון.

יואל פלדשו: עכשיו אם לא מגדרים את זה, אז אם זה ייקח יותר, אנחנו הלא בדרך כלל נותנים את ההצעה ומראים את זה לאנשים.

יואל פלדשו: יש לנו ניסיון של עבודה בשעות.

יואל פלדשו: ואני מציע לא להגביל את זה.

יואל פלדשו: אתם רוצים לפי שעות, שיהיה לפי שעות.

מיכאל ביטון: כן.

מיכאל ביטון: אבל שלא יהיה חשש שזה פתאום מעודד ייקור של השעות.

יואל פלדשו: אדוני יושב הראש, אתה רואה, לפי התקנות שהגשנו ולפי רוח הדברים ולפי איך שאנחנו עובדים, אנחנו הולכים תמיד לקראת התעשייה.

יואל פלדשו: איפה שאפשר ללכת, אפשר ללכת.

יואל פלדשו: אבל פה מדובר על פרויקט שאני לא יודע אם אי פעם יתבצע.

יואל פלדשו: הוא מתבצע מעט מאוד פעמים בעולם והוא נורא נורא מורכב.

איתי עצמון: אבל כן הצעתם לגבות על זה 90,000 שקלים.

יואל פלדשו: אז אני הצעתי.

יואל פלדשו: זה הסיכון שלקחתי.

יואל פלדשו: עכשיו הם לא רוצים, אי אפשר להחזיק את שני.

מיכאל ביטון: בסדר.

מיכאל ביטון: גם הוועדה סוברנית להחליט פה.

מיכאל ביטון: אבל יש פה הערה של נתי פרץ.

מיכאל ביטון: בבקשה.

נתנאל פרץ: לגבי 31א, לגבי הניסוח של עובד רת"א או בוחן הרשות.

נתנאל פרץ: כתוב שם "עבור עבודה שהושקעה למתן השירות".

נתנאל פרץ: אני חושב, על מנת שזה לא ישתמע לשתי פנים, שיהיה כתוב שבוחן הרשות או עובד רת"א זה הוא שביצע את העבודה בפועל.

נתנאל פרץ: זה לא עבור שעת עבודה שהוא השקיע.

נתנאל פרץ: אלא אם הוא ביצע את העובדה בפועל, את הבחינה וכתוב שהוא ביצע את הבחינה בפועל ולא בעבור שעת עבודה שהושקעה במתן השירות.

יואל פלדשו: החוק לא מאפשר לתת את זה למישהו אחר.

יואל פלדשו: זה או בוחן חברה או אני.

יואל פלדשו: זה לא שאני יכול.

מיכאל ביטון: זה רק עובד רת"א.

מיכאל ביטון: ואם הוא השקיע אז משלמים לו.

מיכאל ביטון: השקיע בפועל.

יואל פלדשו: אני לא יכול לשלוח מישהו שהוא לא עובד מוסמך, מפקח מוסמך.

יואל פלדשו: אין דבר כזה.

מיכאל ביטון: מדובר פה רק בעובדי רת"א ורק בשעות שהושקעו בפועל.

מיכאל ביטון: אז מה הבעיה?

יבינה זכאי בראונר: זו פשוט תיבה ששגורה בנוסח, בתקנות.

יבינה זכאי בראונר: לא המצאנו.

מיכאל ביטון: וזה נוסח ששגור בכל התקנות "אשר הושקעה במתן השירות".

מיכאל ביטון: אם אתה פותח את זה, אתה חוזר לכל הסעיפים.

מיכאל ביטון: נראה לנו סביר ומידתי.

נתנאל פרץ: אוקיי.

מיכאל ביטון: אוקיי.

מיכאל ביטון: אנחנו מצביעים.

מיכאל ביטון: מי בעד תקנה 25?

איתי עצמון: רגע.

איתי עצמון: מה ההחלטה לגבי 28(א)?

מיכאל ביטון: עד 500 שעות.

איתי עצמון: עד 500 שעות.

מיכאל ביטון: נראה לי שזה גידול של 60% ביחס למה שהם הציעו.

איתי עצמון: אז הוועדה למעשה מצביעה על תקנה 25.

מיכאל ביטון: כפי שניסחת, עד 500 שעות.

מיכאל ביטון: מי בעד?

מיכאל ביטון: פה אחד.

מיכאל ביטון: תקנה 25 אושרה

מיכאל ביטון: אנחנו מצביעים על תקנות 27, 28, 29 עם התיקון בנוסח.

מיכאל ביטון: מי בעד? פה אחד.

מיכאל ביטון: תקנות 27, 28, 29 אושרו

איתי עצמון: רק שאני אבין את החלטת הוועדה, 29 זה עובד הרשות.

איתי עצמון: רק עובד הרשות.

מיכאל ביטון: כן, בלבד.

מיכאל ביטון: אנחנו נקריא עכשיו, אנחנו בעמוד 18 בנוסח שלפנינו.

מיכאל ביטון: במה שנקרא תיקון כותרת פרק שמיני.

מיכאל ביטון: זה הנושא.

מיכאל ביטון: ואנחנו מקריאים את תקנות 30, 31, 32.

יבינה זכאי בראונר: 30.

יבינה זכאי בראונר: תיקון כותרת הפרק השמיני.

יבינה זכאי בראונר: בפרק השמיני לתקנות העיקריות בכותרת, במקום "אגרות שונות" יבוא "אגרות לפי סימן ו' לפרק ב' לחוק, תקנות הבטיחות בשדות התעופה ותקנות המנחתים".

יבינה זכאי בראונר: 31.

יבינה זכאי בראונר: החלפת תקנה 34 והוספת תקנות 34א ו-34ב.

יבינה זכאי בראונר: במקום תקנה 34 לתקנות העיקריות יבוא: "אגרת רישיון להפעלת שדה תעופה.

יבינה זכאי בראונר: המבקש רישיון להפעלת שדה תעופה ישלם אגרה בעד כל שדה תעופה בנפרד בהתאם לייעוד שדה התעופה ומספר המסלולים בו כמפורט להלן: יעוד שדה התעופה, מספר מסלולים, בשקלים חדשים.

יבינה זכאי בראונר: שדה תעופה פנים ארצי: מסלול אחד - 1,020,000.

יבינה זכאי בראונר: שניים - 1,200,000.

יבינה זכאי בראונר: שלושה או יותר - 1,440,000.

יבינה זכאי בראונר: 34א.

יבינה זכאי בראונר: אגרת חידוש אישור ספר עזר מבצעי לשדה תעופה.

יבינה זכאי בראונר: המחזיק ברישיון להפעלת שדה תעופה, המבקש חידוש אישור ספר עזר מבצעי לשדה תעופה, ישלם אגרה בעד כל שדה תעופה בנפרד, עד יום 31 בינואר בכל שנה.

יבינה זכאי בראונר: בהתאם לייעוד השדה ומספר המסלולים כמפורט להלן: טור א' יעוד שדה התעופה.

יבינה זכאי בראונר: טור ב' מספר משלולים.

יבינה זכאי בראונר: טור ג' בשקלים חדשים.

יבינה זכאי בראונר: שדה תעופה פנים ארצי: מסלול אחד - 850,000 שקלים.

יבינה זכאי בראונר: שניים - 1,000,000 שקלים.

יבינה זכאי בראונר: שלושה או יותר 1,200,000 שקלים.

יבינה זכאי בראונר: ב.

יבינה זכאי בראונר: על אף האמור בתקנת משנה (א) - (1) כל המחזיק ברישיונות להפעלת שני שדות תעופה או יותר לא ישלם סכום העולה על 5,700,000 שקלים חדשים בשנה, עבור כלל הבקשות לחידוש אישור ספרי עזר מבצעיים לשדות התעופה שהוא מורשה להפעילם הנקובים ברישיונו.

יבינה זכאי בראונר: (2) לא יידרש תשלום עבור חידוש אישור ספר עזר מבצעי לשדה תעופה אם חלפו פחות משמונה חודשים מהמועד בו ניתן רישיון להפעלת אותו שדה התעופה.

יבינה זכאי בראונר: 34ב.

יבינה זכאי בראונר: אגרת רישיון להפעלת מנחת -

יבינה זכאי בראונר: מנחת שאינו מנוי בפרטים (2) עד (6) - 1,800.

יבינה זכאי בראונר: מנחת חקלאי עונתי - 490.

יבינה זכאי בראונר: מנחת הממוקם על מבנה המיועד לשימוש מסוקים - 3,810.

יבינה זכאי בראונר: מחזיק ברישיון להפעלת מנחת לפי תקנות המנחתים, ישלם, עד יום 31 בינואר בכל שנה, בעד כל מנחת בנפרד, אגרה בהתאם לסוג המנחת וייעודו, כמפורט בטבלה בתקנת משנה (א).

מיכאל ביטון: תודה.

מיכאל ביטון: הבהרות על התקנות הללו.

יואל פלדשו: השינוי בתקנות האלה נובע משני טעמים: א', סגירה ופתיחה של שדות חדשים שאירעו בעשר שנים האחרונות, ואת זה כולם זוכרים.

יואל פלדשו: ו-ב', התאמת התקנות גם לשדה שיופעל על ידי מפעיל פרטי.

יואל פלדשו: שזה נכון להיום עוד החלטת הממשלה.

יואל פלדשו: אז זה כבר מקדם את העתיד.

יואל פלדשו: מה שעשינו כאן עם רש"ת, אנחנו גידרנו אותם ואנחנו לא העלנו להם את האגרות.

יואל פלדשו: כלומר, גידרנו אותם כמי שמפעיל יותר משני שדות אז גידרנו אותם ב-5.7.

יואל פלדשו: הכל נעשה בסיכום איתם.

יואל פלדשו: בשנתיים האחרונות הם שילמו כתוצאה מזה שלא היו אגרות מעודכנות הם שילמו כל שנה יותר מ-2,000,000 פחות להכנסות שלנו.

יואל פלדשו: פה אנחנו ביקשנו חריג.

יואל פלדשו: ואת התקנה הזאת, זו התקנה היחידה שאנחנו מבקשים להכניס אותה מיד עם אישור התקנות.

יואל פלדשו: כי אחרת אם היא תיכנס בינואר עוד פעם נפסיד את ה-2,000,000.

איתי עצמון: להכניס אותה לתוקף אתה מתכוון.

יואל פלדשו: להכניס אותה לתוקף.

יואל פלדשו: זו היחידה.

יואל פלדשו: הכל נעשה בתיאום ובהסכמה עם רש"ת.

מיכאל ביטון: תודה.

מיכאל ביטון: כשאתה אומר רש"ת, זה לא חברת רשת.

יואל פלדשו: לא, זה רשות שדות התעופה.

יבינה זכאי בראונר: עוד הערה אדוני.

יבינה זכאי בראונר: בכל הנוגע למנחתים, נעשתה פה שוב איזה שהיא הבהרה או תיאום מונחים וכו'.

יבינה זכאי בראונר: אם תשימו לב, עוד פעם, לנוסח המשולב, שבו ניתן לראות את התעריפים נכון להיום, אין נגיעה בתעריפים של מפעילי מנחת.

יבינה זכאי בראונר: אין נגיעה.

יבינה זכאי בראונר: זה אותו דבר, להבנתי.

יבינה זכאי בראונר: אני לא רוצה לומר בדיוק, אבל כמעט אותו דבר.

מיכאל ביטון: תודה.

מיכאל ביטון: הערות לסעיפים 30, 31?

מיכאל ביטון: אין הערות.

מיכאל ביטון: מי בעד? אני בעד.

מיכאל ביטון: פה אחד.

מיכאל ביטון: תקנות 30, 31 אושרו

מיכאל ביטון: עושים הפסקה עד 13:30 ונחדש את הדיון.

מיכאל ביטון: אלא אם כן אנחנו כבר ממש קרובים לסיום.

יואל פלדשו: אנחנו קרובים לסיום.

מיכאל ביטון: מה יש לנו פה?

מיכאל ביטון: בואו נסיים.

מיכאל ביטון: בואו נקריא 32, 33.

מיכאל ביטון: בוא נקריא את הכל, עד 37.

מיכאל ביטון: בבקשה.

מיכאל ביטון: בואו נקריא הכל.

יבינה זכאי בראונר: 32.

יבינה זכאי בראונר: הוספת פרק שמיני א'.

יבינה זכאי בראונר: אחרי תקנה 34ב לתקנות העיקריות יבוא: "פרק שמיי א': אגרות שונות".

יבינה זכאי בראונר: 33.

יבינה זכאי בראונר: הוספת תקנות 35א ו-35ב.

יבינה זכאי בראונר: אחרי תקנה 35 לתקנות העיקריות יבוא: 35א.

יבינה זכאי בראונר: אגרה בעד בקשת פטור.

יבינה זכאי בראונר: המבקש פטור לפי סעיף 74(ד) לחוק (נושא החומ"ס, חומרים מסוכנים), ישלם בעת הגשת הבקשה אגרה של 1,090 שקלים חדשים.

יבינה זכאי בראונר: 35ב.

יבינה זכאי בראונר: אגרה בעד מדנה טיסה.

יבינה זכאי בראונר: המבקש אישור למדמה טיסה לפי תקנות ההפעלה או תקנות הרישיונות ישלם בעדו -

יבינה זכאי בראונר: תוספת של 360 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות, לכל שעת עבודה מעבר לשעתיים הראשונות.

יבינה זכאי בראונר: 34.

יבינה זכאי בראונר: החלפת תקנה 37.

יבינה זכאי בראונר: במקום תקנה 37 לתקנות העיקריות יבוא: "תשלום הוצאות למתן שירות בחוץ לארץ".

יבינה זכאי בראונר: המבקש לקבל את שירותי הרשות בחוץ לארץ, ישלם 360 שקלים חדשים בעד כל שעת עבודה של עובד הרשות או של מי שהסמיכה, אשר הושקעה במתן השירות, לרבות שעות הטיסה הכרוכות בביצוע העבודה, אך לא יותר מ-24 שעות טיסה כאמור, ובתוספת הוצאות הטיסה, לינה, כלכלה, תחבורה והביטוח, בכפוף להוראות החשב הכללי במשרד האוצר.

יבינה זכאי בראונר: הוצאות הטיסה, לינה, כלכלה, תחבורה והביטוח הצפויות ישולמו עד חמישה ימים לפני ביצוע הטיסה.

יבינה זכאי בראונר: התשלום הסופי יבוצע בתוך 40 ימים מיום קבלת הדרישה.

יבינה זכאי בראונר: נקבעה בתקנה מתקנות אלה חובת תשלום הוצאות לפי שעות עבודה שהושקעו במתן השירות ועבודה או חלק ממנה בוצעה מחוץ לישראל, ישולמו ההוצאות על שעות העבודה שבוצעו בישראל לפי התקנה שבה נקבעה חובת התשלום, וההוצאות על שעות העבודה שבוצעו מחוץ לישראל לפי תקנה זו.

יבינה זכאי בראונר: 35.

יבינה זכאי בראונר: תיקון תקנה 39.

יבינה זכאי בראונר: בתקנה 39 לתקנות העיקריות - (1) בכותרת השוליים, בסופה יבוא "וקציבת מועד לתשלום אגרה המחושבת לפי שעות עבודה".

יבינה זכאי בראונר: (2) האמור בה יסומן (א) ואחרי יבוא: (ב) אגרה או חלק ממנה המחושבים לפי שעות העבודה של עובד הרשות תשולם בתוך 40 ימים מיום קבלת הדרישה.

יבינה זכאי בראונר: 36.

יבינה זכאי בראונר: הוראת מעבר.

יבינה זכאי בראונר: נקבעה אגרה בתקנות אלה (להלן - האגרה החדשה), בסכום הזהה לסכום אגרה הקבוע בתקנות העיקריות כנוסחן ערב יום התחילה, כפי שעודכן בהודעה האחרונה שפרסם המנהל הכללי של משרד התחבורה והבטיחות בדרכים, לפי תקנה 40(ג) לתקנות העיקריות לפני תחילתן של תקנות אלה (להלן - האגרה הזהה הקודמת), וסכום האגרה הזהה הקודמת לא שונה בתקנות אלה, בסיס העדכון של סכום האגרה החדשה לפי תקנה 40 לתקנות העיקריות, בעדכון הסכומים הראשון שלאחר תחילתן של תקנות אלה, יהיה סכום האגרה הזהה הקודמת שנקבע ליום השינוי הקודם, לפני שעוגל לפי תקנה 40(ב2) לתקנות העיקריות.

יבינה זכאי בראונר: 37.

יבינה זכאי בראונר: תחילה.

יבינה זכאי בראונר: תחילתן של תקנות אלה 30 ימים מיום פרסומן.

יבינה זכאי בראונר: למעט תקנה 34א לתקנות העיקריות, כנוסחה בתקנה 31 לתקנות אלה.

מיכאל ביטון: הסבר.

יבינה זכאי בראונר: אז ככה - האגרות ב-35א ו-35ב, אגרות בעד בקשת פטור ואגרות בעד אישור למדמה טיסה הן אגרות של שירותים שניתנו ברת"א כל השנים אחורה, עם הרבה מאוד שעות עבודה שהושקעו לא נגבו בגינן אגרה.

יבינה זכאי בראונר: האגרות הן יחסית סמליות מאוד.

יבינה זכאי בראונר: זאת אומרת, אגרה לבקשת פטור היא 360 שקלים חדשים.

יבינה זכאי בראונר: זה שווה ערך לשעה אחת.

יבינה זכאי בראונר: וכמובן, ואני אומרת לך אדוני כמי שישבה הרבה שנים בוועדת פטורים, הרבה פעמים זה לוקח הרבה יותר משעה אחת.

יבינה זכאי בראונר: וזה צוותים שלמים שיושבים שם.

יבינה זכאי בראונר: סתם לסבר את אוזנך, בדקנו מה קורה ב- FAA בארצות הברית.

יבינה זכאי בראונר: יש שם אגרות שבין 70 ל-280 דולר על בקשות פטור.

יבינה זכאי בראונר: דולר, לא שקל, כן?

יבינה זכאי בראונר: הנושא של אגרה מעט יותר יקרה עבור בקשת פטור על חומ"ס משום שהובלת חומרים מסוכנים באוויר מצריכה לפעמים מנהל רת"א פטורים והרשאות.

יבינה זכאי בראונר: מאוד מורכב, כרוך לפעמים גם בדין ודברים עם המדינה שאליה מטיסים את החומ"ס.

יבינה זכאי בראונר: 35ב, אגרות בעד סימולטורים, 720 שקלים זו אגרת בקשה.

יבינה זכאי בראונר: זה שווה ערך לשעתיים עבודה.

יבינה זכאי בראונר: בדיקת ניירת וכו'.

יבינה זכאי בראונר: תוספת של 360 אם מפקח נדרש להגיע פיזית לסימולטור ולבדוק אותו.

יבינה זכאי בראונר: 37, תשלום הוצאות למתן שירותי רת"א בחו"ל.

יבינה זכאי בראונר: למעשה כמעט לא השתנה שום דבר במהות.

יבינה זכאי בראונר: כך זה היה בעבר, כך זה גם היום.

יבינה זכאי בראונר: זה 360 שקלים לשעת עבודה של מפקח שטס לחו"ל.

יבינה זכאי בראונר: היה עדכון מונחים מבחינת החשק"ל.

יבינה זכאי בראונר: פעם קראו לזה אש"ל, היום קוראים לזה טיסה, לינה, כלכלה, תחבורה וביטוח.

יבינה זכאי בראונר: ביצענו עדכון.

יבינה זכאי בראונר: הייתה בקשה של נציגי התעשיות בדיונים הפנימיים, אני כבר לא זוכרת להגיד מי, שיהיה ברור שכאשר רת"א מוציאה דרישות תשלום בהקשר הזה ומתחשבנת איתם על השעות, יאפשרו להם שהות של 40 ימים מיום קבלת הדרישה לשלם.

יבינה זכאי בראונר: זה התקבל על דעתנו ולכן זה נכנס פה בתקנות.

יבינה זכאי בראונר: אני שנייה ברשות

יבינה זכאי בראונר: כם מדלגת על הוראת המעבר, אני אבקש אולי שהיועצת המשפטית תסביר אותה.

יבינה זכאי בראונר: ולעניין התחילה, כמו שאמר קודם מנהל הרשות, התחילה דחויה 30 ימים לטובת היערכות גם שלנו, גם של הציבור.

יבינה זכאי בראונר: למעט התקנה של אישורי של רש"ת, אותם 5.7 מיליון מפורסמים, שאותם ביקשנו להחיל מיידית, וזה מתואם עם מנכ"ל רש"ת.

יבינה זכאי בראונר: ואם אפשר רק שרננה תסביר את הוראת המעבר.

רננה שחר: אני ממש מתנצלת, אני לא הקשבתי.

יבינה זכאי בראונר: אם אפשר להסביר את הוראת המעבר, רננה.

רננה שחר: כן, אפשר להסביר את הוראת המעבר, בוודאי.

מיכאל ביטון: זה טוב להיות אמין בוועדה.

מיכאל ביטון: אבל פעם הבאה לא נסלח לך שלא ישבת באולם בתקנות שלך, מה שנקרא.

יבינה זכאי בראונר: אבל הגבילו אותנו במספר אנשים אדוני.

מיכאל ביטון: אבל היא היועצת המשפטית של רת"א?

יבינה זכאי בראונר: כן.

מיכאל ביטון: היא צריכה להיות כאן.

מיכאל ביטון: אחרי זה נחשוב מה עושים.

מיכאל ביטון: אבל מי שמוביל את התחום של חקיקה ותקנות, הוא צריך להיות כאן.

מיכאל ביטון: בבקשה.

מיכאל ביטון: אז לא הקשבת.

מיכאל ביטון: ביקשו שתסבירי את תקנת המעבר.

רננה שחר: כן.

רננה שחר: יש לנו, בואו נגיד, הדוגמה הכי טובה זה האגרות השעתיות אדוני, של 360 ש"ח לשעה.

רננה שחר: שיש אותם גם בקובץ הקיים, אתם רואים אותם במשולב.

רננה שחר: יש כאלה אגרות, 360 ש"ח לשעה.

רננה שחר: ויש גם אגרה חדשה של 360 ש"ח לשעה.

רננה שחר: בתקנה של עדכון המדד, בתקנות העיקריות, כשמעדכנים את המדד פעם בשנה, ב-1 בינואר של כל שנה, על פי מדד נובמבר האחרון לעומת נובמבר הקודם.

רננה שחר: ואז עושים עיגול סכומים לעשרה שקלים הקרוב ביותר.

רננה שחר: ומנכ"ל משרד התחבורה מפרסם את הסכומים המעודכנים והמעוגלים, וזה סכום האגרה.

רננה שחר: בשנה הבאה כשיעדכנו עוד פעם את עדכון המדד, לא מעדכנים מהסכום העגול, מעדכנים מסכום הבסיס.

רננה שחר: זאת אומרת, שאם במקרה ה-360 הזה יצא 367, אחרי עדכון מדד, ועכשיו זה יהיה 370, אז בשנה הבאה, כי זה העיגול הקרוב ביותר, עשרה שקלים הקרובים ביותר.

רננה שחר: אז בשנה הבאה, כשאנשי אגף כלכלה במשרד יעדכנו את האגרה, הם לא ילכו ל-370 הם ילכו לפי 367.

רננה שחר: כך אומרות התקנות, צריך לעדכן מהסכום לפני שהוא עוגל.

רננה שחר: כדי שאותן אגרות שמשקפות את אותו רציונל, כמו שעת עבודה, יישארו לאורך זמן אותו דבר, אנחנו ביקשנו בעצם שכשמעגלים את האגרות האלה פעם ראשונה, יעגלו אותם כמו שמעגלים את האגרות הזהות בפעם הקודמת.

רננה שחר: שבסיס עיגול הסכומים יהיה אותו בסיס עיגול סכומים.

מיכאל ביטון: כן.

מיכאל ביטון: אני חושב שזה ההסבר המשפטי הכי מסובך אי פעם ששמעתי, להצמיד מחיר שעה חדשה של שירות לאותו מחיר של שעה שהיה פעם.

מיכאל ביטון: למה לא אמרת את זה ככה?

מיכאל ביטון: בסדר, אבל לא נורא.

מיכאל ביטון: אבל כמה מילים.

מיכאל ביטון: מזל שליועצים המשפטיים של רת"א לא משלמים לפי שעות.

מיכאל ביטון: לא, זה משכורת כללית, לא?

מיכאל ביטון: המנכ"ל.

מיכאל ביטון: בסדר.

איתי עצמון: אני רק רוצה להעיר שתי הערות.

איתי עצמון: אני מוכרח לומר שבהמשך למה שאמר יושב הראש, גם אני, כשאני קראתי דבר חקיקה או שניים בחיים, הוראת המעבר מאוד קשה לקריאה.

איתי עצמון: צריך לקרוא אותה שלוש או ארבע פעמים להבין.

איתי עצמון: אז אם אפשר אדוני, שתסמיך אותנו לבדוק, אם בכל זאת נפשט אותה.

איתי עצמון: את הנוסח שלה.

איתי עצמון: אם אפשר.

איתי עצמון: אבל אנחנו נעשה את זה.

איתי עצמון: הערה נוספת לגבי תקנה 37.

איתי עצמון: רציתי פשוט שנחדד את הנוסח, האם מדובר על שירותים בעצם שניתנים בנוסף לאגרה שכבר נקובה בתקנות הקיימות?

איתי עצמון: כלומר, אם יש אגרת חידוש שהיא 500 שקלים, זה אמור בעצם להתווסף לאותה אגרה, התשלום הזה.

רננה שחר: כן.

איתי עצמון: אני חושב שצריך יהיה לחדד את זה בנוסח.

איתי עצמון: אני לא בטוח שזה כל כך ברור.

איתי עצמון: אולי נאמר נוסף על האגרות האחרות שמשתלמות לפי תקנה מתקנות אלה, מי שמבקש לקבל את שירותי הרשות ישלם 360 שקלים חדשים בעד כל שעת עבודה וכו'.

רננה שחר: אבל לא אגרה שעתית איתי.

רננה שחר: רק אגרת הבקשה.

איתי עצמון: סליחה?

איתי עצמון: לא אגרה.

איתי עצמון: נכון, לא אגרה שעתית, ברור.

רננה שחר: סתם, אני נותנת לך דוגמה, עתודת סוג.

רננה שחר: זה תקנה 8 או תקנה 10.

רננה שחר: יש שם גם אגרות שעתיות וחלקן אכן מבוצעות בארץ.

רננה שחר: ולא פעמיים, לא גובים פעמיים על אותה שעה.

איתי עצמון: נכון.

איתי עצמון: אנחנו נבחן את הנוסח ונחדד את זה לפי מה שאמרת עכשיו.

מיכאל ביטון: טוב, יש לנו ארבעה מהירים.

מיכאל ביטון: כל אחד יש לו דקה.

מיכאל ביטון: מידן בר, בבקשה.

מיכאל ביטון: אחרי זה שלומי עם שלום, אחרי זה שי גיל, אחרי זה יוסי כהן.

מיכאל ביטון: מידן ראשון.

מיכאל ביטון: יש לך את מידן?

מיכאל ביטון: אז שלומי עם שלום.

שלומי עם שלום: אני מתייחס לסעיף 35ב.

שלומי עם שלום: זה סעיף חדש שהוא למעשה רת"א מאשרת, כל טייס צריך לעשות סימולטורים כאימון ואנחנו שולחים אותם לחוץ לארץ.

שלומי עם שלום: האישור הוא על בסיס המסמכים שרת"א מקומי מגיש, זה סעיף חדש.

שלומי עם שלום: בעיקרון, זאת תוספת ואני כבר הבנתי מהרוח שלך אדוני יושב הראש, שכשיש עבודה, אז אפשר לשלם עליה.

שלומי עם שלום: אנחנו בעד העיקרון הזה, אבל שני דברים: מאחר וכל שנה מגישים את אותם סימולטורים, אז אנחנו חושבים שאולי פעם אחת צריך ליישר קו ולשלם, זה 700 שקלים לכל אחד, כפול 40.

יבינה זכאי בראונר: לא, זה רק באישור הראשוני.

שלומי עם שלום: לא, אבל אנחנו כל שנה מגישים את זה מחדש.

שלומי עם שלום: אם זה כך, אז זה סביר וזה לא מובהר בסעיף.

שלומי עם שלום: אנחנו לא הבנו את זה כך, לפחות הייעוץ המשפטי שלי.

יואל פלדשו: אישור למדמה טיסה.

יואל פלדשו: לא כתוב כל שנה.

שלומי עם שלום: כתוב שכל פעם כשמגישים ואנחנו כל שנה מגישים.

שלומי עם שלום: אבל אם זה ככה, זה בסדר.

שלומי עם שלום: אנחנו לא מתנגדים לסעיף.

שלומי עם שלום: אם זה פעם אחת ואחרי זה רק מחדשים ורואים שאין שינוי בסימולטור, אז זה מקובל עלינו.

מיכאל ביטון: חד פעמי.

מיכאל ביטון: בדברי ההסבר זה כתוב מפורשות.

מיכאל ביטון: וגם לפרוטוקול, תשלום חד פעמי, לא כל שנה.

שלומי עם שלום: מעולה, תודה רבה.

שלומי עם שלום: אין לנו אז הסתייגות מעבר לזה.

מיכאל ביטון: תודה רבה.

מיכאל ביטון: שי גיל, ק.א.ל.

שי גיל: קודם כל, אני אתייחס לאותה תקנה של אישור סימולטור, זו אגרה חדשה, זה לא היה בעבר.

שי גיל: הסתכלתי, מצאתי אצלי את הנוסחים שנשלחו לחברות לפני חמש שנים פחות יומיים לגבי התקנות האלה.

שי גיל: זה לא הופיע שם, עד כמה שאני יודע.

יבינה זכאי בראונר: שי, היו שני סשנים של דיונים עם הציבור.

יבינה זכאי בראונר: זה נכון שהתקנה הזאת, היא הופצה אני אומרת לך בוודאות.

שי גיל: ביום חמישי האחרון.

יבינה זכאי בראונר: לא ביום חמישי, ממש לא.

יבינה זכאי בראונר: אני מדברת איתך על 2017-2018.

יבינה זכאי בראונר: היה דיון עם הציבור על חלק גדול ממה שכתוב פה ואחר כך התווספו עוד שתיים או שלוש תקנות ששוב נשלחו לציבור והתבקשו לגביהן הערות.

יבינה זכאי בראונר: ואגב, חלק מההערות התקבלו.

יבינה זכאי בראונר: למשל ההוראה הזאת שלא יהיה חידוש אגרה בעד סימולטור.

יבינה זכאי בראונר: המילה "או חידושו" ירדה מהקובץ.

יבינה זכאי בראונר: היו שם הרבה מאוד דברים שהתקבלו.

שי גיל: אז אני מתנצל אם אני פספסתי את זה.

שי גיל: לגבי 37.

שי גיל: מה שאמרתם לגבי כפל מול מקומות אחרים שיש להם חיוב לפי שעות.

שי גיל: אז יש עוד מקומות, למשל, בעיקר בנושא הרישיונות.

שי גיל: שלמשל אגרה למבחן מעשי ברישיון ATP היא 4,00 ומשהו שקלים.

שי גיל: אתם בעצמכם אמרת 80% מזה זה שכר הבוחן ו-20% זה העמלה אדמיניסטרטיבית.

שי גיל: אז גם פה, אם משלמים לבוחן 360 שקלים לשעה, זה צריך לרדת האגרה על המבחן המעשי עצמו.

יבינה זכאי בראונר: זה לא בוחן.

שי גיל: מפקח.

יבינה זכאי בראונר: מפקח רת"א זה לא, יש הבדל.

שי גיל: העיקרון שעשיתם נכון ואני בעדו, שאיפה שיש אגרה על שכר שעה של עובד הרשות בנפרד, אין כפל אגרות.

שי גיל: יש אגרות על מבחן מעשי.

שי גיל: שהאגרה הבסיסית לוקחת בחשבון שהמבחן מתבצע על ידי עובד רשות.

שי גיל: עשיתם נכון, הנחה של 80%, שזה מתבצע על ידי מישהו אחר, זה מצוין.

שי גיל: אבל נכון להיום, איך שזה כתוב היום, אם יוצא מפקח של רת"א לבחון אותי לרישיון טייס תובלה בנתיבי אוויר בחו"ל, אני משלם גם את האגרה המלאה של 4,000 ומשהו שקלים וגם את שכרו של הבוחן על ארבע שעות המבחן.

יואל פלדשו: לא.

יואל פלדשו: ממש לא.

שי גיל: זה הנוסח שכתוב היום.

שי גיל: אני אשמח אם תתקנו את הנוסח.

יואל פלדשו: א', אנחנו לא נגענו בתקנה הזאת.

יואל פלדשו: זו תקנה שהוא מעלה, בכלל לא נגענו בתקנות האלה ואנחנו לא עושים שם כפל.

מיכאל ביטון: גם לא עושים כפל וגם לא נגענו בתקנה הזאת פה.

יואל פלדשו: זה לא בתקנות שאנחנו דנים עליה.

שי גיל: לא, אני מדבר על 37, יואל.

שי גיל: 37 שכן נגעתם בה ועשיתם יפה.

שי גיל: ואמרתם איפה שחייבים לפי שעה בתקנה אחרת לא תיקחו כפול.

שי גיל: אבל יש תקנות שבמהות שלהן הן מחייבות עבור שעות עבודה או עבור עבודה של עובדי הרשות.

שי גיל: לא מוגדר שם שזה לפי שעה.

יבינה זכאי בראונר: אדוני, אני רוצה רגע להעיר הערה כללית על 37, שאולי גם תענה לך, שי, להבין רגע את הקונספציה שלה.

יבינה זכאי בראונר: 37 היא תקנה ייחודית בקבצים של אגרות של ממשלה.

יבינה זכאי בראונר: היא לא שגרתית.

יבינה זכאי בראונר: משום שחלק גדול מהממשלה אנשים לא טסים לחו"ל.

יבינה זכאי בראונר: עכשיו, לא בכדי היא מנוסחת "המבקש לקבל את שירותי רת"א בחו"ל".

יבינה זכאי בראונר: ויש על זה חוות דעת משפטית של רננה למשרד המשפטים, שהוא באה בעצם ואומרת צריך להבין מה זה אומר "המבקש לקבל את שירותי רת"א בחו"ל".

יבינה זכאי בראונר: לא אחת זה מקרים שלחברות התעופה יש את האופציה לקבל את השירות בארץ.

יבינה זכאי בראונר: ואז היא לא נכנסת לגדרי 37, הרבה יותר זול מבחינתה.

יבינה זכאי בראונר: למשל כשרוכשים מטוס מהיצרן בחו"ל במפעלי בואינג לצורך העניין, אפשר להביא אותו לארץ ריק.

יבינה זכאי בראונר: זה כמובן לא משתלם לחברת תעופה, אנחנו מדברים לא תקופת קורונה.

יבינה זכאי בראונר: ולבדוק אותו בארץ.

יבינה זכאי בראונר: והמפקחים יתנו לו פה את תעודת כושר הטיסה.

יבינה זכאי בראונר: והנה, אנחנו לא בתוך 37.

יבינה זכאי בראונר: אבל אם חברת התעופה אומרת לי לא, מטעמים כלכליים שלי, שאני מכבדת, תשלחי את המפקחים שלך לחו"ל, תבדקי אותו שם, כי אני רוצה לטוס איתו כבר עם פור-איקס ומלא נוסעים.

יבינה זכאי בראונר: אז בבקשה, שתתכבד ותשלם.

יבינה זכאי בראונר: זה 37.

יבינה זכאי בראונר: זה כשהגורם, חברת תעופה, מכון בדק, מי שזה לא יהיה, מבקש לקבל את שירותי רת"א בחו"ל.

יבינה זכאי בראונר: וזו תקנה שגם איתי, כשישבנו בדיונים הפנימיים, אמר לי היא לא תקנת אגרות קלאסית, אבל היא נכנסה בשעתו ב-2009 לתוך הקובץ הזה.

יבינה זכאי בראונר: יותר אגרה של החזר הוצאות.

יבינה זכאי בראונר: וברור שהחזר ההוצאות לא צריך להיות על הגב' כהן מחדרה, על משלם המיסים, בסיטואציה הזאת.

יבינה זכאי בראונר: זה ברור לכולם.

שי גיל: יבינה, אני מסכים לגמרי.

מיכאל ביטון: אבל למה אתה מעמיס על התקנה הזאת טענות אחרות שלא קשורות?

מיכאל ביטון: התקנה הזאת עוסקת בזה שהזמנת איש רת"א לחוץ לארץ, לתת לך שירות.

שי גיל: קודם כל, יש מקרים שבהם יש לי בוחנים שלי ורת"א מחייבת אותי.

מיכאל ביטון: אני לא עכשיו "יש מקרים".

מיכאל ביטון: תקנה הזאת.

שי גיל: התקנה הזאת.

שי גיל: אני אתן דוגמה, עוד פעם, של מבחן להגדר.

יואל פלדשו: זה לא התקנה, היא לא עוסקת בשירותי בחינה.

יואל פלדשו: זו שירותים שמבקשים בחוץ לארץ.

יואל פלדשו: זה לא אותן בחינות.

שי גיל: אבל זה מפקח של רת"א, לבחון אותי בחו"ל.

מיכאל ביטון: שי, אתה לא יכול להעיר הערה שלא קשורה לסעיף.

מיכאל ביטון: אם יש לך עניינים עם רת"א, שב איתם לפגישת עבודה ומזמן לא נפגשת איתם, לפי שכיכבת בזום הזה, מזמן לא הלכת לשם.

יואל פלדשו: דווקא הוא היה אצלי לפני שבועיים.

מיכאל ביטון: ולא העלה את כל אלה.

יואל פלדשו: לא העלה שום דבר.

מיכאל ביטון: למה?

מיכאל ביטון: שמרת לו הפתעות, שי?

מיכאל ביטון: היית צריך לשבת איתו ולפני שבועיים ולעבור דבר דבר.

מיכאל ביטון: אז לא נורא, אתה תשב איתו שוב.

מיכאל ביטון: אבל הסעיף הזה, התקנה הזאת לא קשורה להערות שלך.

מיכאל ביטון: אתה מזמין נציג של רת"א ללכת לחוץ לארץ, לתת לך שירות.

מיכאל ביטון: ואתה לא רוצה לעשות את השירות הזה בארץ עם המטוס.

מיכאל ביטון: אז אומרים לך שאתה תשלם על העלויות האלה.

שי גיל: אני מסכים לגמרי וגם משלם, ובצדק.

שי גיל: אני אומר יפה כתבה רת"א, היא לא גובה כפל אגרות על שעות שבוצעו בישראל.

שי גיל: מול שעות שיכולות להתבצע בישראל.

שי גיל: אותו דבר יש בענייני הרישום, רק שם זה לא כתוב לפי שעות.

מיכאל ביטון: אל תביא לי עכשיו עניין אחר, רק את הסעיף הזה.

מיכאל ביטון: רק את התקנה הזאת.

מיכאל ביטון: תודה רבה שי.

מיכאל ביטון: יוסי כהן, אגודת התעופה הכללית.

יוסף כהן: שלום, שמי יוסי כהן, מדריך טיסה בשדה התעופה הרצליה.

יוסף כהן: לי היה ברור בזימון הזה, שנדבר על החלפת התכנית להחלפת תקנות הטיס בכל הנוגע לרישוי בפער 61.

יוסף כהן: בפרט בנושא אחד שהוא מאוד משמעותי, בחלק ב' רישיון טייס מתלמד, ביטול חובת ההדרכה הזוגית לפני כל טיסת סולו.

יוסף כהן: על זה אני הייתי רוצה לדבר, אני חשבתי שזה הדיון.

מיכאל ביטון: אבל יוסי, זה לא הדיון.

יוסף כהן: זה הדיון שקיבלנו.

יוסף כהן: זה מה שקיבלתי.

מיכאל ביטון: לא, לא, זה לא מופיע פה.

מיכאל ביטון: אני פשוט חושב שיואל, אנחנו כבר בסוף.

יוסף כהן: אולי כדאי שאני אומר איזה שתי מילים.

מיכאל ביטון: לא, אין טעם.

מיכאל ביטון: כי זה לא, אתה כן תגיד להם את זה.

מיכאל ביטון: תעשו איתו זום פרטי, יואל, על הדבר הזה.

יואל פלדשו: זה קשור בשינויי חקיקה שאנחנו עובדים עליהם כרגע.

מיכאל ביטון: אז תשמעו אותו לפני שינוי החקיקה, כדי שהאינפוט שלו יכנס לחקיקה.

יואל פלדשו: זה לא שייך לתקנת אגרות, זה הכל.

מיכאל ביטון: יוסי, אתה תקבל את הזכות להשמיע את הדברים שלך לרת"א.

מיכאל ביטון: והם עושים תיקוני חקיקה נוספים, שהתקנה הזאת גם תופיע בהם.

מיכאל ביטון: ויקבלו את האינפוט שלך מראש.

מיכאל ביטון: מידן בר, אתה איתנו?

מיכאל ביטון: מידן, מצאת אותו?

מיכאל ביטון: טוב, אנחנו מצביעים על תקנות 32, 33, 34, 35, 36, 37.

מיכאל ביטון: אני בעד.

מיכאל ביטון: תקנות 32, 33, 34, 35, 36, 37 אושרו

מיכאל ביטון: סיימנו את המהלך הזה.

מיכאל ביטון: אנחנו נכתוב לשר האוצר ושרת התחבורה על תקצוב ריאלי של רת"א, לאור השנים, לאור גידול הפעילות ופרמטרים ולקבל את הרציונל של התקצוב.

מיכאל ביטון: אנחנו מבקשים מרת"א לבוא לקראת האנשים.

מיכאל ביטון: גם בתוך התקנות יש שיקול דעת למנכ"ל רת"א בפטורים ובסיוע.

מיכאל ביטון: זו באמת שנה קשה לחברות התעופה ולענף הזה.

מיכאל ביטון: ככל שתוכלו לסייע.

מיכאל ביטון: ביקשתי שתפגוש פה כמה אנשים ותשמע אותם באופן פרטי.

מיכאל ביטון: אז גם לייצר את השיח הישיר הזה ביניכם.

מיכאל ביטון: לפני הדיון ביקשתי ממך להיכנס לסוגיית המטוסים הזרים, שיכולים בארץ, של חברות, מטוסי מנהלים.

מיכאל ביטון: ויש שלוש חברות שפנו אלינו והתלוננו בכל מיני טיעונים, שהכללים לא ברורים, של אכיפה מפלה, של פטורים ארוכים או של בקשה לפטור שבפועל יוצרת פטור.

מיכאל ביטון: אני ביקשתי ממך להיכנס לעובי הקורה, לפגוש את החברות הללו.

מיכאל ביטון: במידה והדבר הזה יגיע לפתרון, אז בזה נראה את סופיות הדיון.

מיכאל ביטון: ואם לא, אנחנו גם נקיים בוועדה דיון בנושא הזה בהמשך.

מיכאל ביטון: אני רוצה להגיד דבר כללי.

מיכאל ביטון: רשות תעופה אזרחית זה לא עניין לפשרות.

מיכאל ביטון: זה עניין מציל חיים, בטיחות הנוסעים ואפס פשרנות במקצועיות, בבקרה ובהבטחת ביטחונם של הטסים במטוסים שמפוקחים ומנוהלים בישראל.

מיכאל ביטון: אז במובן הזה, קודם כל אני רוצה להודות ולהוקיר אתכם על עבודה יסודית, בשגרה.

מיכאל ביטון: על הרצון להשתפר ולשכלל את עצמם ולגבת את עצמכם בתקנות המעשיות של הדור הבא של פעילות אווירית.

מיכאל ביטון: כולל כטמ"מים ורחפנים וסוגיהם.

מיכאל ביטון: אנחנו כוועדה נהיה זמינים עבורכם לגל התיקונים הבאים והתקנות.

מיכאל ביטון: וגם נעשתה עבודת הכנה יפה.

מיכאל ביטון: יבינה, עם היועץ המשפטי שלי, על אף הניסוחים הלא קלים, האחרונים שלכם, בסך הכל ניכר שעשיתם עבודת הכנה יסודית עם הייעוץ המשפטי שלנו.

מיכאל ביטון: וזה הקל עלינו בשלוש שעות לגמור תיקונים מורכבים וגדולים.

מיכאל ביטון: אני מודה לכולם.

מיכאל ביטון: ואנחנו נמשיך לעשות בקרה על הנושא הזה בעתיד.

מיכאל ביטון: אני נועל את הישיבה.

מיכאל ביטון: תודה.